title: সাম্রাজ্যবাদ

text: বিখ্যাত সাম্যবাদী নেতা ভ্লাদিমির লেনিন, তাঁর "সাম্রাজ্যবাদ, পুঁজিবাদের সর্বোচ্চ পর্যায়" নামক গ্রন্থে সাম্রাজ্যবাদের অর্থনৈতিক ব্যাখ্যাকে আরো বিশদভাবে তুলে ধরেছেন। তাঁর মতে, পুঁজিবাদের ভেতরেই সাম্রাজ্যবাদের বীজ নিহিত আছে। পুঁজিবাদী রাষ্ট্রগুলোর বৈদেশিক নীতি পুঁজিবাদের স্বার্থেই পরিচালিত হয়। অধিক মুনাফার আশায় শিল্প মালিকরা দেশের লোকের প্রয়োজন অপেক্ষা বাড়তি পণ্য উৎপাদন করে। এই বাড়তি পণ্য বিক্রয় ও সস্তায় কাঁচামাল পাওয়ার জন্য পুঁজিবাদী রাষ্ট্র উপনিবেশ দখল করে। বিশ্বে উপনিবেশের সংখ্যা সীমিত। পুঁজিবাদী দেশগুলো উপনিবেশ দখলের চেষ্টা করায় বিভিন্ন দেশের মধ্যে প্রতিযোগিতা ও যুদ্ধ আরম্ভ হয়। যুদ্ধ হলও পুঁজিবাদী অর্থনীতির চূড়ান্ত পরিণতি। লেনিন প্রথম বিশ্বযুদ্ধের কারণ হিসেবে বিভিন্ন পুঁজিবাদী শক্তির উপনিবেশ দখলের প্রতিদ্বন্দ্বিতাকে দায়ী করেন। সাম্রাজ্যবাদের বৈজ্ঞানিক বিশ্লেষণ তিনি চালিয়ে যান আরো অনেক রচনায়। বিপুল বাস্তব তথ্য আর তাত্ত্বিক মালমসলার সার্বিকীকরণ করে তিনি অতি গুরুত্বপূর্ণ এই বৈজ্ঞানিক সিদ্ধান্তে আসেন যে সাম্রাজ্যবাদের যুগে পুঁজিবাদের বিকাশ অসমান এবং উল্লম্ফনধর্মী, সমাজতান্ত্রিক বিপ্লব বিজয় লাভ করতে পারে প্রথমে অল্প কয়েকটি, এমনকি পৃথক একটি পুঁজিবাদী দেশেও। বিশ্ব বৈপ্লবিক আন্দোলনের কাছে এ সিদ্ধান্তের গুরুত্ব অসাধারণ বিপুল।


title: সাম্রাজ্যবাদ

text: সাম্রাজ্যবাদ প্রতিদ্বন্দ্বী একচেটিয়া পুঁজিপতিদের এবং রাষ্ট্রগুলোর মধ্যে দ্বন্দ্বের তীব্রতা ভয়ংকরভাবে বৃদ্ধি করে এবং এর পরিণতিতেই দেখা দেয় যুদ্ধ। বিংশ শতাব্দীর গোড়াতেই সাম্রাজ্যবাদীরা পৃথিবীকে নিজেদের মধ্যে ভাগ করে নেয়ার কাজ সমাপ্ত করেছিল। পৃথিবী অশেষ নয়, আর মানুষ তখনো মহাকাশে পাড়ি জমায়নি। তাই প্রসারের নতুন ক্ষেত্র আর দেখা গেলো না, কাজেই পৃথিবী পুনঃবণ্টনের সংগ্রামের প্রশ্নটিই সামনে এসে দাঁড়াল। নিজেদের মধ্যে দেশ ও বাজার নিয়ে কাড়াকাড়ি ছাড়া বৃহৎ শক্তিগুলোর আর কোনো উপায় থাকল না। তাই দেখা দিলো প্রথম ও দ্বিতীয় বিশ্বযুদ্ধ। সাম্রাজ্যবাদের যুগে বরাবরই কোনো কোনো সাম্রাজ্য চেষ্টা করতে থাকবে অপরকে জব্দ করে নিজেদের সুবিধামতো পৃথিবী নতুনভাবে ভাগ করে নিতে বিশ্বযুদ্ধ বা মহাযুদ্ধ তাই অনিবার্য এবং এ যুদ্ধ হচ্ছে সাম্রাজ্যবাদী যুদ্ধ। প্রথম মহাযদ্ধে এবং দ্বিতীয় মহাযুদ্ধে যুদ্ধের এইরূপই দেখা যায়।


title: অমৃতা খান

text: অমৃতা খান (ইংরেজি: Amrita Khan) (জন্ম: ২৪ ডিসেম্বর ১৯৯৭) বাংলাদেশী অভিনেত্রী এবং মডেল। TVC এর নাচের মাধ্যমে তিনি মিডিয়াতে প্রথম পা রাখেন ২০০২ সালে। তিনি একটি নাটকেও কাজ করেছেন যার নাম "উনিশ বছর পরে"। ২০১৩ সালে বাংলাদেশী চলচ্চিত্রে তার অবির্ভাব ঘটে রয়েল এবং অনিক দু'জন নতুন পরিচালকের যৌথ পরিচালনায় "গেইম" চলচ্চিত্রের মাধ্যমে, চলচ্চিত্রটি মুক্তি পায় ২০১৫ সালের ২রা জানুয়ারি। চলচ্চিত্র ছাড়াও তিনি বেশ কিছু বিজ্ঞাপন চিত্রেও অংশ নিয়েছেন। ১৯৯৬ সালে মুক্তি পাওয়া সালমান শাহ এবং মৌসুমী অভিনীত চলচ্চিত্র "অন্তরে অন্তরে"-এর রিমেক চলচ্চিত্রে তিনি বর্তমানে কাজ করছেন, রিমেকের পরিচালক আতিক রহমান।


title: অমৃতা খান

text: অমৃতা খান ১৯৯৭ সালের ২৪ ডিসেম্বর বাংলাদেশের সাতক্ষীরা জেলায় জন্মগ্রহণ করেন। তার বংশগত আদি নিবাস টাঙ্গাইলে, তার জন্মের সময় তার বাবা সাতক্ষীরাতে কর্মরত ছিলেন।


title: অমৃতা খান

text: অমৃতা খান অভিনীত প্রথম চলচ্চিত্র "গেইম", এটি ২০১৫ সালের ২রা জানুয়ারি মুক্তি পেয়েছে। চলচ্চিত্রে পদার্পণ করার আগে তিনি বেশ কিছু বিজ্ঞাপন চিত্র এবং মিউজিক ভিডিও-তে কাজ করেছেন। বর্তমানে তিনি "অন্তরে অন্তরে" রিমেক-এ ছাড়াও আরো "গুম", এবং "অজান্তে ভালবাসা" "মিশন আফ্রিকা" নামের তিনটি চলচ্চিত্রে কাজ করবেন।


title: দিশানায়াকা মুদিয়ানসেনাগে জয়রত্নে

text: দিশানায়াকা মুদিয়ানসেনাগে জয়রত্নে (; ; জন্ম: ৪ জুন, ১৯৩১) শ্রীলঙ্কার বিশিষ্ট রাজনীতিবিদ। মূলতঃ তিনি ডি. এম. "ডি মু" জয়রত্নে নামেই অধিক পরিচিত ব্যক্তিত্ব। তিনি শ্রীলঙ্কার বিংশতিতম প্রধানমন্ত্রী হিসেবে ক্ষমতাসীন। শ্রীলঙ্কা ফ্রিডম পার্টি’র অন্যতম প্রতিষ্ঠাতা সদস্য জয়রত্নে ১৯৭০ সালে সর্বপ্রথম সংসদ সদস্য নির্বাচিত হন। অতঃপর ২১ এপ্রিল, ২০১০ তারিখে প্রধানমন্ত্রী হিসেবে শপথ গ্রহণ করেন।


title: দিশানায়াকা মুদিয়ানসেনাগে জয়রত্নে

text: ৪ জুন, ১৯৩১ তারিখে জন্মগ্রহণকারী ডি. এম. জয়রত্নে ক্যান্ডি শহরের ঠিক বাইরে গাম্পোলা এলাকার ডলুয়া মহাবিদ্যালয়ে অধ্যয়ন করেন। ১৯৫১ সালে এস. ডব্লিউ. আর. ডি. বন্দরনায়েকে কর্তৃক ক্যান্ডিতে শ্রীলঙ্কা ফ্রিডম পার্টি প্রতিষ্ঠা করার পর তিনি ডলুয়া মহাবিদ্যালয়ে শিক্ষক হিসেবে যোগদান করেন। পরবর্তীতে তিনি ১৯৬০ সাল থেকে ১৯৬২ সালের মেয়াদকালে ডলুয়ায় পোস্টমাস্টার হিসেবে কর্মরত ছিলেন।


title: দিশানায়াকা মুদিয়ানসেনাগে জয়রত্নে

text: ১৯৭০ সালের শ্রীলঙ্কার সংসদ নির্বাচনে জয়রত্নে প্রথমবারের মতো অংশগ্রহণ করেন। শ্রীলঙ্কা ফ্রিডম পার্টি (এসএলএফপি)’র প্রার্থী হিসেবে গাম্পোলা সংসদীয় এলাকা থেকে১৪,৪৬৩ ভোট পান। এ নির্বাচনে তিনি ইউনাইটেড ন্যাশনাল পার্টি (ইউএনপি)’র প্রার্থী ডব্লিউ.পি.বি. দিশানায়েকেকে পরাভূত করেন। এরপর ১৯৭৭ সালের নির্বাচনে দিশানায়েকেকে পুণরায় হারান। ঐ নির্বাচনে এসএলএফপি’র মাত্র ৮জন সদস্য সংসদে প্রবেশ করতে পেরেছিলেন। ১৯৮৯ সালের নতুন অগ্রাধিকারমূলক ভোটিং পদ্ধতিতে ক্যান্ডি জেলা থেকে তিনি পুণরায় নির্বাচিত হন। ৫৪,২৯০ ভোট পেয়ে তিনি এসএলএফপি প্রার্থীদের তালিকায় শীর্ষস্থানে ছিলেন।


title: দিশানায়াকা মুদিয়ানসেনাগে জয়রত্নে

text: ১৯৯৪ সালে পিপল’স অ্যালায়েন্সের হয়ে সংসদ সদস্য নির্বাচিত হন তিনি। এরফলে তিনি প্রথমবারের মতো রাষ্ট্রপতি চন্দ্রিকা কুমারাতুঙ্গা’র মন্ত্রীপরিষদে ভূমি, কৃষি ও বনায়ণ মন্ত্রী হিসেবে নিযুক্ত হন।


title: দিশানায়াকা মুদিয়ানসেনাগে জয়রত্নে

text: ইউনাইটেড পিপল’স ফ্রিডম অ্যালায়েন্সের প্রার্থী হিসেবে ২০১০ সালের সংসদীয় নির্বাচনে বিজয়ী হন জয়রত্নে। এসএলএফপি’র সর্বাপেক্ষা বয়োজ্যেষ্ঠ সদস্য জয়রত্নে ২১ এপ্রিল, ২০১০ তারিখে শ্রীলঙ্কার প্রধানমন্ত্রী হিসেবে শপথ গ্রহণ করেন। শ্রীলঙ্কার সংবিধান অনুযায়ী প্রধানমন্ত্রী সর্বাপেক্ষা আনুষ্ঠানিক পদ। এছাড়াও, তিনি বুদ্ধশাসনা ও ধর্মবিষয়ক মন্ত্রণালয়ের দায়িত্ব পালন করবেন।


ব্যাবিলনিয়ানদের অঙ্কিত পৃথিবীর মানচিত্র ব্যাবিলনিয়ানদের দৃষ্টিকোণ থেকে তাদের পরিচিত বিশ্বের একটি চিত্রাঙ্কিত নকশা। মাটির তৈরী একটি খন্ডে তৈরীকৃত এই মানচিত্রটিতে কেন্দ্র থেকে কিছুটা উত্তরে ব্যাবিলন শহরটি অবস্থিত বলে দেখানো হয়েছে; কয়েকটি খন্ডে বিভক্ত হয়ে ভাঙে যাওয়া এই মৃত্তিকা ফলকটিতে কিউনিফর্ম পদ্ধতিতে লেখা এই অংশ রয়েছে।


title: মৃত্তিকা ফলক

text: প্রাচীন নিকট প্রাচ্যে মৃত্তিকা ফলক (আক্কাদীয় ভাষায়: "তুপ্পু(ম)" ) লেখার মাধ্যম হিসেবে ব্যবহৃত হতো। এটি বিশেষত: কিউনিফর্মভিত্তিক লেখার জন্য ব্যবহার করা হতো এবং পুরো ব্রোঞ্জ যুগ জুড়ে ও প্রধানত: লৌহ যুগে এর ব্যাপক ব্যবহার পরিলক্ষিত হয়।


title: প্রাচীন নিকট প্রাচ্য

text: প্রাচীন নিকট প্রাচ্য ছিল প্রাথমিক সভ্যতার সূতিকাগার, সাধারণভাবে যার অন্তর্ভুক্ত অঞ্চল ছিলো আধুনিক মধ্যপ্রাচ্যের: মেসোপটেমিয়া (আধুনিক ইরাক, দক্ষিণ-পূর্ব তুরস্ক, উত্তর-পূর্ব সিরিয়া এবং কুয়েত), প্রাচীন মিশর (যদিও ভৌগলিকভাবে মিশরের বেশিরভাগ এলাকা উত্তর-পূর্ব আফ্রিকায় পড়েছে), প্রাচীন ইরান (এলাম, মিডিস, পারথিয়া এবং পারস্য), আনাতোলিয়া / এশিয়ার মাইনর (আধুনিক তুরস্ক ও আর্মেনিয়া), লেভেন্ত (আধুনিক সিরিয়া, লেবানন, ইসরায়েল, ফিলিস্তিন এবং জর্ডান), মাল্টা এবং আরব উপদ্বীপ।


title: জয়েন উদ্দীন

text: জয়েন উদ্দীন (পঞ্চদশ শতক) মধ্যযুগের বাংলার একজন বিখ্যাত কবি। তিনি গৌড়ের সুলতান ইউসুফ শাহের (১৪৭৪ - ১৪৮১) সভাকবি ছিলেন। তাঁর রসুল-বিজয় মৌলিক রচনা নয়, কোনো ফার্সি গ্রন্থের অনুসরণে লিখিত। তাঁর এই কাব্যটি প্রাচীন বাংলা সাহিত্যে মুসলমান রচিত বিজয়-কাব্যধারার অন্যতম পথিকৃৎ। এই কাব্যে মহানবীর দিগ্বিজয়-কাহিনী বর্ণিত হয়েছে। আহমদ শরীফ সম্পাদিত মধ্যযুগের কাব্য-সংগ্রহের 'রণাঙ্গন-এর দৃশ্য'- অধ্যায়ে এর বিস্তারিত আছে।


title: প্রাচীনকালের ইতিহাস

text: প্রাচীনকালের ইতিহাস হলো প্রাক ধ্রুপদী যুগ অথবা মানুষের ইতিহাসের শুরু থেকে প্রারম্ভিক মধ্যযুগ পর্যন্ত অতীতের ঘটনার নথিভূক্ত সমষ্টি। নথিভুক্ত ইতিহাসের ব্যাপ্তি খ্রিষ্টপূর্ব ৩,০০০ বছরের প্রাক-লিখন কালের তথ্যাবলী থেকে লেখার প্রাচীনতম আবিষ্কৃত অনুলিপি সুমেরীয় কিউনিফর্মসহ আনুমানিক ৫,০০০ বছরের।


title: আলি খামেনেই

text: সৈয়দ আলী হোসেনী খামেনেয়ী (; জন্ম: ১৭ জুলাই ১৯৩৯) হলেন ইরানের বর্তমান (২য়) সর্বোচ্চ ধর্মীয় নেতা এবং ইরানের ৮ কোটি শিয়া মুসলমানের আধ্যাত্মিক নেতা। ১৩ অক্টোবর ১৯৮১ থেকে ৩ আগস্ট ১৯৮৯ পর্যন্ত তিনি ইরানের ৩য় রাষ্ট্রপতি হিসেবে দায়িত্ব পালন করেন। ফোর্বস সাময়িকী ২০১২ সালে তাকে পৃথিবীর সবচেয়ে প্রভাবশালী ২১ জনের মধ্যে স্থান দেয়।


title: আলি খামেনেই

text: আলী খামেনেয়ী ইরানের রাষ্ট্রপ্রধান হওয়ায় তিনি দেশটির সবচেয়ে প্রভাবশালী রাজনৈতিক ক্ষমতাধর ব্যক্তি। খামেনেয়ী ১৯৮১-এর জুন মাসে একটি হত্যাচেষ্টার শিকার হন, সেখান থেকে তিনি বেঁচে গেলেও ডান হাতে পক্ষাঘাতগ্রস্ত হন। খামেনেয়ী পারমাণবিক অস্ত্র সম্পর্কে ফতোয়া জারি করে বলেন, পারমাণবিক অস্ত্র তৈরি ও ব্যবহার করা ইসলামী বিধান অনুযায়ী নিষিদ্ধ।


title: আলি খামেনেই

text: আয়াতুল্লাহ সৈয়দ আলী খামেনেয়ী ১৯৩৯ সালের ১৫ জুলাই মাশহাদ শহরে জন্মগ্রহণ করেন। খামেনেয়ী ‘সৈয়দ’ খেতাব ধারণ করেন যা সরাসরি বংশানুক্রমে সুন্নি ইসলামের চতুর্থ খলিফা ও শিয়া ইসলামের প্রথম ইমাম আলী ইবনে আবু তালিব হতে পাওয়া। খামেনেয়ীর পূর্বপুরুষদের বেশিরভাগই বর্তমান ইরানের তাফরেজ থেকে আগত এবং তাঁরা দেশান্তরিত হয়ে তাবরিজ শহরে বসবাস শুরু করেন। তাঁর পিতার নাম সৈয়দ জওয়াদ খামেনেয়ী এবং মাতার নাম খাদিজা মিরদামাদী। মা-বাবার আট সন্তানের মধ্যে খামেনেয়ী দ্বিতীয়, এর মধ্যে তার দুই ভাই-ই ধর্মগুরু। তাঁর ছোট ভাই হাদী খামেনেয়ী একটি ইরানি সংবাদপত্রের সম্পাদক ও ধর্মগুরু।


title: আলি খামেনেই

text: প্রথম বয়সে খামেনেয়ী তাঁর গুরুগণ, যেমন: শেখ হাশেম কজভিনি এবং আয়াতুল্লাহ মিলানির কাছে ধর্মশিক্ষায় দীক্ষিত হন। ১৯৫৭ সালে মাশহাদ ত্যাগ করে তিনি বর্তমান ইরাকের শহর নাজাফের উদ্দেশে রওনা হন। কিছু দিন নাজাফে থাকার পর তিনি কোম শহরে বসবাস শুরু করেন। সেখানে তিনি ১৯৫৮ থেকে ১৯৬৪ সাল পর্যন্ত ইসলামি সামরিক একাডেমিতে ধর্মতত্ত্ব শেখেন। এই সময় তাঁর সতীর্থ ছিলেন রুহুল্লাহ খোমেনী। এরপরে তিনি ১৯৬৩ সালে ইসলামী কার্যকলাপের সাথে জড়িয়ে পড়েন এবং এর জন্য তাঁকে কারাবরণ করতে হয়। আলী খামেনেয়ী সোভিয়েত ইউনিয়নের পিপলস ফ্রেন্ডশিপ ইউনিভার্সিটি অফ রাশিয়া থেকে উচ্চতর শিক্ষা গ্রহণ করেন, যদিও এই বিষয়ে তাঁর ওয়েবসাইটে কোনও কিছুর উল্লেখ নেই।


title: আলি খামেনেই

text: অন্যান্য রাষ্ট্রনায়কদের তুলনায় খামেনেয়ীর ভাষাগত দক্ষতা ও সাহিত্য অনুরাগ একটু বেশিই বলা চলে। খামেনেয়ী উত্তম আরবি বলতে পারেন এবং তাঁর মাতৃভাষা হচ্ছে ফার্সি। তিনি ফার্সিতে একধিক আরবি বই অনুবাদ করেছেন, এর মধ্যে বিখ্যাত মিশরীয় ইসলামী চিন্তাবিদ সৈয়দ কুতুবের কাজও রয়েছে। তিনি তাঁর পিতার মাতৃভাষা আজারবাইজানিতেও মোটামুটি শুদ্ধভাবে কথা বলতে পারেন এবং কিছুটা ইংরেজি বোঝেন।


title: আলি খামেনেই

text: ১৯৭৯ সালে ইরানে ইসলামী শাসনতন্ত্র প্রতিষ্ঠার পর, তিনি পর পর সংস্কার কমিশনের সদস্য, উপ-প্রতিরক্ষামন্ত্রী, সংস্কার রক্ষী বাহিনীর সেনাপ্রধান, তেহরানের ইসলামী ধর্মীয় নেতা, ইসলামী সংসদের স্পিকার ও সর্বোচ্চ প্রতিরক্ষা কমিশনে খোমেনীর প্রতিনিধির দায়িত্ব পালন করেন।


title: আলি খামেনেই

text: সৈয়দ আলী খামেনেয়ী ইরানী বিপ্লব চলাকালীন সময়ে আয়াতুল্লাহ রুহুল্লাহ খোমেনীর ঘনিষ্ঠ সহযোদ্ধা এবং বিপ্লবের অন্যতম গুরুত্বপূর্ণ ব্যক্তিত্ব ছিলেন। তিনি খোমেনীর নেতৃত্বে রাজা মোহাম্মদ রেজা শাহ পাহলভীর বিরুদ্ধে রাজনৈতিক অভিযানে অংশ নেন। ১৯৬৪ থেকে ১৯৭৮ সাল পর্যন্ত তিনি বহুবার গ্রেফতার হন। ১৯৭৮ সালে তিনি বিদেশে আশ্রয় নেন।


title: আলি খামেনেই

text: ১৯৮১ সালের জুন মাসে খুব কাছ থেকে হওয়া একটি হত্যাচেষ্টা থেকে পালাতে সক্ষম হন, যখন তিনি সংবাদ সম্মেলন করছিলেন কাছাকাছি থাকা একটি টেপরেকর্ডার বোমা তার পাশে বিস্ফোরিত হয়। এর জন্য তার মূল্য দিতে হয়। তিনি তার ডান হাতের কার্যক্ষমতা সারাজীবনের জন্য হারান।


title: আলি খামেনেই

text: ১৯৮১ সালে মোহাম্মাদ আলি রাজাজি হত্যার পর, ওই বছরের অক্টোবরে অনুষ্ঠিত ইরানের ৩য় রাষ্ট্রপতি নির্বাচনে আলী খামেনেয়ী ব্যাপক ব্যবধানে ধর্মীয় নেতা হিসেবে জয়লাভ করেন। এই নির্বাচনে ইরানের ৯৫ শতাংশের উপরে অর্থাৎ ১ কোটি ৬০ লাখ মানুষ তাঁকে ভোট দেয়। রুহুল্লাহ খোমেনী চেয়েছিলেন ধর্মীয় নেতাদের রাষ্ট্রপতি পদ থেকে আলাদা রাখতে, পরে অবশ্য তাঁকে মত বদলাতে হয়।


title: আলি খামেনেই

text: খামেনেয়ী তাঁর দেশ ইরানকে ১৯৮০র দশকে সংঘটিত ইরান-ইরাক যুদ্ধ চলাকালীন সময়ে সফলভাবে নেতৃত্ব দিতে সক্ষম হন। এই যুদ্ধে সাদ্দাম হোসেনের ইরাক বর্তমান ও পূর্বের পরাশক্তিগুলোর সমর্থন পেলেও কৌশলগত দিক থেকে তারা ইরানের কাছে পরাজয় বরণ করে।


title: আলি খামেনেই

text: আলি খামেনেয়ী রুহুল্লাহ খোমেনীর উত্তরসূরি হিসেবে খোমেনীর ইন্তেকালের পর ১৯৮৯ সালের ৪ জুন ইরানের সর্বোচ্চ ধর্মীয় নেতা হিসেবে দায়িত্ব গ্রহণ করেন।


title: আলি খামেনেই

text:
খামেনেই পারমাণবিক অস্ত্র সম্পর্কে ফতোয়া জারি করে বলেন, পারমাণবিক অস্ত্রের ব্যবহার ইসলাম মোতাবেক নিষিদ্ধ। ইরানের পরমাণু কার্যক্রম বর্তমানে আন্তর্জাতিক বিতর্কের অংশ। ইসরায়েল ও ইসরায়েলরপন্থী কিছু পশ্চিমা দেশের অভিযোগ যে ইরান পারমাণবিক অস্ত্র তৈরির চেষ্টা করছে অন্যদিকে ইরানের দাবি তাদের লক্ষ্য শান্তিপূর্ণ ভাবে বিদ্যুৎ উৎপাদন। যুক্তরাষ্ট্র ও কিছু পশ্চিমা দেশ তাদের দাবি এখন পর্যন্ত পুরো প্রমাণ করতে সক্ষম না হওয়াতেও
ইরানের ওপর অর্থনৈতিক অবরোধ আরোপ করে রেখেছে।


title: আলি খামেনেই

text: অনেকের মতে খামেনেয়ী রক্ষণশীল ইরানের প্রতিষ্ঠাতা। খামেনেয়ী দেশটির সামরিক বাহিনীর সর্বাধিনায়ক, বিচার বিভাগ, জাতীয় রেডিও ও টেলিভিশনের প্রধান।


title: আলি খামেনেই

text: খামেনেয়ী পারমাণবিক ব্যবহার সম্পর্কে বলেন যে, তিনি বেসামরিক কাজে পারমাণবিক পদক্ষেপে বিশ্বাসী, কারণ তেল আর গ্যাস চিরকাল মজুদে থাকতে পারে না।


title: আলি খামেনেই

text: ৩০ এপ্রিল ২০০৮ তারিখে সৈয়দ আলি খামেনেয়ী আহমাদিনেজাদের অর্থনৈতিক নীতি সমর্থন দিয়ে বলেন, "পশ্চিমাদের অর্থনৈতিক “সঙ্কট” ইরনের চেয়ে বেশি ঘনীভূত, যুক্তরাষ্ট্র ও ইউরোপ প্রতিনিয়ত মুদ্রাস্ফীতিসহ আরও অনেক বাণিজ্যিক সমস্যার সঙ্গে লড়াই করছে।"


title: আলি খামেনেই

text:
খামেনেয়ী ইরানের বৈজ্ঞানিক অগ্রগতির অন্যতম সহায়কারী ও সমর্থক। তিনি অন্যতম প্রথম ধর্মীয় নেতা যারা বিভিন্ন জৈবিক গবেষণা অণুমোদন ও সমর্থন দেন।
২০০৪ সালে খামেনেয়ী বলেন, একটি দেশের উন্নয়ন সেই দেশের বিজ্ঞান ও প্রযুক্তিতে বিনিয়োগের উপর নির্ভর করে।


title: আলি খামেনেই

text: মানবাধিকারকে ইসলামী শিক্ষার মূল বিষয় হিসেবে অভিহিত করেন আলী খামেনেয়ী। তিনি বলেন ইসলামী মানবাধিকার বেঁচে থাকার অধিকার, স্বাধীনতার অধিকার এবং ন্যায়বিচার পাবার অধিকার দেয়। তিনি পশ্চিমাদের কঠোর সমলোচনা করেন যারা ইসলামী গণতন্ত্রকে জনগণের উপর অর্থনৈতিক অত্যাচার আর স্বৈরশাসন হিসেবে আখ্যা দেয়।


title: আলি খামেনেই

text: ইরানের পররাষ্ট্র নীতি সাধারণত খামেনেয়ীর সরাসরি সম্পৃক্ততা বা অনুমোদন ছাড়া পরিচালিত হয় না।


title: আলি খামেনেই

text: ২০০৬ সালের জুন মাসে সৈয়দ আলী খামেনেয়ী বলেন, "ইরান পারস্য উপসাগর থেকে শক্তি চালানে ব্যাহত করবে (বিশ্বের দৈনিক ২০ শতাংশের অধিক জ্বালানী তেলের সরবরাহ আসে ইরানী উপকূলের কাছাঁকাছি অবস্থিত পারস্য উপসাগরের হরমুজ প্রণালি থেকে,) এর ফলে ইরান যুক্তরাষ্ট্রের হামলার সম্মুখহীন হতে পারে, তিনি অনড় থেকে বলেন তেহরান তার পরমাণু জ্বালানী তৈরির অধিকার থেকে সরে আসবে না।


title: আলি খামেনেই

text: ১৪ সেপ্টেম্বর ২০০৭-এ আয়াতুল্লাহ আলী খামেনেয়ী (রমজান মাসের প্রথম শুক্রবারের জুম্মার নামাজের সময়) ইরাকে হামলার জন্য জর্জ বুশ এবং মার্কিন কর্মকর্তাদের “দায়ী” উল্লেখ করে বলেন, "আন্তর্জাতিক ফৌজদারি আদালতে বিচারের চেষ্টার করা হবে।" তিনি আরও যুক্তরাষ্ট্রকে ইরাক হামলার পর “অন্ধ সন্ত্রাসী কার্যকলাপের” জন্য দায়ী করেন। তিনি ইরাকের নিরাপত্তাহীনতার মূল কারণ হিসেবে মার্কিন যুক্তরাষ্ট্রের কথা বলেন।


title: আলি খামেনেই

text: ২০০৯ সালের ২১ মার্চ মার্কিন রাষ্ট্রপতি বারাক ওবামা দুই চিরায়ত শত্রু ইরান ও যুক্তরাষ্ট্রের মধ্যে নতুন করে কূটনৈতিক প্রবৃত্তি শুরু করার প্রস্তাব পাশ করেন। খামেনেয়ী এ সম্পর্কে বলেন যে আমেরিকার কথা পরিবর্তনই শুধু যথেষ্ট নয় এবং আরও বলেন, “আমরা দেখব এবং বিচার করব (নতুন মার্কিন প্রশাসনকে)...তারা পরিবর্তন করলে আমরাও আমদের মনোভাব পরিবর্তন করব।”


title: আলি খামেনেই

text: ২০১১ সালের জুন মাসে খামেনেয়ী মার্কিন সরকারকে সন্ত্রাসবাদী বলে অভিযুক্ত করেন এবং সন্ত্রাসবাদের আমেরিকান সংজ্ঞা বাতিল করে দেন। তিনি উদ্ধৃত করে বলেন, “মার্কিন এবং ইউরোপীয় সরকারগুলো স্বাধীন রাষ্ট্র ফিলিস্তিন প্রতিষ্ঠার জন্য লড়াইরত ফিলিস্তিনিদের সন্ত্রাসবাদী বলে অভিহিত করে।”


title: আলি খামেনেই

text: জুন ২০১২-তে তিনি আবারও বলেন “ঘৃণা করি পশ্চিমাদের।”


title: আলি খামেনেই

text: সেপ্টেম্বর ১১, ২০০১ এর হামলার পর খামেনেয়ী এই কাজের সঙ্গে জড়িতদের নিন্দা করেন এবং সারা পৃথিবীর সন্ত্রাসবাদের বিরুদ্ধে নিন্দা জানান। কিন্তু এই ঘটনার জন্য আফগানিস্তানে সামরিক হস্তক্ষেপের ব্যাপারে জোরালোভাবে সতর্ক করেন। তিনি এই বিষয়ে উদ্ধৃত করে বলেন, “গণহত্যার মতো ধ্বংসাত্মক কাজ যেখানেই করা হোক না কেন বা যার দ্বারাই অপরাধ সংঘটিত হোক না কেন এবং যারাই এর শিকার হোক না কেন, সারা পৃথিবী জুড়েই এটি নিন্দনীয়।”


title: আলি খামেনেই

text: ২০০০ সালের ১৫-ই ডিসেম্বর সৈয়দ আলী হোসেনী খামেনেয়ী বলেন, “ক্ষতিকর টিউমার রাষ্ট্রকে (ইসরায়েল) এই অঞ্চল থেকে অপসারণ করা উচিত।” ওই অনুষ্ঠানেই তিনি একটি প্রস্তাব পেশ করে বলেন “ফিলিস্তিনি শরণার্থীদের ফিরে আসা উচিত এবং মুসলমান, খৃষ্টান ও ইহুদীরা (অভিবাসী ইহুদী ব্যতীত) ঠিক করে তাদের নিজেদের জন্য একটি সরকার প্রতিষ্ঠা করতে পারে।” "


title: আলি খামেনেই

text:
thumbnail|সামরিক জীবনের সময়ে আয়াতুল্লাহ খামেনেয়ী
ব্যক্তিগত জীবনে আলি খামেনেয়ী ছয় সন্তানের পিতা। তাঁর এক পুত্র মুজতবা বিয়ে করেন গোলাম আলী হাদ্দাদ আদেলের কন্যাকে। খামেনেয়ী বলেছেন তিনি মাঝেমাঝে আমেরিকান সাময়িকী যেমন: টাইম ও নিউজউইক পড়ে থাকেন।


title: আলি খামেনেই

text: • রুহুল্লাহ্ খামেনেই


title: আলি খামেনেই

text: • ইরানী বিপ্লব


title: আলি খামেনেই

text: • রাষ্ট্র প্রধানের তালিকা


title: রাজেন্দ্র লাহিড়ী

text: রাজেন্দ্র লাহিড়ী (২৩ জুন, ১৯০১- ১৭ ডিসেম্বর, ১৯২৭), রাজেন্দ্র নাথ লাহিড়ী নামেও পরিচিত, ছিলেন বাঙালি হিন্দু ব্রাহ্মণ বিপ্লবী, যিনি ব্রিটিশদের ভারত থেকে উৎখাত করার জন্য হিন্দুস্তান রিপাবলিকান এসোসিয়েশনের নানা বৈপ্লবিক কর্মকাণ্ডে অংশগ্রহণ করেছিলেন। ১৯২৫ সানের ৯ আগস্ট লখনৌ থেকে ১৪ মাইল দূরে কাকোরি ও আলমনগর স্টেশনের মাঝে একটি প্যাসেঞ্জার ট্রেনকে চেন তেনে থামিয়ে তাকাসুদ্ধ সিন্দুক সরানো হয়। এ ব্যাপারে যে ১৬ জন অংশ নেন তিনি তাঁদের অন্যতম। তাঁদের এই বীরত্বপূর্ণ কাজ কাকোরি বিপ্লব নামে পরিচিত।


title: রাজেন্দ্র লাহিড়ী

text: ফাঁসির পূর্বে গোন্ডা জেল থেকে রাজেন লাহিড়ী এক চিঠিতে লিখেছিলেন, 'প্রভাতের আলোর মতোই মৃত্যু অনিবার্য। তবে কেন মানুষ মৃত্যুকে ভয় করবে, বা তার জন্য শোক করবে?'


title: রাজেন্দ্র লাহিড়ী

text: রাজেন্দ্র লাহিড়ীর জন্ম পাবনা জেলার মোহনপুরে। তাঁর পিতার নাম ক্ষিতীশমোহন লাহিড়ী। তাঁর পিতার কাছ থেকেই স্বদেশপ্রেমে দীক্ষা পান। উচ্চশিক্ষার জন্য বেনারস হিন্দু বিদ্যালয়ে আসেন। বারাণসীর ক্লাব, জিম্নাসিয়াম ও সাহিত্য বিষয়ক সকল প্রচেষ্টার সঙ্গে তাঁর যোগ ছিলো। বিশ্ববিদ্যালয় বাংলা সাহিত্য পরিষদের সম্পাদক হন।


title: রাজেন্দ্র লাহিড়ী

text: ১৯০৫ সালের বঙ্গভঙ্গ থেকেই তাঁর উপর পুলিসের সতর্ক নজর ছিলো।


title: রাজেন্দ্র লাহিড়ী

text: বাঙলার তৎকালীন বিপ্লবীগণ উত্তর প্রদেশে আধুনিক পদ্ধতিতে বোমা প্রস্তুত শুরু করার সিদ্ধান্ত গ্রহণ করেছিলেন। রাজেন লাহিড়ী সেই উদ্দেশ্যেই কলকাতা গিয়েছিলেন। দক্ষিণেশ্বরের বোমার কারখানাতে গিয়েই তিনি সংবাদপত্রে কাকোরি বিপ্লব সংক্রান্ত গ্রেপ্তারসমূহের সংবাদ পাঠ করেছিলেন। এদিকে বেনারসে তাঁর বাড়ি তল্লাশি করা হয়েছিল এবং তাঁর গ্রেপ্তারের আদেশপত্র বের হয়েছিলো।


title: রাজেন্দ্র লাহিড়ী

text: ১৯২৬ সানে কাকোরি বিপ্লব সংঘটিত হয় এবং এটির বিরুদ্ধে ব্রিটিশ সরকার কাকোরি ষড়যন্ত্র মামলা শুরু করে। এই মামলার বিচারে পণ্ডিত রামপ্রসাদ বিসমিল, রাজেন্দ্র লাহিড়ী, ঠাকুর রৌশন সিং, আসফাকউল্লা খানের ফাঁসি হয়। শচীন্দ্রনাথ সান্যালের যাবজ্জীবন দ্বীপান্তর হয়। মন্মথ গুপ্তের ১৩ বছর এবং যোগেশচন্দ্র চ্যাটার্জি, গোবিন্দচরণ কর, শচীন্দ্রনাথ বক্সি, মুকিন্দীলাল, রাজকুমার সিং, রামকৃষ্ণ ক্ষেত্রীর ১০ বছর সাজা হয়। এছাড়াও বিষ্ণু শরণ দুব্লিশ, সুরেশচন্দ্র ভট্টাচার্যের ৭ বছর, ভূপেন্দ্রনাথ সান্যাল, রাম দুলারী ত্রিবেদী, প্রেমকিষণ খান্না, বনোয়ারী লাল এবং পরমেশ কুমারের পাঁচ বছরের জেল হয়। এঁরা সকলেই এই অনুশীলন সমিতির সভ্য ছিলেন।


title: বয়েই গেলো (টিভি ধারাবাহিক)

text: 'বয়েই গেলো' জি বাংলায় সম্প্রচারিত একটি জনপ্রিয় ধারাবাহিক। স্বর্ণেন্দু সমাদ্দারের পরিচালনায় রবি ওঝা প্রোডাকশন এন্টারপ্রাইজেস প্রযোজিত এই ধারাবাহিকে অভিনয় করেছেন রোহিত সামন্ত, মধুবনী ঘোষ, সুরজিৎ বন্দ্যোপাধ্যায়, পরাণ বন্দ্যোপাধ্যায়, মনু মুখোপাধ্যায়, চিত্রা সেন, রত্না ঘোষাল সহ আরো অনেক নতুন-পুরাতন মুখ। মূলত ঘটি-বাঙাল লড়াই নিয়ে নির্মিত এ ধারাবাহিকটি দর্শকদের মনে আলাদা স্থান করে নিয়েছে। সোম থেকে শনি রাত ৯টা ৩০ মিনিটে প্রচারিত হয় এই ধারাবাহিক। এ সম্পর্কে পরিচালক বলেন, "একেবারে লাইট হার্টেড প্রেমের গল্প"।


title: বয়েই গেলো (টিভি ধারাবাহিক)

text: পাশাপাশি দুই বাড়িতে থাকে বসাক ও সেনগুপ্ত পরিবার। বসাকরা বাঙাল ও সেনগুপ্তরা ঘটি। এই দুই বাড়ি নিয়ে বিভিন্ন বিষয়ে প্রতিদিনই ঝগড়া বাঁধে। কিন্তু অজ্ঞাত কোন কারণে একে-অপরের কিংবা পাড়ার যেকোন সমস্যা সমাধানে এই দুই পরিবার ঐক্যবদ্ধ থাকে।


title: বয়েই গেলো (টিভি ধারাবাহিক)

text: বসাক পরিবারের প্রধান "ভবতোষ বসাক" (পরাণ বন্দ্যোপাধ্যায়)। এছাড়া আছে তাঁর বিধবা বোন "ভবতারিণী দেবী" বা "ভেবলি" (চিত্রা সেন), তাঁর দুই ছেলে "পরিতোষ" ও "অনিমেষ" এবং তাদের স্ত্রী। তাঁর বড় নাতি "অর্জুন বসাক" (রোহিত সামন্ত), মেজ নাতি "বিরসা বসাক" (সৌরভ) এবং ছোট নাতি "পার্থ বসাক" (সুজয় সাহা)।


title: বয়েই গেলো (টিভি ধারাবাহিক)

text: সেনগুপ্ত পরিবারের প্রধান হলেন "হরনাথ সেনগুপ্ত" (মনু মুখোপাধ্যায়)। এছাড়া রয়েছে তাঁর স্ত্রী, দুই ছেলে। বড় ছেলে "বোঁচাই"য়ের প্রথম স্ত্রী কোন অজ্ঞাত কারণে চলে গেছে এবং তাঁর মেয়ে "কৃষ্ণা সেনগুপ্ত" (মধুবনী ঘোষ)। "বোঁচাই" আবার বিয়ে করেন এবং তাঁদের "চন্দন" নামের এক ছেলে রয়েছে। "হরনাথের" ছোট ছেলে "ছোটাই" (সুরজিৎ বন্দ্যোপাধ্যায়) এর দুই মেয়ে। বড় মেয়ে "পলা সেনগুপ্ত" (সানন্দা বসাক) এবং মেয়ে "মীরা"। তাদের দুই বাড়িতেই কাজ করে "চম্পা" নামের এক কাজের মেয়ে। এছাড়া এই বাড়িতে প্রায় রোজই আসে হরনাথের নাতনি "রাধিকা" (নিবেদিতা বিশ্বাস)।


title: বয়েই গেলো (টিভি ধারাবাহিক)

text:
এছাড়াও ধারাবাহিকটিতে আরো অনেক চরিত্র রয়েছে। এর মধ্যে রয়েছে চায়ের দোকানদার "ক্যাংলা" লন্ড্রীতে কাজ করে "ঘেচু"। এছাড়াও আরো নানান চরিত্র রয়েছে। এই চরিত্রদের নিয়ে নানা সম্পর্কের টানাপড়েনের হাস্যরসের মাধ্যমে এই ধারাবাহিকের কাহিনী এগিয়ে গিয়েছে।
পশ্চিমবঙ্গ টেলি আকাদেমি অ্যাওয়ার্ড ২০১৪-এ "বয়েই গেলো" দুটো পুরস্কার লাভ করে।


title: কিংস কলেজ লন্ডন

text: কিংস কলেজ লন্ডন লন্ডনে অবস্থিত একটি সরকারি বিশ্ববিদ্যালয়। এটি ফেডারেল লন্ডন বিশ্ববিদ্যালয় এর একটি গঠনকারী কলেজ। এর নয়টি অ্যাকাডেমিক স্কুল রয়েছে।সেপ্টেম্বরের শেষ সোমবার থেকে জুনের প্রথম শুক্রবার পর্যন্ত এর শিক্ষাবর্ষ।


title: ম্যাকগিল বিশ্ববিদ্যালয়

text: ম্যাকগিল বিশ্ববিদ্যালয় (ইং McGill University) কানাডার কুইবেক রাজ্যের মণ্ট্রিলে অবস্থিত একটি পাবলিক বিশ্ববিদ্যালয়। এটি ১৮২১ সালে প্রতিষ্ঠিত হয়।


title: লোগাং গণহত্যা

text: লোগাং গণহত্যা () হচ্ছে বাংলাদেশের খাগড়াছড়ি জেলার লোগাং গ্রামে ১৯৯২ সালের ১০ এপ্রিল বাংলাদেশের নিরাপত্তা বাহিনী এবং সমতলের অবৈধ বাঙালি সেটেলারদের দ্বারা জুম্ম জনগণের ওপর পরিচালিত হত্যাকাণ্ড।


title: মেলবোর্ন ক্রিকেট গ্রাউন্ড

text: মেলবোর্ন ক্রিকেট গ্রাউন্ড (এমসিজি) () অস্ট্রেলিয়ার মেলবোর্নের ইয়ারা পার্কে অবস্থিত একটি আন্তর্জাতিকমানের ক্রিকেট ও অস্ট্রেলীয় রুলস ফুটবল স্টেডিয়াম। লক্ষাধিক আসনের দর্শক ধারণ ক্ষমতাবিশিষ্ট স্টেডিয়ামটি ১৯৫৬ সালের গ্রীষ্মকালীন অলিম্পিকের প্রধান স্টেডিয়াম হিসেবে ব্যবহার করা হয়েছিল। ১৮৫৩ সালে মেলবোর্ন ক্রিকেট ক্লাব কর্তৃপক্ষ এলাকাটিকে ক্রিকেট খেলার উদ্দেশ্যে সর্বপ্রথম ব্যবহার করতে শুরু করে। ক্লাবের পুরনো মাঠটি প্রায়শঃই ইয়ারা নদীর বন্যার জলে প্লাবিত হতো। ১৯৫৯ সালে অস্ট্রেলীয় রুলস ফুটবল খেলা এ মাঠেই প্রথমবারের মতো অনুষ্ঠিত হয়। মেলবোর্ন ক্রিকেট গ্রাউন্ড ট্রাস্টের মাধ্যমে পরিচালিত হয়। উইলিয়াম হেইন্স উক্ত ট্রাস্টের প্রথম সভাপতি ছিলেন।


title: মেলবোর্ন ক্রিকেট গ্রাউন্ড

text: বিশ্বের দশম সর্ববৃহৎ স্টেডিয়াম হিসেবে এর পরিচিতি রয়েছে। এছাড়াও এটি অস্ট্রেলিয়ার সর্ববৃহৎ স্টেডিয়াম। মূলতঃ স্টেডিয়ামটি ক্রিকেট খেলায় ব্যবহার করা হয়। যে-কোন ধরনের ক্রীড়া মাঠ হিসেবে আলোক প্রদানে সক্ষম সর্বোচ্চ উচ্চতার টাওয়ার নির্মাণ করে বিশ্বরেকর্ড ধারণ করে আছে।


title: মেলবোর্ন ক্রিকেট গ্রাউন্ড

text: আন্তর্জাতিকভাবে এমসিজি ১৯৫৬ সালের গ্রীষ্মকালীন অলিম্পিক এবং ২০০৬ সালের কমনওয়েলথ গেমসের জন্য স্মরণীয় হয়ে আছে। খোলা ও উন্মুক্ত স্টেডিয়াম এমসিজি বিশ্বের অন্যতম জনপ্রিয় ক্রিকেট মাঠ হিসেবে পরিচিত। প্রত্যেক বছরই ২৬ ডিসেম্বরে পালিত বক্সিং ডে উপলক্ষে টেস্ট ম্যাচ অনুষ্ঠিত হয়, যা বক্সিং ডে টেস্ট নামে পরিচিত। এ উপলক্ষে ব্যাপকসংখ্যক দর্শকের সমাগম ঘটে।


title: মেলবোর্ন ক্রিকেট গ্রাউন্ড

text: এমসিজিকে প্রায়শঃই স্থানীয় বাসিন্দারা "জি" নামে আখ্যায়িত করে থাকে। অন্যান্য বৃহৎ আকৃতির ক্রীড়া হিসেবে অস্ট্রেলিয়ান ফুটবল লীগ, রাগবি ইউনিয়ন, রাগবি লীগ, ফিফা বিশ্বকাপ বাছাই-পর্বসহ অন্যান্য আন্তর্জাতিক প্রীতি ম্যাচের আয়োজন করা হয়। মেলবোর্ন ম্যারাথনের শেষ রেখা ও বড় আসরের রক কনসার্টের আয়োজন করা হয় এখানে।


title: মেলবোর্ন ক্রিকেট গ্রাউন্ড

text:
এখনো অব্দি ৩ এশীয় দেশ অস্ট্রেলিয়ার বিরুদ্ধে এই মাঠে জয় পেয়েছে ।
এখনো অব্দি ৩ জন এশীয় ক্রিকেটার অস্ট্রেলিয়ার বিরুদ্ধে এই মাঠে শতরান করেছেন।
এখনো অব্দি ৪ জন এশীয় ক্রিকেটার অস্ট্রেলিয়ার বিরুদ্ধে এই মাঠে এক ইনিংসে ৫ বা তার বেশি উইকেট পেয়েছেন ।


title: শফিক তুহিন

text: শফিক তুহিন (জন্ম: ২৭ জুলাই, ১৯৭৫) বাংলাদেশের জনপ্রিয় গীতিকার, সুরকার ও সংগীত শিল্পী। সেরা গীতিকার হিসেবে তিনি ২০১১ সালে জাতীয় চলচ্চিত্র পুরস্কার লাভ করেন। এছাড়া শ্রেষ্ঠ গীতিকার ও সুরকার হিসেবে তিনবার সিটিসেল-চ্যানেল আই মিউজিক অ্যাওয়ার্ডস পুরস্কার পেয়েছেন। তিনি সহস্রাধিক গান রচনা করেছেন এবং দুই শতাধিক গানের সুরারোপ করেছেন।


title: শফিক তুহিন

text: শফিক তুহিনের জন্ম চুয়াডাঙ্গা জেলার সদর উপজেলার সাদেক আলী মল্লিক পাড়ায়। তাঁর বাবার নাম এম, এ সবুর এবং মায়ের নাম হালিমা খাতুন। পরিবারের সদস্য চার ভাই দুই বোন। তিনি দর্শনা কেরু উচ্চ বিদ্যালয় থেকে মাধ্যমিক এবং ঢাকা বিজ্ঞান কলেজ থেকে উচ্চ মাধ্যমিক পড়াশোনা করেন। ঢাকা বিশ্ববিদ্যালয় থেকে মৃত্তিকা বিজ্ঞানে স্নাতকোত্তর ডিগ্রি লাভ করেন তিনি।


title: শফিক তুহিন

text: শফিক তুহিন বর্তমানে গীতিকার, সংগীত পরিচালক ও কণ্ঠশিল্পী হিসেবে কাজ করছেন।


title: হেকাটিয়াস

text: হেকাটিয়াস অব মিলেটাস (; আনু. খ্রিষ্টপূর্ব ৫৫০ - আনু. খ্রিষ্টপূর্ব ৪৭৬), ছিলেন প্রাচীন গ্রিসের একজন ইতিহাসবেত্তা। তিনি হলেন গ্রিসের প্রথম পরিচিত ইতিহাসবিদ সে সময় তিনি অনেক তথ্য প্রদান করেন।তার লেখা গ্রন্ত্যটির নাম গেস্পেরিওডস। বিপুল রচনা কর্মের জন্য তাকে ভুগোল জনক বলা হয়।তিনি বিভিন্ন অঞ্চলেরতথ্য প্রদান করেন। , এবং প্রথমদিকের ধ্রুপদী লেখকদের মধ্যে সেলটিক জনগোষ্ঠীর অন্যতম উল্লেখযোগ্য ব্যক্তি।


title: হেকাটিয়াস

text: "Περίοδος γῆς" ("পৃথিবীকে বৃত্তাকারে ভ্রমন" - "Travels round the Earth" বা, "বিশ্ব জরিপ" - "World Survey") শিরোনামে দুটি বই লিখেছেন তিনি।


title: ২০১৩ ফিফা ক্লাব বিশ্বকাপ

text: ২০১৩ ফিফা ক্লাব বিশ্বকাপ () ফিফা কর্তৃক আয়োজিত ক্লাব পর্যায়ের বিশ্বকাপ ফুটবল প্রতিযোগিতা। ২০১৩ সালের এ প্রতিযোগিতাটি ১১ ডিসেম্বর থেকে ২১ ডিসেম্বর পর্যন্ত মরক্কোতে অনুষ্ঠিত হয়। এবারের এ প্রতিযোগিতাটি হচ্ছে ফিফা ক্লাব বিশ্বকাপের ১০ম আসর। ফিফা’র ব্যবস্থাপনায় এ প্রতিযোগিতায় ছয়টি মহাদেশীয় কনফেডারেশনের চ্যাম্পিয়ন ক্লাবগুলো প্রতিদ্বন্দ্বিতা করে। পাশাপাশি স্বাগতিক দেশের লীগ বিজয়ী দলও এতে অংশ নেয়।


title: ২০১৩ ফিফা ক্লাব বিশ্বকাপ

text: এবারের আসরের চূড়ান্ত খেলায় জার্মানির ব্রায়ার্ন মিউনিখ স্বাগতিক দেশের রাজা কাসাব্ল্যাঙ্কা ক্লাবকে ২-০ ব্যবধানে পরাভূত করে চ্যাম্পিয়ন হয়।


title: ২০১৩ ফিফা ক্লাব বিশ্বকাপ

text: ২০১৩ ও ২০১৪ সালের ফিফা ক্লাব বিশ্বকাপ প্রতিযোগিতা আয়োজনের জন্য চারটি দেশ নিলাম প্রক্রিয়ায় অংশগ্রহণ করেছিল। দেশগুলো হচ্ছে -


title: ২০১৩ ফিফা ক্লাব বিশ্বকাপ

text: অক্টোবর, ২০১১ সালে ফিফা জানায় যে - ইরান, দক্ষিণ আফ্রিকা ও সংযুক্ত আরব আমিরাত নিলাম প্রক্রিয়া থেকে নিজেদের প্রার্থীতা প্রত্যাহার করেছে। এরফলে মরক্কো একমাত্র প্রার্থী হিসেবে রয়েছে। পরবর্তীতে ১৭ ডিসেম্বর, ২০১১ তারিখে ফিফা আনুষ্ঠানিকভাবে মরক্কোকে স্বাগতিক দেশ হিসেবে ঘোষণা করে।


title: ২০১৩ ফিফা ক্লাব বিশ্বকাপ

text: ২ সেপ্টেম্বর, ২০১৩ তারিখে কাসাব্ল্যাঙ্কায় আনুষ্ঠানিকভাবে প্রতিযোগিতার লোগো উন্মোচন করা হয়। ১৪-২৭ অক্টোবর, ২০১৩ তারিখের মধ্যে টিকেট পূর্বেই বিক্রয়ের ব্যবস্থা করা হয়। ২৮ অক্টোবর, ২০১৩ তারিখে সরাসরি বিক্রয় করা শুরু হয়। ফিফা ক্লাব বিশ্বকাপের ট্রফি প্রদর্শনের জন্য অক্টোবর থেকে ডিসেম্বর, ২০১৩ সময়কালে ইউকোহামা থেকে সফর শুরু হয়। ইউকোহামাতেই ২০১২ সালের ফিফা ক্লাব বিশ্বকাপের চূড়ান্ত খেলা অনুষ্ঠিত হয়েছিল। এরপর অংশগ্রহণকারী প্রত্যেক দলের শহর প্রদক্ষিণ শেষে প্রতিযোগিতা শুরুর পূর্বে কাসাব্ল্যাঙ্কায় সফর শেষ হয়।


title: ২০১৩ ফিফা ক্লাব বিশ্বকাপ

text: এবার নিয়ে ধারাবাহিকভাবে দ্বিতীয় বছরের মতো গোল-লাইন প্রযুক্তি এ প্রতিযোগিতায় ব্যবহৃত হচ্ছে। গোলকন্ট্রোল জিএমবিএইচ প্রতিষ্ঠানকে আনুষ্ঠানিকভাবে এ প্রযুক্তি ব্যবহারের জন্য অনুমতি দেয়া হয়েছে।


title: ২০১৩ ফিফা ক্লাব বিশ্বকাপ

text: ২০১৩ সালের ফিফা অনূর্ধ্ব-২০ বিশ্বকাপ ও ২০১৩ সালের ফিফা অনূর্ধ্ব-১৭ বিশ্বকাপে ভ্যানিশিং স্প্রের সফল প্রয়োগের পর এ প্রতিযোগিতার রেফারীদেরকে ফ্রি কিকের জন্য দশ গজের দূরত্ব নির্ধারণে ব্যবহারের অনুমতি দেয়া হয়।


title: ২০১৩ ফিফা ক্লাব বিশ্বকাপ

text: ২০১৩ সালে ফিফা ক্লাব বিশ্বকাপের খেলা অনুষ্ঠানের জন্য মারাকেশ এবং আগাদির শহরকে নির্ধারণ করা হয়।


title: ২০১৩ ফিফা ক্লাব বিশ্বকাপ

text: মনোনীত খেলা পরিচালনাকারী কর্মকর্তাগণ হচ্ছেন -


title: ২০১৩ ফিফা ক্লাব বিশ্বকাপ

text: ফিফা কর্তৃক ঘোষিত ২৯ নভেম্বর, ২০১৩ তারিখের মধ্যে প্রত্যেক দলকে ২৩ সদস্যদের নাম ঘোষণা করতে হবে। তন্মধ্যে অবশ্যই ৩জন গোলরক্ষক থাকবে। আঘাতজনিত কারণে দলের প্রথম খেলা শুরুর ২৪ ঘন্টার মধ্যে পরিবর্তনযোগ্য।


title: ২০১৩ ফিফা ক্লাব বিশ্বকাপ

text: সর্বমোট ৩১ দেশের খেলোয়াড়গণ সাতটি দলের সদস্যরূপে আছেন।


title: ২০১৩ ফিফা ক্লাব বিশ্বকাপ

text: ৯ অক্টোবর, ২০১৩ তারিখ স্থানীয় সময় ১৯:০০ ঘটিকায় মারাকেশের লা মামুনিয়া হোটেলে খেলার ড্র অনুষ্ঠিত হয়। কোয়ার্টার-ফাইনালের জন্য এএফসি, কাফ এবং কনকাকাফ - এ তিন অঞ্চলের চ্যাম্পিয়ন দলগুলোকে বন্ধনীতে রেখে সরাসরি কোয়ার্টার ফাইনালে খেলার সুযোগ দেয়া হয়।


title: ২০১৩ ফিফা ক্লাব বিশ্বকাপ

text: যদি কোন কারণে স্বাভাবিক সময়ের মধ্যে খেলা ড্র হয়:


title: ২০১৩ ফিফা ক্লাব বিশ্বকাপ

text: " পশ্চিম ইউরোপীয় সময় () অনুযায়ী"


title: ২০১৩ ফিফা ক্লাব বিশ্বকাপ

text: প্রতিযোগিতায় নিম্নবর্ণিত পুরস্কার প্রদান করা হয়:


title: রাং-'ব্যুং-র্দো-র্জে

text: রাং-'ব্যুং-র্দো-র্জে () (১২৮৪-১৩৩৯) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা বা প্রধান ছিলেন।


title: রাং-'ব্যুং-র্দো-র্জে

text: রাং-'ব্যুং-র্দো-র্জে ১২৮৪ খ্রিষ্টাব্দে তিব্বতের ৎসা-ফু-গাংস-ঝুর-মো নামক স্থানে জন্মগ্রহণ করেন। তাঁর পিতা ছোস-দ্পাল () ছিলেন র্ন্যিং-মা ধর্মসম্প্রদায়ের একজন সাধক। রাং-'ব্যুং-র্দো-র্জে পাঁচ বছর বয়সে ও-র্গ্যান-পা-রিন-ছেন-দ্পাল নামক বৌদ্ধ ভিক্ষুর নিকট স্বুদ-ত্রা-সাং নামক স্থানের বৌদ্ধবিহারে তন্ত্র সম্বন্ধে শিক্ষালাভ শুরু করেন, যিনি তাকে দ্বিতীয় র্গ্যাল-বা-কার্মা-পা কার্মা-পাক্শির অবতার রূপে চিহ্নিত করেন। রাং-'ব্যুং-র্দো-র্জে নামটি ও-র্গ্যান-পা-রিন-ছেন-দ্পাল দিয়েছিলেন না কুন-ল্দান-শেস-রাব () নামক বৌদ্ধ ভিক্ষু দিয়েছিলেন, সে নিয়ে অবশ্য দ্বিমত রয়েছে।


title: রাং-'ব্যুং-র্দো-র্জে

text:
দশ বছর বয়সে রাং-'ব্যুং-র্দো-র্জে ম্ত্শুর-ফু বৌদ্ধবিহারে যাত্রা করে শেস-রাব-দ্পাল (), গ্ন্যান-রাস-দ্গে-'দুন-'বুম
() এবং গ্নাম-ম্ত্শো-বা-মি-ব্স্ক্যোদ-র্দো-র্জে () নামক তিনজন বৌদ্ধভিক্ষুর নিকট কালচক্র ও ছেদ সাধনা সম্পর্কে শিক্ষালাভ করেন। ১৩০১ খ্রিষ্টাব্দে তিনি গ্ঝোন-নু-ব্যাং-ছুব () নামক ভিক্ষুর নিকট ভিক্ষুর শপথ গ্রহণ করেন। এই সময় তিনি প্রমাণ, প্রজ্ঞাপারমিতা, মধ্যমক, অভিধর্মকোশ ও বিনয় সম্বন্ধে শিক্ষালাভ করেন। পরবর্তীকালে তিনি ৎশুল-খ্রিম্স-রিন-ছেন () নামক বৌদ্ধ ভিক্ষুর নিকট গুহ্যসমাজতন্ত্র এবং রি-খোর-রাস-পা () ও রিগ-'দ্জিন-কু-মা-রা-রা-দ্জার নিকট অতিযোগযানের বি-মা-স্ন্যিং-থিগ সম্বন্ধে শিক্ষালাভ করেন। ১৩২১ খ্রিষ্টাব্দে দোল-পো-পা-শেস-রাব-র্গ্যাল-ম্ত্শান নামক জো-নাং ধর্মসম্প্রদায়ের প্রতিষ্ঠাতার সঙ্গে আলোচনার মাধ্যমে তিনি গ্ঝান-স্তোং তত্ত্বকে সমৃদ্ধ করেন। তিব্বতে রাং-'ব্যুং-র্দো-র্জে ছেদ সাধনা তত্ত্বকে সুসংবদ্ধ ও প্রণালীবদ্ধ করার জন্যও বিখ্যাত।


title: রাং-'ব্যুং-র্দো-র্জে

text: ১৩৩১ খ্রিষ্টাব্দে ইউয়ান সম্রাট তোক তেমুরের আমন্ত্রণে তিনি রাজধানী দোদু যাত্রা করে পরের বছর ৬ই নভেম্বর পৌঁছান। সেখানে তিনি সাম্রাজ্যের উত্তরাধিকার নিয়ে এক বিবাদের মধ্যস্থতা করেন। এই সময় তোঘান তেমুর নতুন ইউয়ান সম্রাট হলে তিনি তাঁকে ধর্মীয় শিক্ষা দান করে তাঁর শিষ্য কুন-'দ্গা-র্দো-র্জের () জন্য সিতু (司徒) এবং গুওশি (國師) নামক দুইটি উপাধি এবং ম্ত্শুর-ফু বৌদ্ধবিহারকে কর প্রদানের আওতাবহির্ভূত করার ব্যবস্থা করেন। ১৩৩৪ খ্রিষ্টাব্দে তিনি তিব্বত ফিরে গেলেও দুই বছর পর আবার চীনে ফিরে যান।


title: রাং-'ব্যুং-র্দো-র্জে

text: রাং-'ব্যুং-র্দো-র্জে বহু উল্লেখযোগ্য গ্রন্থ রচনা করেন, যার মধ্যে অনুত্তরযোগতন্ত্রের ওপর জাব-মো-নাং-দোন এবং মহামুদ্রা তত্ত্বের ওপর ঙ্গে-দোন-ফ্যাগ-র্গ্যা-ছেন-পো'ই-স্মোন-লাম-গ্যি-'গ্রেল-পা-গ্রুব-পা-ম্ছোগ-গি-ঝাল-লুং () চিরায়ত তিব্বতী গ্রন্থের মর্যাদা লাভ করেছে। এছাড়া তার র্নাম-শেস-য়ে-শেস-'ব্যেদ-পা () ও দে-ব্ঝিন-গ্শেগ্স-পা'ই-স্ন্যিং-পো-গ্তান-লা-দ্বাব-পা () গ্রন্থগুলিও উল্লেখযোগ্য। রাং-'ব্যুং-র্দো-র্জে মা-গ্চিগ-লাব-স্গ্রোন দ্বারা প্রচারিত ছেদ সাধনাকে সুশৃঙ্খল করেন। তিনি মা-গ্চিগ-লাব-স্গ্রোন দ্বারা রচিত শেস-রাব-ক্যি-ফা-রোল-তু-ফ্যিন-পা-জাব-মো-গ্চোদ-ক্যি-মান-ঙ্গাগ-গি-গ্ঝুং-ব্কা'-ত্শোম্স-ছেন-মো () গ্রন্থের টীকাভাষ্য রূপে গ্চোদ-ব্কা'-ত্শোম্স-ছেন-মো'ই-সা-ব্চাদ () গ্রন্থটি রচনা করেন। এছারাও তিনি ছেদ সাধনার ওপর গ্চোদ-ক্যি-খ্রিদ-য়িগ (), ত্শোগ্স-লাস-য়োন-তান-কুন-'ব্যুং (), গ্চোদ-ক্যি-ত্শোগ্স-লাস-রিন-পো-ছে'ই-ফ্রেন্ব-বা-'দোন-ব্স্গ্রিগ্স-ব্ল্তাস-ছোগ-তু-ব্দোদ-পা-গ্চোদ-ক্যি-লুগ্স-সোর-ব্ঝাগ (), মা-লাব-স্গ্রোন-লা-গ্সোল-বা-'দেব-পা'ই-ম্গুর-মা (), জাব-মো-ব্যুদ-ক্যি-গ্চোদ-য়িল-ক্যি-খ্রিদ-য়িগ () এবং গ্চোদ-ক্যি-ন্যাম্স-লেন () উল্লেখযোগ্য গ্রন্থ রচনা করেন।


title: খ্রিস্টপূর্ব ৪৭৬

text: খ্রিস্টপূর্ব ৪৭৬ প্রাক-জুলিয়ান রোমান বর্ষপঞ্জীর একটি বছর। সে সময়ে এটি রুটিলাস ও স্ট্রাক্টাসের কনসালশিপের বছর (বা ২৭৮ আব উর্বে কন্দিতা) নামে পরিচিত ছিল। খ্রিস্টপূর্ব ৪৭৬ ব্যবহারের শুরু হয় প্রাক মধ্যযুগে, যখন বছরের নামকরণে ইউরোপে অ্যানো ডোমিনি বর্ষপঞ্জীর প্রচলন শুর হয়।


title: মিলেটাস

text: মিলেটাস (; ; Hittite ভাষায়: "Millawanda" বা "Milawata" (exonyms); ; ) ছিল আনাতোলিয়ার পশ্চিম উপকূলে প্রাচীন কারিয়া অঞ্চলে মায়েন্ডার নদীর উপকন্ঠে অবস্থিত একটি প্রাচীন গ্রিক নগর। এই শহরটির ধ্বংসাবশেষ তুরস্কের আয়দিন প্রদেশের আধুনা বালাত শহরের কাছাকাছি স্থানে পাওয়া গিয়েছে। খ্রিষ্টপূর্ব ৬ষ্ঠ শতাব্দীর মাঝামাঝি সময়ে, পারস্যদের আক্রমণের পূর্বে এই শহরটিকে গ্রিসের শহরগুলোর মধ্যে সর্বশ্রেষ্ঠ এবং সমৃদ্ধশালী হিসেবে বিবেচনা করা হতো।


title: জাব-মো-নাং-দোন

text: জাব-মো-নাং-দোন () তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা রাং-'ব্যুং-র্দো-র্জে দ্বারা রচিত একটি বিখ্যাত তিব্বতী গ্রন্থ।


title: জাব-মো-নাং-দোন

text: ১৩২২ খ্রিষ্টাব্দে রাং-'ব্যুং-র্দো-র্জে ব্দে-ছেন-স্তেং নামক স্থানে অনুত্তরযোগতন্ত্রের ওপর জাব-মো-নাং-দোন গ্রন্থটি রচনা করেন। এই গ্রন্থে এগারোটি অধ্যায় রয়েছে।এই গ্রন্থ সংসার ও নির্বাণের বিভিন্ন হেতু ও প্রত্যয় সমন্ধে বর্ণনা দিয়ে শুরু হয়ে যথাক্রমে উৎপত্তিক্রম, নাড়ি প্রাণ, বায়ু, প্রাণায়াম, ইষ্টদেবতা, নির্মাণ, স্কন্ধ, উপায়, ভূমি , লাম-রিম ও সম্পন্নক্রম সম্পর্কে আলোচনা করা হয়েছে।


title: কার্তিক (ছুরি)

text: কার্তিক বজ্রযান বৌদ্ধধর্মের আচার অনুষ্ঠানে ব্যবহৃত এক ধরণের ছোট চন্দ্রাকৃতি ছুরি বিশেষ।


title: কার্তিক (ছুরি)

text: কার্তিক বজ্রযান বৌদ্ধধর্মের ছেদ সাধনার প্রতীক হিসেবে বিবেচিত হয়। জাগতিক ও বস্তুভিত্তিক বন্ধনকে ছেদন করে বুদ্ধত্ব প্রাপ্তির প্রতীক হিসেবে বৌদ্ধমতে এর উল্লেখ পাওয়া যায়। যমান্তক এবং বজ্রযোগিনীর ডান হস্তে এই ছুরি ধরা থাকে বলে বৌদ্ধমতে বর্ণিত হয়।


title: কেশব চন্দ্র নাগ

text: কেশব চন্দ্র নাগ যিনি কে. সি. নাগ নামে বেশি পরিচিত। বাংলাভাযায় তর্কসাপেক্ষে গণিতের সর্বাধিক প্রচলিত বিদ্যালয়স্তরের পাঠ্যপুস্তকের রচয়িতা।


title: কেশব চন্দ্র নাগ

text: ১৮৯৩ সালের ১০ জুলাই, রথযাত্রার দিন হুগলির গুড়াপের নাগপাড়ায় জন্মগ্রহণ করেন কেশব চন্দ্র নাগ। পিতা রঘুনাথ নাগ ও মাতা ক্ষীরোদাসুন্দরী। শৈশবেই পিতৃহারা হন। মা ক্ষীরোদাসুন্দরীই সন্তানদের মানুষ করার দায়িত্ব পালন করেন। পড়াশোনা শুরু হয় গুড়াপের একমাত্র বাংলা বিদ্যালয়ে। সপ্তম শ্রেণী থেকে বাড়ি থেকে তিন মাইল দূরের ভাস্তাড়া যজ্ঞেশ্বর উচ্চ বিদ্যালয়ে পড়াশোনা। নবম শ্রেণীতে আবার বিদ্যালয় পরিবর্তন, কিষেণগঞ্জ হাইস্কুল। এখান থেকেই ১৯১২ সালের প্রবেশিকা পরীক্ষায় প্রথম বিভাগে উত্তীর্ণ হন। প্রবেশিকা উত্তীর্ণ হয়ে তিনি কলকাতায় এসে ১৯১৪ সালে রিপন কলেজ ( অধুনা সুরেন্দ্রনাথ কলেজ) থেকে আইএসসি প্রথম বিভাগে পাশ করেন।


title: কেশব চন্দ্র নাগ

text: তিনি মহাবিদ্যালয়ে পড়ার সময়ে গৃহশিক্ষকতার শুরু করেন। ভাস্তাড়া যজ্ঞেশ্বর উচ্চ বিদ্যালয়ে থার্ড মাস্টার হিসাবে কর্মজীবনের শুরু। কিছুদিনের মধ্যেই সংসারের দায়িত্ব সামলেও চাকরি ছেড়ে অঙ্ক ও সংস্কৃত নিয়ে বিএ পাশ করেন। এরপর অঙ্কের শিক্ষক হিসাবে কিষেণগঞ্জ হাইস্কুল যোগ দিলেন। পরবর্তীতে বহরমপুর কৃষ্ণনাথ কলেজিয়েট স্কুলে যোগ দেন। অঙ্কের শিক্ষক হিসাবে তাঁর সুখ্যাতি স্যার আশুতোষ মুখোপাধ্যায়ের কানে আসলে তিনিই কেশবচন্দ্রকে ভবানীপুরের মিত্র ইনস্টিটিউশনে অঙ্কের শিক্ষক হিসাবে নিয়ে আসেন। সুদীর্ঘ কর্মজীবন শেষে এখান থেকেই তিনি প্রধানশিক্ষক হিসাবে অবসর গ্রহণ করেন।


title: কেশব চন্দ্র নাগ

text: কলকাতায় প্রথমদিকে রসা রোডে মেসে ভাড়া থাকতেন। পরে ১৯৬৪ সাল থেকে থাকতে শুরু করেন দক্ষিণ কলকাতার গোবিন্দ ঘোষাল লেনে নিজস্ব বাড়িতে।


title: কেশব চন্দ্র নাগ

text:
মিত্র ইনস্টিটিউশনে কেশবচন্দ্রের সহকর্মী কবিশেখর কালিদাস রায়ের বাড়িতে বসত সাহিত্যিকদের আড্ডা "রসচক্র সাহিত্য সংসদ"। শরৎচন্দ্র চট্টোপাধ্যায়, শৈলজানন্দ মুখোপাধ্যায়, জলধর সেনের মতো দিকপাল সাহিত্যিকরা সেখানে নিয়মিত আসতেন। কেশবচন্দ্রও সেখানে অন্যতম সদস্য হয়ে ওঠেন। সম্ভবতঃ কবিশেখর কালিদাস রায়ের প্রধান অনুপ্রেরণায় তিরিশের দশকের মাঝামাঝি প্রকাশক ইউ এন ধর অ্যান্ড সন্সের মাধ্যমে ১৯৫২ সালে প্রকাশিত হল নব পাটীগণিত। কিছুদিনের মধ্যেই পঞ্চম-ষষ্ঠ শ্রেণীর ছাত্রছাত্রীদের মধ্যে অসম্ভব জনপ্রিয় হয়ে পড়ে বইটি। পাঠ্যপুস্তক হিসাবেও স্বীকৃত হয়।
১৯৪২ সাল নাগাদ ক্যালকাটা বুক হাউসের পরেশচন্দ্র ভাওয়ালের আগ্রহাতিশয্যে কেশবচন্দ্রের বাঁধানো অঙ্কের খাতা প্রকাশিত হয় অঙ্কের সহায়িকা ম্যাট্রিক ম্যাথমেটিক্স নামে। বইটি বিশাল জনপ্রিয় হয়।


title: কেশব চন্দ্র নাগ

text: একে একে আরও অঙ্কের বই প্রকাশিত হয়। ধীরে ধীরে ইংরেজি, হিন্দি, নেপালি, উর্দু ইত্যাদি ভাষায় অনুদিত হয় তাঁর বই।


title: কেশব চন্দ্র নাগ

text: গণিতের বইয়ের অসম্ভব জনপ্রিয়তা দেখে ১৯৫৫ সালে তিনি "নাগ পাবলিশিং হাউস" নামে নিজের প্রকাশনা সংস্থা খোলেন। তাঁর বই বিক্রি থেকে পাওয়া রয়্যালটির টাকার একটা বড় অংশ দেয়া হয় দুটি চ্যারিটি ফান্ডে; একটি তাঁর নিজের নামে, অন্যটি তাঁর স্ত্রী লক্ষ্মীমণির নামে।


title: কেশব চন্দ্র নাগ

text: কেশবচন্দ্র ছিলেন শ্রী শ্রী সারদা মায়ের প্রত্যক্ষ শিষ্য। ১৯২৫ থেকে ১৯৮০ পর্যন্ত নিয়মিত ডায়েরি লিখেছেন। নাম দিয়েছিলেন রত্ন-বেদী। এতে রয়েছে বহু কবিতা, ভক্তিমূলক গান। আবার একই সঙ্গে রয়েছে নানা ধরনের রসিকতার কথাও। ধর্ম, ইতিহাস, দর্শন, সাহিত্য যেখানে যে মন্তব্যটি মনে ধরেছে, টুকে রেখেছেন এই খাতায়। আর খাতার উপরে লিখে রেখেছেন "বিনা অনুমতিতে পাঠ নিষেধ"। এছাড়া অনুবাদকের ভূমিকায় তিনি স্বামী অভেদানন্দের বহু ইংরাজি বক্তৃতা ও ভগিনী নিবেদিতার লেখা অনুবাদ করেছেন।


title: কেশব চন্দ্র নাগ

text: স্বাধীনতা আন্দোলনেও সক্রিয় অংশ নিয়েছিলেন কেশবচন্দ্র। মহাত্মা গান্ধীর "ভারত ছাড়" আন্দোলনে যোগ দিয়ে কারাবরণও করেন। গান্ধীজীর 'অস্পৃশ্যতা দূরীকরণ' আন্দোলনেও যোগ দিয়েছিলেন জাতীয়তাবাদী এই শিক্ষাবিদ। ভারতের স্বাধীনতা লাভের পর স্বয়ং শ্যামাপ্রসাদ মুখোপাধ্যায়ের কাছ থেকে সক্রিয় রাজনীতিতে অংশগ্রহণের জন্য পাওয়া সনির্বন্ধ অনুরোধ ফিরিয়ে দেন। কথাশিল্পী শরৎচন্দ্র চট্টোপাধ্যায় তাকে বলতেন 'গণিত শিল্পী'।


title: কেশব চন্দ্র নাগ

text: খেলাধুলাতে তার প্রবল উৎসাহ ছিলো। তিনি আজীবন মোহনবাগান ক্লাবের সদস্য ছিলেন।


title: কেশব চন্দ্র নাগ

text: ১ ফেব্রুয়ারি ১৯৮৫ কানপুরে অনুষ্ঠিত ভারত-ইংল্যান্ড টেস্টের ধারাবিবরণী শুনতে শুনতে উত্তেজনায় সেরিব্রাল স্ট্রোক হয়। আর দু’বছর পর ৬ ফেব্রুয়ারি, ১৯৮৭ কেশবচন্দ্র মারা যান।


title: গ্রিক জনগোষ্ঠী

text: গ্রিক জনগোষ্ঠী, যাদের কখনো কখনো হেলেনিজ বলা হয় ( ), একটি জাতিগত গোষ্ঠী যাদের মূল বাস গ্রিস, সাইপ্রাস, আনাতোলিয়া এবং অন্যান্য অঞ্চলে। এছাড়াও, সারা বিশ্বব্যাপী ছড়িয়ে থাকা অভিবাসী গ্রিক সম্প্রদায়ও তাদের উল্লেখযোগ্য প্রতিনিধিত্ব করে।


title: বোভিডি

text: বোভিডি () স্তন্যপায়ী প্রাণীদের একটি পরিবারের নাম। এ-পরিবারের প্রাণীদের সবচেয়ে শনাক্তকারী বৈশিষ্ট্য অশাখ শিং। এদের সবকটি ছেলে প্রাণিতে শিং থাকে, তবে কিছু গণের স্ত্রী প্রাণিতেও শিং দেখা যায়। ছেলে ও মেয়ে উভয়ের শিং থাকলে ছেলের শিংয়ের গোড়া সর্বদা মোটা থাকে ও গঠন অনেক জটিল প্রকৃতির। করোটির সামনের অস্থির সঙ্গে স্থায়ীভাবে শিং যুক্ত থাকে, অস্থিমূল কেরাটিন তৈরি পর্দায় আবৃত (এ পর্দা খসানো যায় না)। জাবর-কাটা এ প্রাণীর দন্ত সঙ্কেতঃ কর্তন ০/৩; ছেদন ০/১; অগ্রপেষণ ৩/৩; পেষণ ৩/৩ =৩২। উপরের চোয়ালের ছেদন দাঁত সর্বদা অনুপস্থিত। করোটির অর্বিটাল অঞ্চলে একটি ক্যানাল বিদ্যমান।


title: বোভিডি

text: পরিবার Bovidae


title: মানচিত্রাঙ্কনবিদ্যা

text: মানচিত্রাঙ্কনবিদ্যা বা মানচিত্রনির্মানবিদ্যা ( মূল: Greek Χάρτης, বা, "khartes" = papyrus - paper/কাগজ এবং "graphein" = to write/আঁকা) হচ্ছে মানচিত্র তৈরী সংক্রান্ত শিক্ষণ-গবেষণা এবং তার অনুশীলন পদ্ধতি। বিজ্ঞান, নন্দনতত্ব এবং কৌশলের মিশ্রনে মানচিত্রাঙ্কনবিদ্যায় বাস্তব স্থানিক তথ্য কার্যকরভাবে ফুঁটিয়ে তোলা হয়।See Maps for more links to modern and historical maps.


title: বোভিনি

text: বোভিনি () বোভিডি পরিবারের গোমহিষাদি উপপরিবারের নাম। এ উপপরিবারের প্রাণীর পিলেজের তারতম্য রয়েছে, মসৃণ ও তৈলাক্ত থেকে অমসৃণ ও লোমশ। আলনা ও ফিবুলা সরু, মূল পায়ের অস্থি একটি অস্থিতে মিলিত হয়েছে। সামনের ও পিছনের পা দৈর্ঘ্যে অসমান। প্র্যত্যেক পায়ে আঙ্গুল সংখ্যায় দুটি, তৃতীয় ও চতুর্থ আঙ্গুল আগেই বিলুপ্ত হয়ে যায় কিংবা ছোট, পায়ের পিছনে উপরে থাকে, এগুলোকে ডিউ খুর কিংবা ডিউ নখর বলা হয়ে থাকে। সব কটি ছেলের শিং আছে, তবে অধিকাংশ গণের মেয়ে প্রাণীরও শিং বিদ্যমান। বোভিডদের মধ্যে গণ Tetracerus আলাদা, এর শিং থাকে চারটি; অন্য সব গণের সকলের দুটি শিং। দন্ত সংকেতঃ (কর্তন ০/৩; ছেদন ০/১; অগ্রপেষণ ৩/২ বা ৩; পেষণ ৩/৩) × ২=৩০ বা ৩৩।Bovine is derived from Latin "bos", "ox", through Late Latin "bovinus". Bos comes from the Indo-European root "*gous", meaning ox.


title: ক্যাপ্রিনি

text: ক্যাপ্রিনি () বোভিডি পরিবারের ছাগল-জাতীয় (ইংরেজিতে "goat-antelope", "caprid" বলা হয়) মাঝারি গড়নের প্রজাতি নিয়ে গঠিত। এ উপপরিবারের প্রাণীদের দেহ দৃঢ়, পা মোটা; উঁচু পাহাড়ে জীবনধারনের জন্য পা অভিযোজিত, পার্বত্য অঞ্চলে তাপমাত্রায় নিজেকে খাপ খাইয়ে নিতে সক্ষম। ছেলে ও মেয়ে উভয়েরই শিং থাকে, তবে চিরুর কেবল ছেলেদের শিং বিদ্যমান। যৌন দ্বিরূপতা লক্ষ্যণীয়, শিঙয়ের আকার-আকৃতি এবং দেহের গঠনও ভিন্ন। ঘ্রাণগ্রন্থি বেশ সুগঠিত।


title: ক্যাপ্রিনি

text: পরিবার বোভিডি Bovidae


title: ক্যাপ্রিনি

text: নিচের বিলুপ্ত গণগুলোকেও ক্যাপ্রিনি উপপরিবারের বলে পরিচিত করানো হয়েছে:


title: ক্যাপরা (গণ)

text: ক্যাপরা () হচ্ছে স্তন্যপায়ী প্রাণীদের একটি গণের নাম, যা ছাগল জাতীয় ৯টি প্রজাতির সমন্বয়ে গঠিত। এতে অন্তর্ভুক্ত হয়েছে বুনো ছাগল, সাপশিঙি বনছাগলসহ আরও কিছু প্রজাতি, যেগুলোকে "আইবেক্স" বলা হয়।


title: ক্যাপরা (গণ)

text: বর্তমানে ছাগলের ৯টি প্রজাতি সাধারণভাবে গ্রহণ করা হয়:


title: পোড়ামন

text: পোড়ামন ২০১৩ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন জাকির হোসেন রাজু। এতে শ্রেষ্ঠাংশে অভিনয় করেছেন মাহিয়া মাহী ও সায়মন সাদিক। এছাড়া অন্যান্য ভূমিকায় রয়েছেন আনিসুর রহমান মিলন, মিশা সওদাগর, আলীরাজ।


title: পোড়ামন

text:
‘সুজন’ ‘সুন্দরপুর’ গ্রামের ডানপিটে ছেলে। তার বাবা জুয়ায় আসক্ত। সে গাড়ির হেল্পার হিসেবে কাজ শুরু করে। একদিন সে টেম্পু নিয়ে যাবার সময় দেখতে পায় তিনমাস বাড়ি ভাড়া না দেওয়ার কারনে পরী ও তার মাকে বাড়িওয়ালা বের করে দিচ্ছে। সুজন তাদেরকে তার এক দাদীর বাড়িতে থাকার ব্যবস্থা করে দেয়। পরীর পুরো পরিবারের দায়িত্ব সে নিজের কাঁধে তুলে নেয়। পরীর পড়ার ব্যবস্থা থেকে শুরু করে সমস্ত খরচ সে বহন করে। ধীরে ধীরে পরী ও সুজনের মাঝে ভালবাসা গড়ে উঠে। পরীর মা সুজনকে জামাই বলে ডাকতে থাকে। কিন্তু বিপত্তি বাধে যখন তিনি পরীকে সুজন বাদে অন্য ছেলের সাথে বিয়ে দিতে যান। সুজন এই বিয়ের প্রতিবাদ করায় পরীর মায়ের সাথে সুজনের মারামারি লাগে। সুজনকে পুলিশ হত্যা চেষ্টার অভিযোগে গ্রেপ্তার করে।
সুজন থানা থেকে পালিয়ে আসে।
সুজনকে পুনরায় গ্রেপ্তার করার দায়িত্ব পায় সেই থানার পুলিশ অফিসার আবিদ। আবিদ তার এক সহকারীকে নিয়ে সুন্দরপুর গ্রামে পৌঁছায়।
সুজন পরীর বিবাহ অনুষ্ঠানে বাধা দেয়। আবিদ সুজনকে গ্রেপ্তার করে এবং সুজনের অনুরোধের প্রেক্ষিতে তাদের সাথে পরীকে নিতে রাজি হয়।
যাবার পথে বাস দুর্ঘটনার মুখোমুখি হয়। সুজন আবিদের জীবন রক্ষা করে। আবিদ কৃতজ্ঞতাস্বরূপ সুজনকে নিজের ভাই বানিয়ে নেয়। সে পরীকে নিজেদের বাসায় নিয়ে যায় এবং সুজনের জামিনের ব্যবস্থা করে। তাছাড়াও সে তার বাড়িতে সুজনের সাথে পরীর বিয়ের ব্যবস্থা করে।
আবিদের স্ত্রীর তিন সন্ত্রাসী ভাই পরীকে খুন করে লাশ রেল লাইনে ফেলে দেয়। আবিদ এবং সুজন আসার পথে পরীর লাশ দেখতে পায়। সুজন পরীর শোকে আত্মহত্যা করে।
আবিদ তার স্ত্রী এবং তার তিন সন্ত্রাসী ভাইকে হত্যা করে এবং পুলিশের কাছে গ্রেপ্তার হয়।


title: রিগ-'দ্জিন-কু-মা-রা-রা-দ্জা

text: রিগ-'দ্জিন-কু-মা-রা-রা-দ্জা () (১২৬৬-১৩৪৩) তিব্বতী বৌদ্ধধর্মের র্ন্যিং-মা ধর্মসম্প্রদায়ের বি-মা-স্ন্যিং-থিগ নামক তত্ত্বের একজন দিকপাল ছিলেন।


title: রিগ-'দ্জিন-কু-মা-রা-রা-দ্জা

text: রিগ-'দ্জিন-কু-মা-রা-রা-দ্জা তিব্বতের রাজধানী লাসা শহরের দক্ষিণে য়োরু অঞ্চলের 'বার-গ্সার-র্দ্জিং-খা () নামক শহরে ১২৬৬ খ্রিষ্টাব্দে জন্মগ্রহণ করেন। তাঁর পিতার নাম ছিল জো-স্রাস-ব্সোদ-নাম্স-দ্পাল () এবং মাতার নাম ছিল খ্যা-ব্জা'-'বুম-মে ()। শৈশবে তাঁর নাম ছিল থার-পা-র্গ্যান ()


title: রিগ-'দ্জিন-কু-মা-রা-রা-দ্জা

text: সাত বছর বয়সে থার-পা-র্গ্যান হেবজ্র ও চক্রসম্বর এবং নয় বছর বয়সে 'খোর-বা-দোং-স্প্রুগ্স () নামক এক প্রকার অতিযোগ সাধনা সম্বন্ধে শিক্ষালাভ করেন। বারো বছর বয়সে তিনি ভিক্ষুর শপথ গ্রহণের পর গ্ঝোন-নু-র্গ্যাল-পো () নামগ্রহণ করেন; যার সংস্কৃত অর্থ কুমাররাজ, এবং এই নামেই পরবর্তীকালে তিনি তিব্বতে বিখ্যাত হন। এই সময়ে তিনি বিনয়, নারো পার ছয় যোগ এবং হেবজ্র সম্বন্ধে শিক্ষা লাভ করেন। স্গ্রাগ্স-ঙ্গার-ফুগ () নামক স্থানে তিনি মে-লোং-র্দো-র্জে নামক বিখ্যাত বৌদ্ধ ভিক্ষুর নিকট মহামুদ্রা সম্বন্ধে শিক্ষালাভ করেন ও তাঁর সঙ্গে ভূটান যাত্রা করেন। এরপর তিনি ম্ত্শুর-ফু বৌদ্ধবিহারে কার্মা-ব্কা'-ব্র্গ্যুদ ধর্মীয় গোষ্ঠীর ও-র্গ্যান-পা-রিন-ছেন-দ্পাল, র্গ্যা-স্মান-পা-নাম-ম্খা'-র্দো-র্জে () ও স্কাল-ল্দান-ছোস-ক্যি-সেং-গে () নামক বৌদ্ধ ভিক্ষুদের নিকট অতিযোগ তত্ত্ব সম্বন্ধে শিক্ষালাভ করেন। এরপর তিনি পুনরায় মে-লোং-র্দো-র্জের নিকট ফিরে এসে তাঁর নিকট হতে বি-মা-স্ন্যিং-থিগ সম্বন্ধে কয়েক বছর ধরে শিক্ষালাভ করেন।


title: রিগ-'দ্জিন-কু-মা-রা-রা-দ্জা

text: তিনি কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা রাং-'ব্যুং-র্দো-র্জেকে অতিযোগ তত্ত্ব সম্বন্ধে শিক্ষাদান করেন। ১১৩৬ খ্রিষ্টাব্দে তিনি য়ার-স্তোদ-স্ক্যাম () নামক স্থানে ক্লোং-ছেন-রাব-'ব্যাম্স-পা-দ্রি-মেদ-'ওদ-জেরকে বি-মা-স্ন্যিং-থিগ সম্বন্ধে তাঁর সমস্ত শিক্ষাদান করে তাঁকে তাঁর উত্তরাধিকারী নিযুক্ত করেন।


title: রিগ-'দ্জিন-কু-মা-রা-রা-দ্জা

text: কুমাররাজ বেশ কিছু গ্রন্থ রচনা করলেও বর্তমানে একমাত্র তার ব্কা'-ব্র্গ্যাদ-ক্যি-ব্স্ক্যেদ-রিম-গ্যি-মান-ঙ্গাগ-গ্নাদ-ব্স্দুস () নামক গ্রন্থটির অস্তিত্ব রয়েছে।


title: ম্দ্জোদ-ব্দুন

text: ম্দ্জোদ-ব্দুন () বা সাত সম্পদ বলতে তিব্বতী বৌদ্ধধর্মের র্ন্যিং-মা ধর্মসম্প্রদায়ের বিখ্যাত বৌদ্ধগুরু ক্লোং-ছেন-রাব-'ব্যাম্স-পা-দ্রি-মেদ-'ওদ-জের দ্বারা রচিত সাতটি বিখ্যাত গ্রন্থের সঙ্কলনকে বোঝানো হয়।


title: ম্দ্জোদ-ব্দুন

text: ক্লোং-ছেন-রাব-'ব্যাম্স-পা-দ্রি-মেদ-'ওদ-জের দ্বারা রচিত সাতটি বিখ্যাত গ্রন্থের তালিকা নিম্নে দেওয়া হল:


title: সাপশিঙি বনছাগল

text: সাপশিঙি বনছাগল বা মারখোর (; ; "মার্গুমায়"; ; বৈজ্ঞানিক নাম: "Capra falconeri") হচ্ছে ক্যাপরা গণের একটি বড় প্রজাতি যেটি আফগানিস্তান, উত্তর পাকিস্তান, দক্ষিণ তাজিকিস্তান, দক্ষিণ উজবেকিস্তান, ভারতের জম্মু ও কাশ্মীর রাজ্যে পাওয়া যায়। আইইউসিএন এটিকে বিপন্নশ্রেণিতে অন্তর্ভুক্ত করেছে। সমগ্র পৃথিবীতে এই প্রজাতির আর মাত্র ২৫০০টির মতো প্রাণী টিকে আছে এবং গত দু'প্রজন্মে ২০% সংখ্যা কমেছে। পাকিস্তান এদেরকে জাতীয় পশুর স্বীকৃতি দিয়েছে।


title: সাপশিঙি বনছাগল

text: "মারখোর" শব্দটি দুইটি ফার্সি শব্দ ‘মার’ ও ‘খোর’ যোগে গঠিত হয়েছে। ‘মার’ অর্থ "সাপ" এবং 'খোর' অর্থ "ভক্ষক", অর্থ্যাত্ 'মারখোর' দ্বারা বোঝানো হয় - যে সাপ খায়। এরা সাপ মারতে পারে বলে এদের এমন নাম হয়েছে বলে অনেকে মনে করেন। আবার অনেক বিশেষজ্ঞের মতে এদের সাপের মতো পেঁচানো শিং-এর কারণে এদের এমন নাম।


title: গুহ্যগর্ভতন্ত্র

text: গুহ্যগর্ভতন্ত্র বা র্গ্যুদ-থাম্স-চাদ-ক্যি-র্গ্যাল-পো-দ্পাল-সগ্যু-'ফ্রুল-র্ত্সা-বা'ই-র্গ্যুদ-গ্সাং-বা-স্ন্যিং-পো () তিব্বতী বৌদ্ধধর্মের র্ন্যিং-মা ধর্মসম্প্রদায়ের মহাযোগ যানের মূল তন্ত্র।


title: গুহ্যগর্ভতন্ত্র

text: মহাসিদ্ধ কুকুরাজার নিকট হতে গুহ্যগর্ভতন্ত্র সম্বন্ধে শিক্ষালাভ করেন প্রহেবজ্র। পরবর্তীকালে বিমলমিত্রের নির্দেশে র্মা-রিন-ছেন-ম্ছোগ এবং জ্ঞানকুমার সংস্কৃত থেকে এই তন্ত্র তিব্বতী ভাষায় অনুবাদ করেন।


title: গুহ্যগর্ভতন্ত্র

text: বহু ভারতীয় ও তিব্বতী বৌদ্ধ পন্ডিত এই তন্ত্র সম্বন্ধে টীকা ভাষ্য রচনা করেন। ভারতীয় পন্ডিত বিলাসবজ্র গুহ্যগর্ভমহাতমতন্ত্ররাজিকা নামক যে টীকা রচনা করেন তা তিব্বতী ভাষায় দ্পাল-গ্সাং-বা-স্ন্যিং-পো'ই-'গ্রেল-পা-রিন-পো-ছে'ই-স্পার-খাব-স্লোব-দ্পোন-স্গেগ-পা'ই-র্দো-র্জেস-ম্দ্জাদ-পা () নামে অনূদিত হয়। বিখ্যাত পন্ডিত বিমলমিত্র এই তন্ত্রের ওপর দুইটি টীকাভাষ্য রচনা করেন যা তিব্বতীতে র্দো-র্জে-সেম্স-দ্পা'ই-স্গ্যু-'ফ্রুল-দ্রা-বা'ই-র্গ্যুদ-দ্পাল-গসাং-বা'ই-স্ন্যিং-পো-শেস-ব্যা-বা'ই-স্প্যান-'গ্রেল-পা () এবং দ্পাল-গ্সাং-বা-স্ন্যিং-পো'ই-দোন-ব্স্দুস-'গ্রেল () নামে অনূদিত হয়। রোং-জোম-ছোস-ক্যি-ব্জাং-পো নামক একাদশ শতাব্দীর তিব্বতী পন্ডিত র্গ্যুদ-র্গ্যাল-গ্সাং-বা-স্ন্যিং-পো-দ্কোন-চোগ-'ব্রেল () নামক টীকাভাষ্য রচনা করেন। চতুর্দশ শতাব্দীর বিখ্যাত র্ন্যিং-মা শিক্ষক ক্লোং-ছে-রাব-'ব্যাম্স-পা-দ্রি-মেদ-'ওদ-জের এই তন্ত্রের ওপর তিনটি টীকাভাষ্য রচনা করেন, যা তিব্বতী বৌদ্ধধর্মে মুন-সেল-স্কোর-গ্সুম নামে পরিচিত।


title: মুন-সেল-স্কোর-গ্সুম

text: মুন-সেল-স্কোর-গ্সুম () তিব্বতী বৌদ্ধধর্মের র্ন্যিং-মা ধর্মসম্প্রদায়ের বিখ্যাত বৌদ্ধগুরু ক্লোং-ছে-রাব-'ব্যাম্স-পা-দ্রি-মেদ-'ওদ-জের দ্বারা রচিত গুহ্যগর্ভতন্ত্রের ওপর তিনটি টীকাভাষ্যের সমষ্টি।


title: মুন-সেল-স্কোর-গ্সুম

text: গুহ্যগর্ভতন্ত্রের ওপর ক্লোং-ছে-রাব-'ব্যাম্স-পা-দ্রি-মেদ-'ওদ-জের দ্বারা রচিত তিনটি টীকাভাষ্যের তালিকা নিম্নরূপ:


title: একার্ড আনগার

text: একার্ড আনগার (১১ এপ্রিল ১৮৮৪ - ২৪ জুলাই ১৯৬৬) ছিলেন আসেরিয়া সম্পর্কিত একজন জার্মান বিশেষজ্ঞ।


title: একার্ড আনগার

text: ১৯১৬ সালে ইস্তানবুলের প্রত্মতাত্ত্বিক জাদুঘরে কর্মাধ্যক্ষ হিসেবে কর্মরত থাকাকালীন সময়ে জাদুঘরে সংরক্ষিত নিপ্পুর হতে সংগৃহীত একটি তামার বস্তুকে পরিমাপক দন্ড হিসাবে চিহ্নিত ও বর্ণনা করেন। খ্রিষ্টপূর্ব তৃতীয় সহস্রাব্দের কিংবা তারও আগের সময়ের ৫১৮.৬ মিলিমিটার দৈর্ঘ্যের এই সুমেরীয় পরিমাপক দন্ডটিকে প্রাচীনতম পরিচিত পরিমাপক যন্ত্র হিসেবে বিবেচনা করা হয়।


title: একার্ড আনগার

text: একার্ড আনগারের অসংখ্য রচনা বিভিন্ন সময় বিভিন্ন মাধ্যমে প্রকাশিত হয়েছে; তার মধ্যে অন্যতম কয়েকটি হচ্ছে:


title: আসিরীয়া

text: আসিরীয়া ছিলো প্রাচীন নিকট প্রাচ্যের একটি প্রধান সেমিটিক রাজত্ব বা সাম্রাজ্য, যার আকৃতি প্রায় উনিশ শতাব্দী ধরে বা আনুমানিকভাবে খ্রিষ্টপূর্ব ২৫০০ অব্দ থেকে খ্রিষ্টপূর্ব ৬০৫ অব্দ পর্যন্ত পরিবর্তীত হয়েছে, এবং স্থায়ীত্ব ছিলো প্রারম্ভিক ব্রোঞ্জ যুগ থেকে শেষ লৌহ যুগ পর্যন্ত। উত্তর মেসোপটেমিয়ায় টাইগ্রিস নদীর উজানে কেন্দ্রীভূত অসিরীয়া বেশ কয়েকবার শক্তিশালী সাম্রাজ্য হিসেবে আবির্ভূত হয়েছে। আসিরীয়া তার সময়ে মূল সূতিকাগার হিসেবে বৃহত্তর মেসোপটেমিয় "সভ্যতার ঊষালগ্নে" প্রযুক্তিগত, বৈজ্ঞানিক এবং সাংস্কৃতিক সাফল্যের শীর্ষ স্থানে অসীন ছিল।


title: আসিরীয়া

text: আসিরীয়ায় প্রাপ্ত সর্বপ্রথম দিকের নব্যপ্রস্তরযুগের নিদর্শন হলো খ্রিস্টপূর্ব ৭১০০ অব্দের জার্মো সংস্কৃতির এবং আনুমানিক খ্রিস্টপূর্ব ৬০০০ অব্দের হাসুনা সংস্কৃতির হাসুনা বসতি।


title: আসিরীয়া

text: আশুর শহরটি অন্যান্য আসিরীয়ান শহরগুলির সাথে খ্রিস্টপূর্ব ২৬০০ অব্দে প্রতিষ্ঠিত হয়েছিল বলে মনে করা হয়। খুব সম্ভবত এটি সুমেরীয়-শাসনাধীন প্রশাসনিক কেন্দ্রগুলির মধ্যে একটি ছিল।


title: উরারতু

text: উরারতু ( - "Urartu", আসিরীয়: '; ব্যাবলনিয়ান: "Urashtu"), বাইবেলে বর্ণিত আরারাত রাজ্য () বা ভ্যান রাজ্য (, Urartian: ';) ছিলো আর্মেনিয়ান পার্বত্য অঞ্চলে লেক ভ্যানের নিকটবর্তী এলাকায় লৌহ যুগে গড়ে ওঠা একটি সাম্রাজ্য।


title: বাঙ্গাল গেজেট

text: বাঙ্গাল গেজেট ছিল গঙ্গাকিশোর ভট্টাচার্যের সম্পাদনায় প্রকাশিত একটি সাপ্তাহিক পত্রিকা। এ পত্রিকার কোন কপি পাওয়া যায়নি। ভবানীচরণ ব্যানার্জী, ঈশ্বরচন্দ্র গুপ্ত প্রমুখের লেখায় এর প্রকাশ ও অস্তিত্বের কথা জানা যায়। “ওরিয়েন্টাল স্টার” পত্রিকার সূত্রে জানা যায় বাঙ্গাল গেজেট ১৮১৮ সালের ১৬ই মে তারিখে প্রথম প্রকাশিত হয়েছিল। ব্রজেন্দ্রনাথ বন্দ্যোপাধায়ের মতে, এই তারিখ ১৪ই মে থেকে ৯ই জুলাইয়ের মধ্যে। আরো জানা যায় পত্রিকাটি মাত্র এক বছর প্রকাশ হয়েছিল।


title: বাঙ্গাল গেজেট

text: গঙ্গাকিশোর ভট্টাচার্যের সহকারী ছিলেন হরচন্দ্র রায় ও পত্রিকাটির প্রধান পৃষ্ঠপোষক ও উৎসাহদাতা ছিলেন রাজা রামমোহন রায়। সামগ্রিক বিবেচনায় বাঙ্গাল গেজেট ছিল বাংলা ভাষায় ও বাঙালি সম্পাদক-প্রকাশকদের পরিচালনায় প্রথম সংবাদপত্র। শুধু তাই নয় এটি ভারতীয়দের সম্পাদনা-প্রকাশনা-পরিচালনায় প্রকাশিত প্রথম সংবাদপত্র।


title: সমাচার চন্দ্রিকা

text: সমাচার চন্দ্রিকা ভবানীচরণ বন্দ্যোপাধ্যায়ের সম্পাদনায় কলকাতা থেকে প্রকাশিত একটি সাপ্তাহিক পত্রিকা। পত্রিকাটি ১৮২২ সালের ৫ই মে প্রথম প্রকাশিত হয়েছিল। সমাচার চন্দ্রিকার সম্পাদক ভবানীচরণ বন্দ্যোপাধ্যায় পূর্বে সম্বাদ কৌমুদীর সম্পাদক ছিলেন, সেখানে তার সাথে রাজা রামমোহন রায়ের সাথে মত-পার্থক্য দেখা দিলে তিনি সমাচার চন্দ্রিকা পত্রিকা প্রতিষ্ঠা করেন।


title: সমাচার চন্দ্রিকা

text: সমাচার পত্রিকার সম্পাদক ভবানীচরণ ছিলেন সমকালে প্রভাবশালী ব্যক্তি ও গদ্যসাহিত্য প্রণেতাদের মধ্যে একজন। এর ফলে ধীরে ধীরে পত্রিকাটির প্রচার সংখ্যা বৃদ্ধি পেয়েছিল এবং ১৮২৯ সালের এপ্রিল থেকে সাপ্তাহিক পত্রিকাটি সপ্তাহে দুই দিন প্রকাশ হতে শুরু করে। প্রথম প্রকাশের পর ২৫ বছর পর্যন্ত পত্রিকাটি টিকে ছিল বলে জানা যায়।


title: সমাচার চন্দ্রিকা

text: রামমোহন রায়ের বিরোধিতা করতে গিয়ে পত্রিকাটি রক্ষণশীল মতের প্রতি ঝুঁকে যায় এবং এ-ব্যপারে সমাচার দর্পর্ণের অনেক প্রতিবেদনের বিপক্ষেও লেখা প্রকাশ কারা শুরু করে। ১৮৩৩ সালে প্রকাশিত সমাচার চন্দ্রিকা পত্রিকায় প্রকাশিত একটি প্রতিবেদনের অংশ:


title: দ্যা স্টোরি অফ সামারা

text: দ্য স্টোরি অফ সামারা (ইংরেজী: The Story of Samara), রিকিয়া মাসুদো পরিচালিত এবং ভারাতেং ফিল্মস প্রযোজিত ২০১৪ সালে মুক্তির তালিকায় থাকা একটি বাংলাদেশী ভৌতিক চলচ্চিত্র। বাংলাদেশী চলচ্চিত্র ইতিহাসের প্রথম ভৌতিক ছবি এটি। এই ছবির শুটিং ২০১৩ সালের জানুয়ারীতে শুরু হয়েছিলো। চলচ্চিত্রটিতে অভিনয় করেছেন জান্নাতুল ফেরদৌস পিয়া, শিবা আলী খান, সন্জু সনজ, প্রসুন আজাদ এবং আমান খান। ছবিটির অনেক অংশে ভিজ্যুয়াল এফেক্টস প্রয়োগ করা হয়েছে। এই ছবিটি তৈরী করতে সর্বমোট ৫ কোটি টাকা ব্যয় করা হয়েছে। ছবিটিতে সর্বমোট ৭০০ 4k ক্যামেরা ব্যবহার করা হয়েছে।এর শুটিং ২০১৩-এর অগাস্টে শুরু হয়। ছবিটির কিছু দৃশ্য শাহবাগের টেনিস ফেডারেশন-এ নেয়া হয়, এছাড়া সোহরাওয়ার্দী উদ্যান, কক্সবাজার এবং রাঙামাটিতেও কিছু দৃশ্যায়ন করা হয়। ছবিতে বেশির ভাগ দৃশ্য স্পেশাল ইফেক্ট দিয়ে করা হয়েছে। এই চলচ্চিত্রটিতে সনি ৭০০ এফ এক্স এবং সং এফ থ্রী ক্যামেরা ব্যবহার করা হয়েছে। একটি দৃশ্য চিত্রায়নের জন্য শিবা আলী খানকে ক্যাবল দ্বারা মাটি থেকে ১০০ মিটার উপরে ঝুঁলতে হয়েছে।


title: দেহরক্ষী

text: দেহরক্ষী ইফতেখার চৌধুরী পরিচালিত এবং ফাতমান ফিল্মস প্রযেজিত ২০১৩ সাল মুক্তিপ্রাপ্ত একটি বাংলাদেশী অ্যাকশন-নির্ভর চলচ্চিত্র। এটি একটি ত্রিভূজ-প্রেমের কাহিনী-ভিত্তিক চলচ্চিত্র, যাতে ইয়ামিন হক ববি, আনিসুর রহমান মিলন এবং কাজী মারুফ অভিনয় করেছেন। দেহরক্ষী সর্বমোট ৫০ টির চেয়ে বেশি স্ক্রিন এ মুক্তি পায়। চলচ্চিত্রটি বাংলাদেশী চলচ্চিত্রের নতুন যুগ প্রতীকায়িত করে। চলচ্চিত্র টি রেড ওয়ান ক্যামেরা দ্বারা গ্রহণ করা হয়েছে। চলচ্চিত্রটির গান বেশ সাড়া ফেলে। গানের অ্যালবাম "জি-সিরিজ" দ্বারা পরিবেশিত।


title: দেহরক্ষী

text: আন্ডারওয়ার্ল্ড ডন আসলাম (আনিসুর রহমান মিলন) সোহানা (ইয়ামিন হক ববি) নামের একটি মেয়েকে ভালবাসে কিন্তু মেয়েটি তাকে ভালবাসে না, তার পর ও আসলাম জোর করে সোহানাকে তার একটি বাড়িতে আটকে রাখে। কিছু দিন পর আসলাম একটি কাজে আমেরিকায় যাওয়ার আগে তীব্রকে (কাজী মারুফ) সোহানার দেহরক্ষী হিসেবে নিয়োগ দেয় এই বলে যে সোহানা তাকে ভালবাসে। কিন্তু তীব্র জানতে পারে আসলাম সোহানাকে জোর করে আটকে রেখেছে। এর মাঝে সোহানা তীব্রর প্রেমে পড়ে। আসলাম যখন আমেরিকা থেকে ফিরে আসে, সে জানতে পারে সোহানা তীব্রকে ভালবাসে এবং রেগে যায়। তারপর তিন জনের মধ্যে ভালবাসার যুদ্ধ।


title: আসিফ আকবর

text: আসিফ আকবর (জন্ম: ২৫ মার্চ, ১৯৭২) বাংলাদেশের একজন জনপ্রিয় পপ-ধারার সঙ্গীত শিল্পী। ২০০১ সালে প্রকাশিত তার প্রথম সঙ্গীত এ্যালবাম "ও প্রিয়া তুমি কোথায়" এর মাধ্যমে ব্যাপক পরিচিতি ও জনপ্রিয়তা লাভ করেন। চলচ্চিত্রে তার গাওয়া প্রথম গান 'আমারই ভাগ্যে তোমারই নাম' (চলচ্চিত্র: রাজা নাম্বার ওয়ান, মুক্তি প্রাপ্ত: ১৯৯৭ সাল)।


title: আসিফ আকবর

text:
আসিফ কুমিল্লা জেলায় ১৯৭২ সালের ২৫ মার্চ জন্মগ্রহণ করেন। তাঁর পিতার নাম আলী আকবর। পাঁচ ভাই ও দুই বোনের মধ্যে তিনি ষষ্ঠ। তাঁর স্ত্রীর নাম সালমা আসিফ মিতু। এ দম্পতির দুই সন্তান। তারা হলেন রণ এবং রুদ্র।
২০০১ থেকে ২০০৬ পর পর ৬ বছর অ্যালবাম বিক্রির দিক থেকে শীর্ষে ছিলেন আসিফ। তার প্রথম এলবাম ৫.৫ মিলিয়ন কপি বিক্রি হয়েছিল। যা অডিও ইতিহাসে এখন পর্যন্ত সর্বোচ্চ।


title: ফলিত পদার্থবিজ্ঞান

text: ফলিত পদার্থবিজ্ঞান ( ইংরেজি: Applied physics) পদার্থ বিজ্ঞানের একটি শাখা। ফলিত পদার্থবিজ্ঞান প্রকৌশল পদার্থবিজ্ঞান ও পদার্থবিজ্ঞানের মধ্যে সেতু হিসেবে কাজ করে।


title: সংযুক্ত আরব আমিরাত জাতীয় ক্রিকেট দল

text: সংযুক্ত আরব আমিরাত জাতীয় ক্রিকেট দল () আন্তর্জাতিক ক্রিকেট খেলার জন্য সংযুক্ত আরব আমিরাতের জাতীয় ক্রিকেট দলের প্রতিনিধিত্ব করছে। ১৯৮৯ সালে আন্তর্জাতিক ক্রিকেট কাউন্সিলের (আইসিসি) অনুমোদিত সদস্য হয় এবং পরের বছরই ১৯৯০ সালে সহযোগী সদস্যের মর্যাদা পায়। আমিরাত ক্রিকেট বোর্ডের মাধ্যমে সংযুক্ত আরব আমিরাত দলটি পরিচালিত হচ্ছে। বর্তমানে দলের অধিনায়কত্ব করছেন খুররম খান ও কোচের দায়িত্ব পালন করছেন পাকিস্তানের আকিব জাভেদ।


title: সংযুক্ত আরব আমিরাত জাতীয় ক্রিকেট দল

text: অন্যতম উদীয়মান একদিনের আন্তর্জাতিক দল হিসেবে সংযুক্ত আরব আমিরাত দল ২০০০ থেকে ২০০৬ সালের মধ্যে ধারাবাহিকভাবে চারবার এসিসি ট্রফি জয়লাভ করে। এছাড়াও, ১৯৯৬, ১৯৯৮ এবং ২০০৮ সালে এসিসি ট্রফি প্রতিযোগিতায় রানার্স-আপ হয়েছিল। ১৯৯৪ সালে দলটি আইসিসি ট্রফি প্রতিযোগিতায় জয়লাভ করেছিল। একই বছর তারা প্রথমবারের মতো একদিনের আন্তর্জাতিক ক্রিকেট খেলায় অংশগ্রহণ করে। ১৯৯৬ সালের বিশ্বকাপ ক্রিকেটেও দলটি প্রতিদ্বন্দ্বিতা করে। এ পর্যন্ত তারা একদিনের আন্তর্জাতিক ক্রিকেটের জন্য অনুসৃত র‌্যাঙ্কিং প্রথায় অন্তর্ভুক্ত হতে পারেনি।


title: সংযুক্ত আরব আমিরাত জাতীয় ক্রিকেট দল

text: দলটি ২০১৩ সালের আইসিসি বিশ্ব টুয়েন্টি২০ বাছাইপর্বে ৪র্থ স্থান অধিকার করে। এর ফলে তারা বাংলাদেশে অনুষ্ঠিতব্য ২০১৪ সালের আইসিসি বিশ্ব টুয়েন্টি২০ প্রতিযোগিতায় প্রথমবারের মতো ১৬ দলের অংশগ্রহণে অন্য দশটি পূর্ণাঙ্গ সদস্যদের সাথে অংশগ্রহণ করে। গ্রুপ-পর্বে সংযুক্ত আরব আমিরাত দল জিম্বাবুয়ে, আয়ারল্যান্ড ও নেদারল্যান্ডের মোকাবেলা করে।


title: ভারতীয় ধ্রুপদী নৃত্য

text: ভারতীয় ধ্রুপদী নৃত্য একটি তুলনামূলক নবীন সাংস্কৃতিক আচার যা বিভিন্ন সংহত-শিল্পাচার দ্বারা নাট্য ও পরিশুদ্ধ হিন্দু বাদ্যযন্ত্র সহযোগে পরিবেশিত হয় এবং পদ্ধতিটি খ্রিষ্টপূর্ব ৪০০ অব্দে ভরত মুনি'র নাট্য শাস্ত্র হতে উদ্ভূত।


title: বিরজু মহারাজ

text: ব্রিজমোহন মিশ্র (Hindi: बृजमोहन मिश्र) সাধারণ্যে পন্ডিত বিরজু মহারাজ (Hindi: पंडित बिरजू महाराज)(জন্ম: ৪ ফেব্রুয়ারি ১৯৩৮) নামে পরিচিত, হলেন ভারতে কত্থক নৃত্যে লক্ষ্ণৌ হতে আগত "কালকা-বিনন্দাদিন" ঘরণার একজন প্রধান শিল্পী। তিনি কত্থক নৃত্যের জন্য পরিচিত 'মহারাজ' পরিবারের অন্যতম সদস্য, তার পরিবারের অন্যান্য প্রখ্যাত শিল্পীরা হলেন তার দুই চাচা শম্ভু মহারাজ এবং লাচ্চু মহারাজ ও পিতা ও গুরু আচান মহারাজ। যদিও নৃত্যই তার প্রথম শিল্প-শৈলী, কিন্তু ভারতীয় শাস্ত্রীয় সঙ্গীতের উপরও তার চমত্কার দখল রয়েছে এবং কন্ঠশিল্পী হিসেবেও তিনি প্রভূত সুনামের অধিকারী।


title: আসফাকউল্লা খান

text: আসফাকউল্লা খান (২২ অক্টোবর, ১৯০০ - ১৯ ডিসেম্বর, ১৯২৭) ছিলেন ভারতীয় স্বাধীনতা আন্দোলনের একজন বীর যোদ্ধা যিনি রামপ্রসাদ বিসমিলের সাথে শহীদ হয়েছিলেন। তাদের উভয়কে একই দিনে আলাদা জেলে ফাঁসি দেয়া হয়।


title: আসফাকউল্লা খান

text: আসফাকউল্লা খান ছিলেন বিংশ শতাব্দীর প্রথম ভারতীয় মুসলিম যাকে ব্রিটিশ রাজের বিরুদ্ধে ষড়যন্ত্রের অভিযোগে ফাঁসি দেয়া হয়।


title: আসফাকউল্লা খান

text: আসফাকউল্লা ১৯০০ সালের ২২ অক্টোবর জন্মগ্রহণ করেন উত্তর প্রদেশের শাহজাহানপুরে। তাঁর পিতা, শফিক উল্লা খান পাঠান পরিবারের মানুষ ছিলেন এবং তাঁর পরিবার সামরিক দিক দিয়ে বিখ্যাত ছিলো। তাঁর মায়ের দিক থেকে পরিবারটি ছিলো অধিক শিক্ষিত এবং অনেক আত্মীয় ব্রিটিশ ভারতের পুলিশ এবং প্রশাসনিক দায়িত্ব পালন করেছেন। তাঁর মা মাজহুর-উন-নিসা ছিলেন একজন ধার্মিক নারী। আশফাকউল্লা ছিলেন চার ভায়ের ভেতরে সবচেয়ে ছোট ছেলে। তাঁর বড় ভাই রিয়াসাত উল্লাহ খান ছিলেন পণ্ডিত রামপ্রসাদ বিসমিলের সহপাঠী। যখন মইনপুর ষড়যন্ত্রে বিসমিলকে অভিযুক্ত করা হয়, রিয়াসাত তাঁর ছোট ভাই আশফাককে বিসমিলের উর্দু শায়ের কবিতার শক্তি ও সাহস সম্পর্কে বলেছিলেন। তারপর থেকেই আশফাক বিসমিলের সাথে তাঁর কবিতার দৃষ্টিভঙ্গির জন্য সাক্ষাতে আগ্রহী ছিলেন। ১৯২০ সালে, যখন বিসমিল শাহজাহানপুরে আসেন এবং ব্যবসায় নিজেকে যুক্ত করেন, আশফাক বহুবার বিসমিলের সাথে সাক্ষাতের চেষ্টা করেন কিন্তু বিসমিল কোনো মনোযোগ দেননি।


title: আসফাকউল্লা খান

text: ১৯২২ সালে, যখন অসহযোগ আন্দোলন শুরু হয়, বিসমিল জনগণকে আন্দোলন সম্পর্কে বলার জন্য শাহজাহানপুরে সভা সংগঠিত করেন। আশফাক তাঁর সাথে জনসভায় সাক্ষাত করেন এবং নিজেকে তাঁর সহপাঠীর ছোটভাই হিসেবে পরিচয় দেন। তিনি বিসমিলকে আরো বলেন যে, তিনি 'ওয়ার্সি' এবং 'হযরত' ছদ্মনামে কবিতা লিখেন। বিসমিল ব্যক্তিগত যোগাযোগ করে শাহজাহানপুরে তাঁর কিছু কবিতার চরণ শোনেন এবং তারা ভালো বন্ধুতে পরিণত হন। আশফাক মাঝেমাঝেই কিছু লিখতেন এবং তা বিসমিলকে দেখাতেন, বিসমিল তা সংশোধন ও উন্নতি সাধন করতেন। এভাবেই দুই কবির এক উন্নতি ঘটে এবং এটি এতোই পরিচিতি পায় যে যারাই তাদের কবিতা কোনো কনফারেন্সে শুনতেন, তারাই উর্দু ভাষায় তাঁদের মুশায়েরা শুনে বিস্মিত হতেন।


title: আসফাকউল্লা খান

text: বিপ্লবীরা বুঝেছিলেন যে অহিংসার নরম কথার মাধ্যমে ভারতের স্বাধীনতা আসবে না এবং তাই তারা ভারতে বসবাসকারী ব্রিটিশদের ভেতরে ভীতির সঞ্চারের জন্য বোমা, রিভলভার এবং অন্যান্য অস্ত্রশস্ত্র ব্যবহার করতে চাইলেন। যদিও ব্রিটিশ রাজ অনেক বড় এবং খুব অল্প কয়েকজন ভারতে রাজনৈতিক বিভক্তি এবং প্রশিক্ষণবিহীন সেনাবাহিনীর জন্য ভারত জয় করেছিলো। কংগ্রেসের তথাকথিত নেতাদের দ্বারা অসহযোগ আন্দোলনের প্রত্যাহার সারা দেশের বিপ্লবীদেরকে ঐক্যবদ্ধ করেছিলো। কিন্তু নতুন শুরু হওয়া বিপ্লবী আন্দোলনের প্রয়োজন থেকেই অর্থের দরকার ছিলো। একদিন শাহজাহানপুর থেকে লখনৌতে ট্রেন ভ্রমণের সময় পণ্ডিত রামপ্রসাদ বিসমিল খেয়াল করলেন যে প্রত্যেক স্টেশন মাস্টার তার কেবিনে গার্ডের মাধ্যমে টাকার ব্যাগ আনছেন। সেই টাকার ব্যাগটি লখনৌ জংশনের সুপারেন্টেন্ডেন্টের কাছে হস্তান্তর করা হয়। বিসমিল সিদ্ধান্ত নিলেন সরকারি অর্থ লুট করার এবং সেই টাকা সেই সরকারের বিরুদ্ধে ব্যবহার করার যারা প্রতিনিয়ত ভারতকে ৩০০ বছরের অধিককাল ধরে লুট করছে। এটির মাধ্যমে শুরু হলও কাকোরী ট্রেন ডাকাতি।


title: আসফাকউল্লা খান

text: তাঁদের কার্যক্রম চালানো এবং অস্ত্রশস্ত্র কেনার উদ্দেশ্যে, বিপ্লবীরা ৮ আগস্ট, ১৯২৫ তারিখে শাহজাহানপুরে একটি সভায় বসেন। অনেক কথাবার্তার পর এটি সিদ্ধান্ত হয় যে তারা সরণপুর লখনৌ চলাচলকারী ৮-ডাউন প্যাসেঞ্জার ট্রেন বহনকারী সরকারি কোষাগার লুট করবেন। ৯ আগস্ট ১৯২৫ তারিখে আসফাকউল্লা খান এবং অন্য আটজন বিসমিলের নেতৃত্বে ট্রেন লুট করেন। অন্যরা হলেন বারানসি থেকে রাজেন্দ্র লাহিড়ী, বাংলা থেকে শচীন্দ্র নাথ বকসি, উন্নাও থেকে চন্দ্রশেখর আজাদ, কলকাতা থেকে কেশব চক্রবর্তী, রাইবেরেলি থেকে বনওয়ারী লাল, ইটাওয়া থেকে মুকুন্দি লাল, বেনারস থেকে মন্মথ নাথ গুপ্ত এবং শাহজাহানপুর থেকে মুরারি লাল।


title: আসফাকউল্লা খান

text: ব্রিটিশ সরকার বিপ্লবীদের সাহস দেখে আশ্চর্য হয়েছিলো। ভাইসরয় স্কটল্যান্ড ইয়ার্ডকে নিয়োগ করে মামলাটি তদন্ত করবার জন্যে। এক মাসের মধ্যে সি.আই.ডি সূত্র বের করে ফেলে এবং প্রায় সব বিপ্লবীদের একরাতেই গ্রেপ্তার করার সিদ্ধান্ত নেয়। ২৬ সেপ্টেম্বর, ১৯২৫ তারিখ সকালবেলা পণ্ডিত রামপ্রসাদ বিসমিল এবং অন্যান্য বিপ্লবীদের পুলিস গ্রেপ্তার করে কিন্তু আসফাক ছিলেন একমাত্র ব্যক্তি যার খোঁজ পুলিস পায় না। আসফাক লুকিয়ে পড়েন এবং বারাণসী যাত্রা করেন, সেখান থেকে বিহার গমন করেন এবং সেখানে একটি ইঞ্জিনিয়ারিং কোম্পানিতে দশ মাস কাজ করেন। তিনি বিদেশ যেতে চেয়েছিলেন এবং স্বাধীনতা সংগ্রামে মূর্ত সহায়তার জন্য লালা হর দয়ালের সাথে সাক্ষাত করতে চেয়েছিলেন। তিনি কীভাবে দেশ ত্যাগ করবেন তা বের করতে দিল্লি যান, সেখানে তিনি তার একজন পাঠান বন্ধুর সহায়তা নেন এবং সেই বন্ধুটিই বিশ্বাসঘাতকতা করে পুলিসকে জানিয়ে দেয় এবং আসফাককে পুলিস গ্রেপ্তার করে।


title: আসফাকউল্লা খান

text: তাসাদ্দুক হোসেন, তৎকালীন পুলিস সুপার বিসমিল এবং আসফাকের মধ্যে সাম্প্রদায়িক রাজনীতির ভূমিকা দেখাতে চেষ্টা করে। সে আরো "বিসমিলের" বিরুদ্ধে আসফাককে উত্তেজিত করতে চেষ্টা করে কিন্তু আসফাক ছিলেন দৃঢ়চেতা ভারতীয় যিনি এস.পি. তাসাদ্দুক হোসেনকে এই বলে বিস্মিত করে, "Khan Sahib!, I know Pandit Ram Prasad better than you, he is not such a person as you say but even if you are right then I am also quite sure that as a Hindu, he will be much better than British India to whom you are serving like a servant."


title: আসফাকউল্লা খান

text: আসফাকউল্লা খানকে ফৈজাবাদ জেলে প্রেরণ করা হয়। তার বিরুদ্ধে একটি মামলা রুজু করা হয়। তাঁর ভাই রিয়াসাত উল্লা খান কৃপা শঙ্কর হাজেলা নামে একজন সিনিয়র উকিল নিয়োগ করেন। মি. হাজেলা শেষ পর্যন্ত মামলাটি পরিচালনা করেন কিন্তু তাঁর জীবন বাঁচাতে ব্যর্থ হন। জেলে থাকাকালীন, আসফাক প্রতিদিন কুরআন থেকে তেলাওয়াত করে পাঁচ ওয়াক্ত নামাজ আদায় করতেন। কাকোরী মামলাটি চারজন সাহসীকে মৃত্যুদণ্ড দিয়ে শেষ হয়, তাঁরা হলেন, পণ্ডিত রামপ্রসাদ বিসমিল, আসফাকউল্লা খান, রাজেন্দ্র লাহিড়ী এবং ঠাকুর রোশন সিং। বাকি ১৬ জনের বিভিন্ন মেয়াদে চার বছর থেকে যাবজ্জীবন সশ্রম কারাদণ্ড প্রদান করা হয়।


title: আসফাকউল্লা খান

text: একজন প্রত্যক্ষদর্শীর ভাষ্যমতে, বুধবার, ফাঁসির চারদিন আগে, দুজন ব্রিটিশ কর্মকর্তা যেখানে আসফাক থাকতেন সেই নিঃসঙ্গ সেল দেখতে আসেন। তিনি তখন নামাজের মধ্যে ছিলেন। একজন কর্মকর্তা বিড়বিড় করে বলল যে "আমি দেখতে চাই যখন এই ইঁদুরটিকে ঝোলানো হবে তখন তাঁর কতটুকু বিশ্বাস থাকে"। কিন্তু আসফাক তাঁর নামাজ নিয়মমাফিক চালিয়ে গেলেন এবং দুজনই বাতাসের মতো মর্মর শব্দ করতে করতে বেরিয়ে গেল।


title: আসফাকউল্লা খান

text: ১৯ ডিসেম্বর ১৯২৭ সোমবার, আসফাকউল্লা খানকে দুই স্তর উপরে বেদিতে নেয়া হয়। যখন তাঁকে শিকল থেকে মুক্ত করা হয়, তিনি ফাঁসির দড়ির কাছে যান এবং সেটিকে চুমু খেয়ে বলেন : "আমার হাত কোনো মানুষ হত্যা করেনি। আমার বিরুদ্ধে যে অভিযোগ আনা হয়েছে তা সম্পূর্ণ বানোয়াট। আল্লাহ্ আমাকে ন্যায়বিচার দেবেন।" এবং অবশেষে তিনি আরবি শাহাদাহ্ আবৃত্তি করেন। তাঁকে ফাঁসিতে ঝোলানো হয় এবং আন্দোলন একটি উজ্জ্বল নক্ষত্রকে হারায়।


title: আসফাকউল্লা খান

text: আশফাক ছিলেন একজন নিষ্ঠ মুসলিম এবং মাতৃভূমির প্রতি তাঁর স্নেহ ছিলো অতুলনীয়। একজন হিন্দি কবি অগ্নিবেশ শুক্লা "আশফাক কী আখিরি রাত" নামে একটি কবিতা লিখেছিলেন যেটাতে তিনি ভারতের এই মহান সন্তানের আবেগকে প্রকৃত অর্থেই ফুটিয়ে তুলেছেন।


title: আসফাকউল্লা খান

text: আসফাকউল্লা খান এবং তাঁর সহকর্মীদের কাজকে সম্প্রতিকালে বলিউডের চলচ্চিত্র "রঙ দে বাসন্তী"তে আমির খানের চিত্রায়নে চিত্রিত করা হয়েছে। তাঁর চরিত্রে অভিনয় করেছেন কুনাল কাপুর।


title: কত্থক নৃত্যশিল্পীদের তালিকা

text: প্রথাগতভাবে, ভারতীয় শাস্ত্রীয় নৃত্য কত্থক-এর লখনউ, জয়পুর ও বেনারস - এই তিনটি ঘরানা আছে; এখানে কত্থক নৃত্যের শিল্প গুরু ও সুপরিচিত নর্তকদের একটি তালিকা দেয়া হলো।নিম্নে ঈশ্বরী প্রসাদ মহোদয়ের শিষ্যদের থেকে শুরু করে "লখনউ ঘরানা"-র গুরুবৃন্দের তালিকা দেয়া হলো:


title: কিশোরী আমোনকর

text: কিশোরী আমোনকর একজন ভারতীয় কন্ঠশিল্পী যিনি মূলত: শাস্ত্রীয় রীতির "খেয়াল" এবং হালকা শাস্ত্রীয় ঘরানার "ঠুমরী" ও "ভজন" জাতীয় গানের জন্য পরিচিত। আমোনকর তার মা জয়পুর ঘরানার ধ্রুপদী শিল্পী মগুবাঈ কুর্দীকর-এর অধীনে সঙ্গীতের (জয়পুর ঘরানার ঐতিহ্যে) তালিম নিলেও কর্মজীবনে তিনি কণ্ঠ্য শৈলীর বিভিন্ন পরীক্ষামুলক ঢং ব্যবহার করেছেন। তাকে ভারতীয় শাস্ত্রীয় সঙ্গীতের শ্রেষ্ঠ শিল্পীদের একজন বলে বিবেচনা করা হয়।


title: কিশোরী আমোনকর

text: আমোনকর ১৯৮৭ সালে ভারতের জাতীয় পুরস্কার পদ্মভূষণ ও ২০০২ সালে পদ্মবিভূষণ পেয়েছেন। তাকে ১৯৮৫ সালে সঙ্গীত নাটক একাডেমী পুরস্কার এবং ২০০৯ সালে সঙ্গীত নাটক একাডেমী ফেলোশিপ প্রদান করা হয়।


title: সম্বাদ কৌমুদী

text: সম্বাদ কৌমুদী ভবানীচরণ বন্দ্যোপাধ্যায়ের সম্পাদনায় কলকাতা থেকে প্রকাশিত একটি বাংলা সাপ্তাহিক পত্রিকা। পত্রিকাটি প্রথম প্রকাশিত হয়েছিল ১৮২১ সালের ৪ঠা ডিসেম্বর। সম্বাদ কৌমুদীর প্রধান পৃষ্ঠপোষক ছিলেন রাজা রামমোহন রায় এবং প্রকাশক ছিলেন তাঁরাচাদ দত্ত। ১৮৩৪ সাল পর্যন্ত পত্রিকাটি প্রকাশিত হয়েছিল।


title: সম্বাদ কৌমুদী

text: মুলত সামাজিক ও হিন্দুধর্মীয় রক্ষণশীলতার বিরুদ্ধে উদার মনোভাব নিয়ে পত্রিকাটি লেখনী ধারণ করেছিল। তদানীন্তন হিন্দু সমাজের কুসংস্কারগুলো দূর করার জন্য সংস্কারের পক্ষে জনমত গড়ে তোলায় ‘সংবাদ কৌমুদী’ বিশেষ ভূমিকা পালন করেছে। সম্পাদক ভবানীচরণ বন্দ্যোপাধ্যায় পরবর্তীতে রাজা রামমোহনের সাথে মত-পার্থক্যে জড়িয়ে পত্রিকাটির সম্পাদনা থেকে চলে যান এবং পরবর্তীতে ১৮২২ সালের ৫ই মে সমাচার চন্দ্রিকা পত্রিকা প্রতিষ্ঠা করেন। এছাড়াও ব্রিটিশ সরকার সেসময়কার সংবাদপত্রগুলোর উপর সেন্সরশিফ আরোপ করার পর রামমোহন রায় পত্রিকাটি বন্ধ করে দেন।


title: সম্বাদ কৌমুদী

text: কলকাতার দুর্গাপুজোর ইতিহাস নিয়ে সম্বাদ কৌমুদীতে প্রকাশিত একটি প্রতিবেদনের অংশবিশেষ:


title: আল্লুরি সিতারামারাজু

text: আল্লুরি সিতারামারাজু (৪ জুলাই ১৮৯৭ - ৭ মে ১৯২৪) (অন্যান্য নাম: আলুরি রাম্পা রাম রাজু, রাম চন্দ্র রাজু, এবং আল্লুরি সিতা রাম রাজু) ছিলেন একজন ভারতীয় বিপ্লবী যিনি ভারতের স্বাধীনতা সংগ্রামের সাথে যুক্ত ছিলেন।


title: আল্লুরি সিতারামারাজু

text: রাজু ১৯২২-২৪ সালের ব্রিটিশ রাজের বিরুদ্ধে "রাম্পা বিদ্রোহ"-এ নেতৃত্ব দেন, যা গড়ে উঠেছিলো বিভিন্ন উপজাতীয় নেতা এবং তাদের অন্যান্য সমর্থকদের দ্বারা। স্থানীয় জনগণের নিকট তিনি "মাণ্যম বীরুদ" ('Manyam Veerudu' - "অরণ্যের বীর") হিসাবে পরিচিত ছিলেন।


title: পুরুষোত্তম দাস ট্যান্ডন

text: পুরুষোত্তম দাস ট্যান্ডন (দেবনাগরী: पुरुषोत्तम दास टंडन; উর্দু: پرشوتم داس ٹنڈن) , (১ আগষ্ট ১৮৮২ - ১ জুলাই ১৯৬২), ছিলেন উত্তর প্রদেশ থেকে ভারতের স্বাধীনতা সংগ্রামে একজন নেতৃত্ব দানকারী ব্যক্তিত্ব। 'হিন্দি'-কে ভারতের রাষ্ট্রীয় ভাষার মর্যাদা দানের প্রচেষ্টার জন্য তিনি ব্যাপকভাবে পরিচিত। তাকে "রাজর্ষি" (মূল: রাজা + ঋষি = রাজকীয় সন্ত) উপাধীতে অভিহিত করা হয়। ১৯৬১ সালে তাকে ভারতের সর্বোচ্চ বেসামরিক পুরস্কার ভারতরত্নে ভূষিত করা হয়।


title: শোয়েব মাকসুদ

text: শোয়েব মাকসুদ (; জন্ম: ১৫ এপ্রিল, ১৯৮৭) হলেন একজন পাকিস্তানী আন্তর্জাতিক ক্রিকেটার। তিনি ডানহাতি ব্যাটসম্যান হিসেবে পাকিস্তান দলের হয়ে আন্তর্জাতিক ক্রিকেট খেলে থাকেন এবং মাঝে মধ্যে দলের প্রয়োজনে অতিরিক্ত বোলার হিসেবে অফব্রেক বলও করে থাকেন। শোয়েবের ওডিআই ম্যাচে অভিষেক ঘটে ৮ নভেম্বর ২০১৩ সালে দক্ষিণ আফ্রিকার বিরুদ্ধে এবং টি-২০ আন্তর্জাতিকে অভিষেক ঘটে ২৩ আগষ্ট ২০১৩ সালে জিম্বাবুয়ের বিরুদ্ধে। তিনি তার প্রথম ওডিআই ম্যাচে ৫৪ বলে ৫৬ রানের এক অসাধারণ ইনিংস উপহার দেন।


title: শোয়েব মাকসুদ

text: জিম্বাবুয়ের বিরুদ্ধে টি-২০ আন্তর্জাতিকে খেলায় মাধ্যমে অভিষেক ঘটে শোয়েব মাকসুদের। এরপর তার অসাধারন ব্যাটিংয়ে নজর কাড়ে নির্বাচকেদর, যার ফলে ওডিআই ম্যাচ খেলার সৌভাগ্য হয় তার। আর ওডিআই ম্যাচগুলো অসাধারণ নৌপূন্যর জন্য তিনি এখন পাকিস্তান দলের নিয়মিত একজন খেলোয়াড়ে পরিণত হয়েছেন। শোয়েবের একদিনের আন্তর্জাতিক খেলায় ৫৪ বলে ৫৬ রানের এক দুর্দান্ত ইনিংস উপহার দেন ডেল স্টেইন, মরনে মরকেলদের মত দুর্দান্ত বোলারদের বিরুদ্ধে। ।


title: বেনাভোলেন্ট ডিক্টেটর ফর লাইফ

text: বেনাভোলেন্ট ডিক্টেটর ফর লাইফ (Benevolent Dictator for Life বা BDFL) একটি খেতাব বা উপাধি যা খুব অল্প সংখ্যক নেতৃস্থানীয় মুক্ত সোর্স সফটওয়্যার ও প্রযুক্তি উন্নয়নকারীদের ক্ষেত্রে ব্যবহার করা হয়। বিশেষত যারা সংশ্লিষ্ট মুক্ত সোর্স প্রযুক্তির উদ্যোক্তা ও কর্তৃপক্ষ হিসেবে সর্বজন স্বীকৃত।


title: বেনাভোলেন্ট ডিক্টেটর ফর লাইফ

text: ১৯৯৫ সালে উপাধিটির প্রচলন ঘটে পাইথন প্রোগ্রামিং ভাষার জনক গুইডো ভ্যান রস্যিউমকে কেন্দ্র করে। ভ্যান রস্যিউম কর্পোরেশন ফর ন্যাশনাল রিসার্চ ইনিসিয়েটিভ্‌সে যোগদানের কিছুকাল পর কেন ম্যানহেইমার কর্তৃক প্রেরণকৃত একটি ইমেইলে উপাধিটির প্রয়োগ দেখা যায়। ম্যানহেইমার ইমেইলটি প্রেরণ করেন পাইথন প্রোগ্রামিং ভাষা উন্নয়ন ও এ সংক্রান্ত ওয়ার্কশপ ইত্যাদি তত্ত্বাবধান করার জন্য একটি আধা-আনুষ্ঠানিক গ্রুপ তৈরির প্রচেষ্টাকে কেন্দ্র করে অনুষ্ঠিত অধিবেশনের প্রতি।


title: বেনাভোলেন্ট ডিক্টেটর ফর লাইফ

text: বিডিএফএল (BDFL) উপাধিটির সাথে “বেনাভোলেন্ট ডিক্টেটর” নামক বহুল প্রচলিত পরিভাষার কোন সংশ্লিষ্টতা নেই। বেনাভোলেন্ট ডিক্টেটর নামক পরিভাষাটি জনপ্রিয় হয়েছে ১৯৯৯ সালে লিখিত এরিক এস রেমন্ডের “হোমস্টেডিং দি নুস্ফিয়ার” নিবন্ধের মাধ্যমে।


title: রত্নাকরশান্তি

text: রত্নাকরশান্তি বা শান্তি পা চুরাশিজন বৌদ্ধ মহাসিদ্ধদের মধ্যে একজন ছিলেন।


title: রত্নাকরশান্তি

text: রত্নাকরশান্তির জীবন সম্বন্ধে বিশেষ কিছু জানা যায় না। অভয়দত্তের মতে নবম শতাব্দীতে পাল সম্রাট দেবপালের আমলে তিনি সিংহলের রাজা কাপিনার আমন্ত্রণ পান। কিন্তু কিথ ডাওম্যান এই তথ্যকে স্বীকার করেননি। তারানাথের মতে তিনি দশম শতাব্দীর রাজা চনকের সমসাময়িক ছিলেন।


title: রত্নাকরশান্তি

text: রত্নাকরশান্তি বিক্রমশীলা বিশ্ববিদ্যালয়ের অন্যতম প্রধান তার্কিক ছিলেন। তিনি নারো পার নিকট শিক্ষালাভ করেন এবং অতীশ দীপঙ্কর ও মৈত্রী পাকে শিক্ষাদান করেন।


title: রত্নাকরশান্তি

text: রত্নাকরশান্তি গুহ্যসমাজতন্ত্রের ওপর তিনটি টীকাভাষ্য রচনা করেন। এছাড়াও তিনি হেবজ্র তন্ত্র, মহামায়াতন্ত্র এবং শান্তরক্ষিতের মধ্যমকালঙ্কারের ওপর টীকাভাষ্য রচনা করেন। তিনি মৈত্রেয়নাথের অভিসময়ালঙ্কারের ওপর শুদ্ধিমতি, প্রমাণের ওপর অন্তর্ব্যাপ্তিসমর্থন এবং প্রজ্ঞাপারমিতার ওপর সারতমা, প্রজ্ঞাপারমিতোপদেশ ও প্রজ্ঞাপারমিতাভাবনোপদেশ নামক তিনটি টীকাভাষ্য রচনা করেন। এছাড়া তিনি সুখদুঃখদ্বয়-পরিত্যাগদৃষ্টি নামক একটি গ্রন্থ রচনা করেন। তিনি চর্যাপদের দুইটি পদও রচনা করেন।


title: গিডো ভান রসম

text: গিডো ভান রসম একজন ওলন্দাজ কম্পিউটার প্রোগ্রাম লেখক। তিনি পাইথন প্রোগ্রামিং ভাষার জনক হিসেবে সমধিক পরিচিত। পাইথন কমিউনিটিতে গিডো ভান রসমে "আজীবন সদাশয় স্বৈরশাসক" হিসেবে সুপরিচিত। তিনি পাইথন প্রোগ্রামিং ভাষার উন্নয়ন ও এ-সংক্রান্ত নীতি নির্ধারণে নিরলসভাবে কাজ করে যাচ্ছেন। ভ্যান রস্যিউম ২০০৫ সালে বিখ্যাত অনুসন্ধান ইঞ্জিন গুগলে যোগ দিয়ে ২০১২ সালের ৭ই ডিসেম্বর পর্যন্ত সেখানে কর্মরত ছিলেন। গুগলে কর্মরত থাকা আবস্থায় তিনি প্রায় অর্ধেক সময় পাইথন প্রোগ্রামিং ভাষার উন্নয়নে কাজ করে যান। জানুয়ারি ২০১৩ সালে ভান রসম ড্রপবক্সে যোগদান করেন।


title: গিডো ভান রসম

text: গিডো ভান রসম ১৯৫৬ সালের ৩১শে জানুয়ারি, নেদারল্যান্ডসে জন্মগ্রহণ করেন।


title: গিডো ভান রসম

text: গিডো ১৯৮২ সালে নেদারল্যান্ডসের আমস্টারডাম বিশ্ববিদ্যালয় থেকে গণিত ও কম্পিউটার বিজ্ঞানে স্নাতকোত্তর ডিগ্রী লাভ করেন। পরবর্তী কালে তিনি বেশ কিছু গবেষণা প্রতিষ্ঠান যেমন, আমস্টারডামের ডাচ সেন্ট্রাম উইসকুন্ড অ্যান্ড ইনফরমেটিকা (সিডব্লিউআই), মেরিল্যান্ডের দি ইউনাইটেড স্টেটস ন্যাশনাল ইন্সটিটিউট অফ স্ট্যান্ডার্ডস অ্যান্ড টেকনোলজি (এনআইএসটি ) ও ভারজিনিয়াতে অবস্থিত দি কর্পোরেশন ফর ন্যাশনাল রিসার্চ ইনিশিয়েটিভসে (সিএনআরআই) কাজ করেন। ১৯৮৬ সালে স্টিচিং ম্যাথমেটিসচ সেন্ট্রাম (সিডব্লিউআই) এ কর্মরত থাকা আবস্থায় ভ্যান রস্যিউম বিএসডি ইউনিক্সের জন্য একটি গ্লোব রুটিন ( glob() ) লেখেন। এছাড়াও এবিসি প্রোগ্রামিং ভাষার উন্নয়নেও ভ্যান রস্যিউমের অবদান রেয়েছে।


title: গিডো ভান রসম

text: গিডো ভান রসম, ইয়স্ট ভান রসমের ভাই। ইয়স্ট টাইপ নকশাবিদ ও প্রোগ্রামলেখক হিসেবে পরিচিত। পাইথন পাওয়ার্ড লোগোতে ব্যবহার কৃত টাইপফেস ইয়স্ট ভান রসমেরই নকশাকৃত। গিডো ক্যালিফোর্নিয়ায় তাঁর মার্কিন স্ত্রী কিম নাপ ও সন্তান অরলিনের সাথে বসবাস করেন।


title: গিডো ভান রসম

text:
পাইথন প্রোগ্রামিং ভাষার জন্ম সম্পর্কে ১৯৯৬ সালে ভান রসম লেখেন:
আজ থেকে প্রায় ৬ বছর আগে, ১৯৮৯ সালের ডিসেম্বর মাসে, ক্রিসমাসের সপ্তাহব্যাপী ছুটিতে একটি প্রোগ্রামিং প্রজেক্ট নিয়ে কাজ করার কথা ভাবছিলাম। আমার আফিস বন্ধ থাকবে। আবার বাসায় একটি কম্পিউটার আছে। কিন্তু সময় কাটানোর মত হাতে কোন কাজ নেই। সুতরাং সিধান্ত নিয়ে ফেললাম একটি ইন্টারপ্রেটার তৈরি করব, আমার নিজের স্ক্রিপ্টিং ভাষার জন্য। ভাষাটি হবে এবিসি প্রোগ্রামিং ভাষার উত্তরসূরি। আশা করছি ভাষাটি ইউনিক্স/সি হ্যাকারদের আগ্রহ পাবে। প্রোগ্রামিং ভাষাটির নাম ঠিক করলাম পাইথন। মূলত মন্টি পাইথন ফ্লাইং সারকাসের একজন বড় ভক্ত হওয়ার কারণেই এরকম নাম ঠিক করলাম।


title: গিডো ভান রসম

text:
২০০০ সালে তিনি আরও বলেন:
পাইথনের পূর্বপুরুষ এবিসি, এসইটিএল থেকে অনুপ্রাণিত হয়েছে। ল্যাম্বার্ট মার্টিন্স প্র্যায় এক বছর নিউ ইয়র্ক বিশ্ববিদ্যালয়ে এসইটিএল গ্রুপের সাথে কাজ করে এবিসির চূড়ান্ত ডিজাইন করেন।


title: গিডো ভান রসম

text: ভান রসম ১৯৯৯ সালে ডিএআরপিএ(DARPA) বরাবর "সবার জন্য কম্পিউটার প্রোগ্রামিং" নামক একটি তহবিল সংগ্রহকারী প্রস্তাব পেশ করেন। প্রস্তাবটিতে তিনি পাইথন প্রোগ্রামিং ভাষাটির বৈশিষ্ট্য নির্ধারণ করে নতুন কিছু ধারণা দেন।


title: গিডো ভান রসম

text: লক্ষ্য গুলোর অন্তর্নিহিত উদ্দ্যেশ্য সহজেই বোধগম্য। পাইথন ধীরে ধীরে জনপ্রিয় প্রোগ্রামিং ভাষা হয়ে উঠেছে। উদাহরন স্বরূপ বলা যায়, নভেম্বর ২০১১ সালে GitHub.com এর তথ্যমতে পাইথন তৃতীয় সর্বাধিক জনপ্রিয় প্রোগ্রামিং ভাষা হয়ে উঠেছে। প্রোগ্রামিং ভাষা জনপ্রিয়তা জরিপে পাইথন চাকরীর বিজ্ঞাপন গুলোতে ১০ম সর্বাধিক বর্ণিত প্রোগ্রামিং ভাষা হয়ে উঠেছে। টিআইওবিই (TIOBE) প্রোগ্রামিং কমিউনিটি ইনডেক্স অনুসারে জনপ্রিয় প্রোগ্রামিং ভাষা গুলোর মধ্যে পাইথনের আবস্থান ১০ম।


title: গিডো ভান রসম

text: গুগলে কর্মরত থাকা অবস্থায় ভান রসম মনড্রেইন নামে একটি কোড রিভিউ সিস্টেম সফটওয়্যার উন্নয়ন করেন। সফটওয়্যারটি গুগলের অভ্যন্তরীণ কর্মকাণ্ডে ব্যবহৃত হয়। সফটওয়্যারটির উন্নয়নে পাইথন প্রোগ্রামিং ভাষা ব্যবহার করা হয়েছে। ভ্যান রস্যিউম সফটওয়্যারটির নাম পিয়েট মনড্রেইন নামক একজন ডাচ পেইন্টারের নাম আনুসারে নামকরণ করেন।


title: গিডো ভান রসম

text: ৭ই ডিসেম্বর, ২০১২ সালে ড্রপবক্স ঘোষণা করে, তারা পাইথনের জনক এবং দীর্ঘদিনের বন্ধু গিডো ভান রসমকে ড্রপবক্সে আমন্ত্রণ জানাতে পেরে রোমাঞ্চিত বোধ করছে।


title: মাইমো

text: MIMO (উচ্চারণ মাইমো ) বা একাধিক প্রেরণ একাধিক গ্রহণ ( মাল্টিপল ইনপুট এবং মাল্টিপল আউটপুট ) হচ্ছে প্রেরক এবং গ্রাহক উভয় দিকেই একাধিক অ্যান্টিনা ব্যবহার করে তথ্য আদান প্রদান করার একটি পদ্ধতি। এই পদ্ধতিতে একাধিক ব্যবহারকারিকে অতি উচ্চহারে তথ্য প্রেরণ করা যায়। এই কারণে, মাইমো এই মুহূর্তে IEEE 802.11n ( ওয়াই ফাই ), 4 জি, 3GPP , ওয়াইম্যাক্স এবং HSPA + স্ট্যান্ডার্ডে ব্যবহার হচ্ছে।


title: মাইমো

text: যেখানে formula_2 হচ্ছে গ্রহণকারী এন্টেনা সংখ্যার ম্যাট্রিক্স , formula_3 হচ্ছে প্রেরণকারী এন্টেনা সংখ্যার ম্যাট্রিক্স , এবং formula_4 হচ্ছে চ্যানেল ম্যাট্রিক্স এবং formula_5 হচ্ছে নয়েজ।


title: মাইমো

text:
প্রাপ্ত সংকেত থেকে প্রেরণকারী সঠিক বিট (x) সনাক্তকরণের জন্য প্রধানতম সমস্যা হচ্ছে আন্তঃ প্রতীক হস্তক্ষেপ ( ISI  ) । মাইমো তে আন্তঃ প্রতীক হস্তক্ষেপ দূর করার পদ্ধতি ইকুয়ালাইযার ( ) ব্যবহার করা বাধ্যতামূলক। তবে SISO ( প্রচলিত পদ্ধতি যেখানে প্রেরণকারী এবং গ্রহণকারী উভয়েই একটি করে এন্টেনা ব্যবহার করেন) পদ্ধতিতে ইকুয়ালাইযার ব্যবহার করা বাধ্যতামূলক নয়। SISO -তে ডিমডুলেটর ব্যবহার করা হয়।
বিট (x) সনাক্তকরণের জন্যে, মাইমো ইকুয়ালাইযার-এ নিম্নলিখিত যেকোনো একটি পদ্ধতি ব্যবহার করা হয়।১। সর্বোচ্চ সম্ভাবনা :
এই পদ্ধতিতে প্রেরণকারী সঠিক বিট (x) থেকে সনাক্ত করার জন্য নিম্নলিখিত পদ্ধতি ব্যবহার করা হয়।
এখানে x_Hat= হছে প্রেরণকারী সঠিক বিটের প্রাক্কলন/অনুমান
Y = গ্রহণকারীর প্রাপ্ত সংকেত
H = প্রেরণকারী এবং গ্রহণকারী সকল এন্টেনার ম্যাট্রিক্স
x =মডুলেশন সকল বিটের ম্যাট্রিক্স


title: মাইমো

text: প্রাপ্ত সকল বিট (x_hat) এই সুত্রে বসিয়ে দেখা হয়, কোন মডুলেশন-এর জন্যা মান সবচেয়ে কাছাকাছি হয়, তাহলে সেই মডুলেশন ই আমাদের প্রাপ্ত বিট।


title: মাইমো

text: ২.১ সর্বনিম্ন গড় বর্গ প্রাক্কলন : এই পদ্ধতিতে প্রেরণকারী সঠিক বিট (x) থেকে সনাক্ত করার জন্য নিম্নলিখিত পদ্ধতি ব্যবহার করা হয়।


title: মাইমো

text: x_hat = W*Y


title: মাইমো

text:
এখানে x_Hat= হছে প্রেরণকারী সঠিক বিটের প্রাক্কলন/অনুমান
W = যে ফিল্টার ব্যবহার করা হবে তার মান।
Y = গ্রহণকারীর প্রাপ্ত সংকেত
এখানে, W =


title: জেমস ওয়েব স্পেস টেলিস্কোপ

text: জেমস ওয়েব স্পেস টেলিস্কোপ () বা জেডব্লিউএসটি, যা পূর্বে নেক্সট জেনারেশন স্পেস টেলিস্কোপ () বা এনজিএসটি অর্থাৎ ‘পরবর্তী প্রজন্মের মহাশূণ্য দূরবীক্ষণ যন্ত্র’, একটি পরিকল্পিত মহাশূন্য দূরবীক্ষণ যন্ত্র। এটি তৈরি করা হয়েছে অবলোহিত বিকিরণ বা ইনফ্রারেড পর্যবেক্ষণের জন্য যা একই সাথে হাবল স্পেস টেলিস্কোপ ও স্পিটজার স্পেস টেলিস্কোপের ভবিষ্যত উত্তরসূরী। এটির মূল কারিগরী বৈশিষ্ট্যের মধ্যে রয়েছে ব্যাস বিশিষ্ট একটি বৃহৎ এবং অত্যন্ত শীতল দর্পন। এটির পর্যবেক্ষণ অবস্থান হবে পৃথিবী থেকে বেশ দূরে (প্রায় ১৫ লক্ষ কিলোমিটার), পৃথিবী-সূর্য পয়েন্টে। তাছাড়া দূরবীক্ষণ যন্ত্রটির সাথে চারটি বিশেষ যন্ত্র সংযুক্ত করা হবে। এসকল বৈশিষ্ট্যের সমন্বয়ে জেডব্লিউএসটি অতি উচ্চমাত্রার রেজোলিউশন এবং মধ্য-অবলোহিতের মতো সুদীর্ঘ তরঙ্গ পর্যন্ত প্রদর্শন করতে সমর্থ হবে, যা আগে কখনও সম্ভব হয়নি। এর ফলে দূরবীক্ষণ যন্ত্রটির মূল দুইটি বৈজ্ঞানিক লক্ষ্যমাত্রা অর্জিত হবে – ছায়াপথের জন্ম ও বিবর্তন এবং নক্ষত্র ও গ্রহসমূহের সৃষ্টি সংক্রান্ত গবেষণা।


title: জেমস ওয়েব স্পেস টেলিস্কোপ

text: ১৯৯৬ সাল থেকে পরিকল্পিত পর্যায়ে থাকা এ প্রকল্পটি প্রায় ১৭টি দেশের একটি আন্তর্জাতিক প্রচেষ্টাকে উপস্থাপন করে চলেছে যার নেতৃত্বে রয়েছে মার্কিন মহাকাশ গবেষণা প্রতিষ্ঠান নাসা। এছাড়ও ইউরোপিয়ান স্পেস এজেন্সি এবং কানাডিয়ান স্পেস এজেন্সিও এই প্রকল্পে গুরুত্বপূর্ণ অবদান রেখে চলেছে। যন্ত্রটির নামকরণ করা হয়েছে জেমস ই. ওয়েবের নামানুসারে। তিনি ছিলেন নাসার দ্বিতীয় প্রশাসক এবং অ্যাপোলো অভিযানে গুরুত্বপূর্ণ অবদান রেখেছিলেন।


title: সৈয়দা জোহরা তাজউদ্দীন

text: সৈয়দা জোহরা তাজউদ্দীন (২৪ ডিসেম্বর ১৯৩২ - ২০ ডিসেম্বর ২০১৩) ছিলেন বাংলাদেশের একজন রাজনীতিবিদ এবং প্রথম প্রধানমন্ত্রী তাজউদ্দীন আহমদের সহধর্মিনী । তিনি ১৯৭৭ সালে বাংলাদেশ আওয়ামী লীগের আহ্বায়কের দায়িত্ব পালন করেছেন।


title: সৈয়দা জোহরা তাজউদ্দীন

text: তিনি ১৯৩২ সালের ২৪ ডিসেম্বর ঢাকায় জন্মগ্রহণ করেন। বাবার সান্নিধ্যে কিশোরী বয়স থেকেই সমাজকর্মের প্রতি মনোনিবেশ করেন। তিনি ঢাকা বিশ্ববিদ্যালয়ে সমাজবিজ্ঞানে পড়াশোনা করেন।


title: সৈয়দা জোহরা তাজউদ্দীন

text: ১৯৫৮ সালে আইয়ুববিরোধী আন্দোলনের সক্রিয় কর্মী হিসেব তদানীন্তন পূর্ব পাকিস্তানের রাজনৈতিক অঙ্গনে প্রবেশ করেন। ১৯৫৯ সালে তাজউদ্দীন আহমদের সঙ্গে বিয়ে হলে স্বামীর রাজনৈতিক জীবনের সহযোদ্ধায় পরিণত হন।


title: সৈয়দা জোহরা তাজউদ্দীন

text: ১৯৬৮ সালে গঠিত রাজবন্দি সাহায্য কমিটির যুগ্ম আহ্বায়ক নির্বাচিত হন। ১৯৭১ সালে তিনি একজন সংগঠক হিসেবে ভূমিকা রাখেন।


title: সৈয়দা জোহরা তাজউদ্দীন

text: ১৯৭৫ সালের ১৫ই আগস্ট সপরিবারে বঙ্গবন্ধু এবং পরে একই বছরের ৩ নভেম্বর কারাগারের তার স্বামী তাজউদ্দীনসহ চার জাতীয় নেতা হত্যার পর বাংলাদেশে ভয়ানক পরিস্থিতি সৃষ্টি হলে, তিনি আওয়ামী লীগের হাল ধরেন। ১৯৭৭ সালে তিনি দলের আহ্বায়ক নির্বাচিত হন। সেই সময় সামরিক স্বৈরশাসনের বিরুদ্ধে গণতন্ত্র পুনরুদ্ধারের সংগ্রামে ভূমিকা পালন করেন। ১৯৮১ সালে শেখ হাসিনা দেশে ফিরে দলে আসলে, তাঁকে সভাপতিমণ্ডলীর সদস্য নির্বাচিত করা হয়। সেই থেকে মৃত্যুর আগ পর্যন্ত তিনি এই দায়িত্ব পালন করেন।


title: সৈয়দা জোহরা তাজউদ্দীন

text: ১৯৫৯ সালে তাজউদ্দীন আহমদের সঙ্গে তার বিয়ে হয়। তাঁদের চার ছেলেমেয়ে রয়েছে, তারা হলেন শারমিন আহমদ রিতি (বড় মেয়ে) সিমিন হোসেন রিমি (মেজো মেয়ে), মাহজাবিন আহমদ মিমি (কনিষ্ঠা মেয়ে) ও তানজিম আহমেদ সোহেল তাজ (কনিষ্ঠ পুত্র)।


title: সৈয়দা জোহরা তাজউদ্দীন

text: ২০১৩ খ্রিষ্টাব্দের ২০ ডিসেম্বর তিনি মৃত্যুবরণ করেন।


title: সৈয়দ ওয়ালীউল্লাহ

text: সৈয়দ ওয়ালীউল্লাহ (আগস্ট ১৫, ১৯২২ - অক্টোবর ১০, ১৯৭১) আধুনিক বাংলা সাহিত্যের এক স্তম্ভপ্রতিম কথাশিল্পী। কল্লোল যুগের ধারাবাহিকতায় তাঁর আবির্ভাব হলেও তিনি ইউরোপীয় আধুনিকতায় পরিশ্রুত নতুন কথাসাহিত্য বলয়ের শিলান্যাস করেন। জগদীশ গুপ্ত, মানিক বন্দ্যোপাধ্যায় প্রমুখের উত্তরসূরি এই কথাসাহিত্যিক অগ্রজদের কাছ থেকে পাঠ গ্রহণ করলেও বিষয়, কাঠামো ও ভাষা-ভঙ্গীতে নতুন এক ঘরানার জন্ম দিয়েছেন।


title: সৈয়দ ওয়ালীউল্লাহ

text: তাঁর জন্ম চট্টগ্রাম শহরের ষোলশহর এলাকায়, ১৯২২ খ্রিষ্টাব্দের ১৫ আগস্ট। তাঁর পিতা সৈয়দ আহমাদুল্লাহ ছিলেন একজন সরকারি কর্মকর্তা; মা নাসিম আরা খাতুনও সমতুল্য উচ্চশিক্ষিত ও রুচিশীল পরিবার থেকে এসেছিলেন, সম্ভবত অধিক বনেদি বংশের নারী ছিলেন তিনি। ওয়ালীউল্লাহর আট বছর বয়সের সময় তার মাতৃবিয়োগ ঘটে। দুই বছর পর তার বাবা দ্বিতীয়বার বিয়ে করেন টাঙ্গাইলের করটিয়ায়। বিমাতা এবং বৈমাত্রেয় দুই ভাই ও তিন বোনের সঙ্গে ওয়ালীউল্লাহর সম্পর্ক কখনোই অবনতি হয় নি। তার তেইশ বছর বয়সকালে কোলকাতায় চিকিৎসা করতে গিয়ে মারা যান। তার পিতৃমাতৃবংশ অনেক শিক্ষিত ছিলেন। বাবা এম এ পাশ করে সরাসরি ডেপুটি মেজিস্ট্রেট চাকুরিতে ঢুকে যান; মাতামহ ছিলেন কোলকাতার সেন্ট জেভিয়ার্স থেকে পাশ করা আইনের স্নাতক; বড়ো মামা এমএবিএল পাশ করে কর্মজীবনে কৃতি হয়ে খানবাহাদুর উপাধি পেয়েছিলেন এবং তার স্ত্রী (ওয়ালীউল্লাহর বড়ো মামী) ছিলেন নওয়াব আবদুল লতিফ পরিবারের মেয়ে, উর্দু ভাষার লেখিকা ও রবীন্দ্রনাথের গল্প নাটকের উর্দু অনুবাদক।


title: সৈয়দ ওয়ালীউল্লাহ

text: পারিবারিক পরিমণ্ডলের সাংস্কৃতিক আবহাওয়া সৈয়দ ওয়ালীউল্লাহর মনন ও রুচিতে প্রভাব ফেলেছিলো। পিতার বদলির চাকরির সুবাদে ওয়ালীউল্লাহ পূর্ব বাংলার বিভিন্ন অংশ দেখার সুযোগ লাভ করেন।ওয়ালীউল্লাহর শিক্ষাজীবন কেটেছে দেশের বিভিন্ন বিদ্যালয়ে। ১৯৩৯ সালে তিনি কুড়িগ্রাম উচ্চ বিদ্যালয় হতে ম্যাট্রিক, এবং ১৯৪১ সালে ঢাকা কলেজ থেকে ইন্টারমিডিয়েট পাস করেন। তার আনুষ্ঠানিক ডিগ্রি ছিলো ডিস্টিঙ্কশনসহ বিএ এবং অর্থনীতি নিয়ে এমএ ক্লাশে ভর্তি হয়েও শেষে পরিত্যাগ করেন। ছাত্রজীবনে তিনি একাধিক মাসিকপত্রে লেখালেখির সাথে জড়িত ছিলেন। পাকিস্তান সরকারের পররাষ্ট্র দপ্তরের সাথে জড়িত থাকার সূত্রে কর্মজীবনের বড় একটা সময় তিনি বিদেশে কাটান। ১৯৫৫ সালে তিনি ফরাসি আন মারী-র সাথে বিবাহসূত্রে আবদ্ধ হন।


title: সৈয়দ ওয়ালীউল্লাহ

text: ছাত্র অবস্থাতেই সৈয়দ ওয়ালীউল্লাহ কর্মজীবনে প্রবেশ করেন। বাধ্য হয়ে নয়, স্ব-ইচ্ছায়। তার জ্যেষ্ঠভ্রাতা সৈয়দ নসরুল্লাহ এমএ ও বিএ পাশ করেছিলেন। তার পক্ষেও খুব স্বাভাবিক ছিল এমএ পড়াটা। কিন্তু হয় নি। ১৯৪৫ সালে তিনি কলকাতার ইংরেজি দৈনিক দ্য স্টেটসম্যান পত্রিকায় চাকুরি নেন। এ বছর ২৬ জুন তার পিতা প্রয়াত হন। তার তিনমাস আগে, মার্চ মাসে, তার প্রথম গ্রন্থ গল্পসংকলন নয়নচারা প্রকাশিত হয়।


title: সৈয়দ ওয়ালীউল্লাহ

text: নিয়মিত লেখালেখি শুরু করেছিলেন ১৯৪১-৪২ সাল নাগাদ। এমন মনে করার সঙ্গত কারণ আছে যে, তিনি ভবিষ্যতে লেখকবৃত্তি বেছে নিতে চেয়েছিলেন। ১৯৪৭ সালের দেশ বিভাগের পরই তিনি দ্য স্টেটসম্যান-এর চাকুরি ছেড়ে দিয়ে ঢাকা চলে আসেন এবং সেপ্টেম্বরে রেডিও পাকিস্তানের ঢাকা কেন্দ্রের সহকারী বার্তা-সম্পাদকের চাকুরি নেন। এ চাকুরিতে কাজের ভার কম ছিল। লালসালু উপন্যাস লেখায় হাত দিলেন ঢাকার নিমতলীর বাসায়। পরের বছরই এ উপন্যাস গ্রন্থাকারে প্রকাশ করে কমরেড পাবলিশার্স।


title: সৈয়দ ওয়ালীউল্লাহ

text: তৎকালীন রেডিও পাকিস্তানের করাচি কেন্দ্রের বার্তা সম্পাদক হয়ে ঢাকা ছাড়েন ১৯৫০ সালে। সেখান থেকে নয়াদিল্লিতে পাকিস্তান দূতাবাসে থার্ড সেক্রেটারির পদমর্যাদায় প্রেস-আতাশে হয়ে যান ১৯৫১-তে। অতঃপর একই পদে অস্ট্রেলিয়ার সিডনিতে বদলি হন ১৯৫২-এর শেষের দিকে। ১৯৫৪ সালে ঢাকায় ফিরে এলেন তথ্য অফিসার হিসেবে ঢাকাস্থ আঞ্চলিক তথ্য-অফিসে। ১৯৫৫ সালে পুনরায় বদলি করাচির তথ্য মন্ত্রণালয়। এরপর ইন্দোনেশিয়ার জাকার্তায় দক্ষিণপূর্ব এশিয়ার তথ্য পরিচালকের পদাভিষিক্ত হয়ে, ১৯৫৬ সালের জানুয়ারিতে, দেড় বছর পর পদটি বিলুপ্ত হয়ে গেলে জাকার্তার পাকিস্তানি দূতাবাসে দ্বিতীয় সেক্রেটারির পদমর্যাদায় প্রেস-আতাশে হয়ে রয়ে গেলেন ১৯৫৮’র ডিসেম্বর অবধি। এরপর ক্রমান্বয়ে করাচি-লন্ডন-বন, বিভিন্ন পদে ও বিভিন্ন মেয়াদে। ১৯৬১ সালের এপ্রিলে ফার্স্ট সেক্রেটারির পদমর্যাদায় প্রেস-আতাশে হিসেবে যোগ দিলেন প্যারিসে বাংলাদেশ দূতাবাসে। একনাগাড়ে ছ'বছর ছিলেন তিনি এ শহরে। এরই মধ্যে প্রকাশিত হয়েছিল লালসালু উপন্যাসটির ফরাসি অনুবাদ “লারব্র্ সা রাসিন” (L'arbre sans racines, অর্থাৎ শিকড়বিহীন গাছ)।


title: সৈয়দ ওয়ালীউল্লাহ

text: অত:পর দূতাবাসের চাকুরি ছেড়ে ১৯৬৭ সালের ৮ আগস্ট ইউনেস্কোতে চুক্তিভিত্তিক প্রোগ্রাম স্পেশালিস্ট পদে যোগ দেন। চাকুরিস্থল ছিল প্যারিস শহরে ইউনেস্কো’র সদরদপ্তরে। ১৯৭০ সালের ৩১ ডিসেম্বর ইউনেস্কোতে তার চাকুরির মেয়াদ শেষ হয়ে যায়। অবসরগ্রহণের নিয়ম হিসাবে পাকিস্তান সরকার ইসলামাবাদে তাঁকে বদলি করে। তবে তিনি ইসলামাবাদে না গিয়ে প্যারিসেই থেকে গিয়েছিলেন।


title: সৈয়দ ওয়ালীউল্লাহ

text: তার ফরাসিনী স্ত্রী’র নাম আন্-মারি লুই রোজিতা মার্সেল তিবো। তাদের পরিচয় হয় সিডনিতে। সৈয়দ ওয়ালীউল্লাহ তখন পাকিস্তানি দূতাবাসে কর্মরত, অন্যদিকে আন্-মারি কর্মরত ছিলেন ফরাসি দূতাবাসে। দেড়-দু বছরের সখ্যতা ও ঘনিষ্টতা শেষাবধি বৈবাহিক বন্ধনের পরিণতি লাভ করে। ওয়ালীউল্লাহ তখন করাচিতে। সেখানেই ১৯৫৫ সালের ৩ অক্টোবর তাদের বিয়ে হয়। ধর্মান্তরিতা বিদেশিনীর নাম হয় আজজা মোসাম্মত নাসরিন। নবলব্ধ নামকে বিয়ের কাবিননামাতেই বিসর্জন দিয়েছিলেন দু-জনে। তাদের দু সন্তান। প্রথমে কন্যা সিমিন ওয়ালীউল্লাহ, তার পরে পুত্র ইরাজ ওয়ালীউল্লাহ।


title: সৈয়দ ওয়ালীউল্লাহ

text: অত্যন্ত অকালে প্রয়াত হন সৈয়দ ওয়ালীউল্লাহ। মাত্র ৪৯ বছর বয়সে, ১৯৭১ সালের ১০ অক্টোবর ফ্রান্সের প্যারিসে তাঁর মৃত্যু হয়, গভীর রাতে অধ্যয়নরত অবস্থায় মস্তিষ্কের রক্তক্ষরণের ফলে তার মৃত্যু হয়। প্যারিসের উপকণ্ঠে তারা একটি ফ্ল্যাট কিনেছিলেন, সেখানেই ঘটনাটি ঘটে এবং ওখানেই সমাহিত করা হয় তাঁকে।


title: সৈয়দ ওয়ালীউল্লাহ

text: সৈয়দ ওয়ালীউল্লাহ রাজনীতিসম্পৃক্ত মানুষ ছিলেন না, কিন্তু সমাজ ও রাজনীতিসচেতন ছিলেন। বাংলাদেশের মুক্তিযুদ্ধের সময় তিনি চাকরিহীন, বেকার। তা সত্ত্বেও বাঙালির স্বাধীনতা সংগ্রামের পক্ষে জনমত তৈরির চেষ্টা করেছেন, সঙ্গতিতে যতোটুকু কুলোয় তদানুযায়ী টাকা পাঠিয়েছেন কোলকাতায় মুক্তিযুদ্ধ তহবিলে। তার সন্তানদের ধারণা, তাদের পিতার অকাল মৃত্যুর একটি কারণ দেশ নিয়ে দুশ্চিন্তা, আশঙ্কা ও হতাশা। তিনি যে স্বাধীন মাতৃভূমি দেখে যেতে পারেন নি সে বেদনা তার ঘনিষ্ঠ মহলের সকলেই বোধ করেছেন। তার ছাত্রজীবনের বন্ধু পরবর্তীতে স্বাধীন ও সার্বভৌম বাংলাদেশের রাষ্ট্রপতি, আবু সাঈদ চৌধুরী ওয়ালীউল্লাহ'র মৃত্যুর সাত মাস পরে তার স্ত্রীকে এক আধা সরকারি সান্ত্বনাবার্তা পাঠিয়েছেন। তাতে লেখা ছিল,


title: সৈয়দ ওয়ালীউল্লাহ

text: নয়নচারা (মার্চ, ১৯৪৫; কলকাতা)


title: সৈয়দ ওয়ালীউল্লাহ

text: দুই তীর ও অন্যান্য গল্প (আগস্ট, ১৯৬৫; ঢাকা)


title: সৈয়দ ওয়ালীউল্লাহ

text: অগ্রন্থিত গল্পাবলি


title: নয়া সড়ক (পত্রিকা)

text: নয়া সড়ক ছিল একটি বাংলা বার্ষিক সাহিত্যপত্র। ১৯৪৮ সালে পত্রিকাটি প্রকাশ হয় আবু জাফর শামসুদ্দীন ও মোহাম্মদ নাসির আলির যৌথ সম্পাদনায়। বর্তমানে সাহিত্যপত্রটির কোনকপি পাওয়া যায় না, বাংলা একাডেমির “দুষ্প্রাপ্য বিভাগে” এর প্রথম সংখ্যাটি রক্ষিত আছে।


title: নয়া সড়ক (পত্রিকা)

text: মনে করা হয়, ১৯৪৭ সালের ভারত ভাগের পর এটিই স্বাধীন পূর্ববাংলার প্রথম বাংলা সাহিত্যপত্র। পত্রিকাটির মাধ্যমে প্রকাশকেরা নতুন দিকে যাত্রার প্রত্যাশী ছিলেন। এই সাহিত্যপত্রে সাধারণত মুসলমান লেখকদের লেখা ছাপানো হত। এই সাহিত্যপত্রের অনেক লেখকই পরবর্তীকালে স্বনামেখ্যাত হয়েছিলেন। পত্রিকাটির প্রথম সংখ্যায় লিখেছিলেন সৈয়দ ওয়ালিউল্লাহ, সৈয়দ আলী আহসান, মোহাম্মদ ওয়াজেদ আলী, মুহম্মদ এনামুল হক, মাহবুব উল আলম, আবু রুশ্‌দ, আবদুল্লাহ আল মুতী শরফুদ্দিন, শওকত ওসমান, ফররুখ আহমদ, সুফিয়া কামাল, আহসান হাবীব, সানাউল হক খান ও বেনজীর আহমদসহ আরো অনেকে।


title: নয়া সড়ক (পত্রিকা)

text: আবু জাফর শামসুদ্দীন তাঁর আত্মজীবনী “আত্মসৃত্মির” প্রথম খন্ডে এই সাহিত্যপত্র সম্পর্কে লিখেছেন,


title: দ্বারকা

text: দ্বারকা হল ভারতের গুজরাত রাজ্যের দেবভূমি দ্বারকা জেলায় অবস্থিত একটি পৌরসভা। হিন্দু ধর্মাবলম্বীদের কাছে চারধাম নামে পরিচিত চার প্রধান তীর্থস্থানের একটি হল দ্বারকা। আবার সপ্তপুরী নামে পরিচিত ভারতের সাতটি প্রাচীনতম শহরের অন্যতম হল দ্বারকা। হিন্দুশাস্ত্রে দ্বারকাকে কৃষ্ণের রাজধানী বলা হয়েছে। মনে করা হয়, এটিই ছিল গুজরাতের প্রথম রাজধানী। কৃষ্ণের অপর নাম দ্বারকাধীশ বা দ্বারকেশ্বর। খ্রিস্টীয় ষষ্ঠ বা সপ্তম শতাব্দীতে দ্বারকাধীশ মন্দির নির্মিত হয়।


title: ২০১৪ ক্রিকেট বিশ্বকাপ বাছাইপর্ব

text: ২০১৪ আইসিসি বিশ্বকাপ বাছাই-পর্ব () অস্ট্রেলিয়া ও নিউজিল্যান্ডে যৌথভাবে ১৪ দলের অংশগ্রহণে অনুষ্ঠিত ২০১৫ সালের বিশ্বকাপ ক্রিকেটের চূড়ান্ত বাছাই ক্রিকেট প্রতিযোগিতা। এ প্রতিযোগিতায় শীর্ষস্থানীয় দুইটি দল আয়ারল্যান্ড ও আফগানিস্তান ২০১১-১৩ আইসিসি বিশ্ব ক্রিকেট লীগ চ্যাম্পিয়নশীপ প্রতিযোগিতার মাধ্যমে বিশ্বকাপ ক্রিকেটে খেলার যোগ্যতা লাভ করে। বাছাই-পর্বের মাধ্যমে ২০০৯-১৪ বিশ্ব ক্রিকেট লীগের সমাপণ ঘটে। আন্তর্জাতিক ক্রিকেট কাউন্সিল আয়োজিত ২০১৪ সালের ১৩ জানুয়ারি থেকে ১ ফেব্রুয়ারি পর্যন্ত নিউজিল্যান্ডে অনুষ্ঠিত এ প্রতিযোগিতাটি শুরুতে স্কটল্যান্ডে অনুষ্ঠিত হবার কথা ছিল।


title: ২০১৪ ক্রিকেট বিশ্বকাপ বাছাইপর্ব

text: এ প্রতিযোগিতায় স্কটল্যান্ড তৃতীয়বারের মতো বিশ্বকাপ ক্রিকেটে খেলার যোগ্যতা অর্জন করে। পাশাপাশি দলটি একদিনের আন্তর্জাতিকে খেলার মর্যাদা পায়। সংযুক্ত আরব আমিরাত দল দ্বিতীয়বারের মতো বিশ্বকাপ ক্রিকেটে খেলার যোগ্যতা অর্জনের পাশাপাশি দলটি একদিনের আন্তর্জাতিকে খেলার মর্যাদা পায়। বিশ্বকাপে খেলার যোগ্যতা অর্জন না করলেও প্রতিযোগিতায় ৩য় ও ৪র্থ স্থানলাভকারী হংকং এবং পাপুয়া নিউগিনি দল প্রথমবারের মতো একদিনের আন্তর্জাতিকের মর্যাদা পায়। এছাড়াও, প্রতিযোগিতায় বাজে ফলাফলের প্রেক্ষিতে আইসিসি’র সহযোগী সদস্য নেদারল্যান্ডস, কেনিয়া এবং কানাডা বিশ্বকাপে খেলার যোগ্যতা অর্জনে ব্যর্থ হয় ও ২০১৮ সাল পর্যন্ত ওডিআই মর্যাদা হারায়। কিন্তু নেদারল্যান্ডস দল স্কটল্যান্ডের পরিবর্তে ২০১৪ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের যোগ্যতা লাভ করে।


title: ২০১৪ ক্রিকেট বিশ্বকাপ বাছাইপর্ব

text: ২০০৯ সালের আইসিসি বিশ্বকাপ বাছাই-পর্বে আয়ারল্যান্ড ক্রিকেট দল শিরোপা লাভ করেছিল। ১০টি দেশের জাতীয় ক্রিকেট দল এ প্রতিযোগিতায় প্রতিদ্বন্দ্বিতা করে।


title: ২০১৪ ক্রিকেট বিশ্বকাপ বাছাইপর্ব

text: আইসিসি’র সিদ্ধান্ত মোতাবেক অংশগ্রহণকারী ১০টি দলকে দুই গ্রুপে বিভক্ত করে প্রতিদ্বন্দ্বিতা করতে হবে। প্রতি গ্রুপের শীর্ষস্থানীয় ৩টি দলকে নিয়ে সুপার সিক্স পর্ব অনুষ্ঠিত হবে। গ্রুপের শীর্ষস্থানীয় দল দুইটি ফাইনালে খেলাসহ ১৪-দল নিয়ে গড়া ২০১৫ সালের বিশ্বকাপ ক্রিকেটে অংশগ্রহণ করবে। এছাড়াও শীর্ষস্থানীয় ৪টি দল পরবর্তী ৪ বছরের জন্য একদিনের আন্তর্জাতিক ক্রিকেটে মর্যাদাপ্রাপ্ত সদস্য হবে। ৫ম, ৬ষ্ঠ, ৭ম ও ৮ম স্থানীয় দল একই স্থানে থাকবে অথবা দ্বিতীয় বিভাগে অবনমিত হবে।


title: ২০১৪ ক্রিকেট বিশ্বকাপ বাছাইপর্ব

text: ২০১১-১৩ আইসিসি বিশ্ব ক্রিকেট লীগ চ্যাম্পিয়নশীপের সমাপণের পর এ প্রতিযোগিতা অনুষ্ঠিত হয়। ঐ চ্যাম্পিয়নশীপ প্রতিযোগিতা থেকে ইতোমধ্যেই আয়ারল্যান্ড ও আফগানিস্তান ২০১৫ সালের ক্রিকেট বিশ্বকাপে খেলার যোগ্যতা অর্জন করেছে। বাকী ছয়টি দলসহ ২০১১ আইসিসি বিশ্ব ক্রিকেট লীগ দ্বিতীয় বিভাগের তৃতীয় ও চতুর্থ স্থান অধিকারী এবং ২০১৩ আইসিসি বিশ্ব ক্রিকেট লীগ তৃতীয় বিভাগের শীর্ষ দুই দলকে নিয়ে বিশ্বকাপ বাছাই-পর্বে অবতীর্ণ হবে।


title: ২০১৪ ক্রিকেট বিশ্বকাপ বাছাইপর্ব

text: তিনজন ম্যাচ রেফারিসহ ১৪ সদস্যবিশিষ্ট আম্পায়ার প্রতিযোগিতার খেলাগুলো পরিচালনা করবেন। তন্মধ্যে আইসিসি’র সেরা আম্পায়ার তালিকা থেকে মারাইজ ইরাসমাসও খেলা পরিচালনার দায়িত্বে রয়েছেন। বাদ-বাকী সকলেই আইসিসির সহযোগী ও অনুমোদন লাভকারী দেশের খেলা পরিচালনায় নিযুক্ত আম্পায়ার তালিকা থেকে অন্তর্ভুক্ত হয়েছেন।


title: ২০১৪ ক্রিকেট বিশ্বকাপ বাছাইপর্ব

text: সুপার সিক্স পর্বে উত্তীর্ণ দলসমূহ


title: ২০১৪ ক্রিকেট বিশ্বকাপ বাছাইপর্ব

text: সুপার সিক্স পর্বে যোগ্যতালাভকারী দলসমূহ


title: ২০১৪ ক্রিকেট বিশ্বকাপ বাছাইপর্ব

text: চিহ্নিত দলগুলো ফাইনাল খেলাসহ ২০১৫ সালের ক্রিকেট বিশ্বকাপে খেলার যোগ্যতা লাভ করে।


title: খালেদ খান

text: খালেদ খান (পুরোনাম: খালেদ মাহমুদ খান যুবরাজ) (৯ ফেব্রুয়ারি ১৯৫৮ - ২০ ডিসেম্বর ২০১৩) ছিলেন বাংলাদেশের একজন অন্যতম জনপ্রিয় অভিনেতা। ১৯৭৮ সালে নাগরিক নাট্যদলের 'দেওয়ান গাজীর কিসসা' নাটকে কাজ করার মাধ্যমে তার অভিনয় জীবনের শুরু। তিনি ৩০টিরও বেশি নাটকে অভিনয়ের পাশাপাশি নির্দেশনা দিয়েছেন ১০টি নাটকে।


title: খালেদ খান

text:
খালেদ খান ১৯৫৮ সালের ৯ ফেব্রুয়ারি টাঙ্গাইল জেলার মির্জাপুর উপজেলাধীন মসদই গ্রামে জন্মগ্রহণ করেন। তার ডাকনাম ছিলো যুবরাজ।
ঢাকা বিশ্ববিদ্যালয়ের ফিন্যান্স বিভাগের মেধাবী ছাত্র ছিলেন তিনি। ধানমন্ডির সাতমসজিদ রোডে ইউনিভার্সিটি অব লিবারেল আর্টস বাংলাদেশে (ইউএলএবি) তিনি রেজিস্ট্রার হিসেবে চাকরি করছেন। ১৯৭৫ সালে নাগরিক নাট্য সম্প্রদায়ের সদস্য হিসেবে মঞ্চনাটকে তাঁর যাত্রা শুরু হয়। মঞ্চে তাঁর অভিনীত উল্লেখযোগ্য নাটকের মধ্যে রয়েছে: দেওয়ান গাজীর কিসসা, অচলায়তন, নূরলদীনের সারা জীবন, ঈর্ষা, দর্পণ, গ্যালিলিও ও রক্তকরবী। ঈর্ষা নাটকে অভিনয়ের জন্য কলকাতায়ও তিনি জনপ্রিয়তা লাভ করেন। খালেদ খান নির্দেশিত উল্লেখযোগ্য নাটকের মধ্যে রয়েছে: রবীন্দ্রনাথের মুক্তধারা, পুতুল খেলা, কালসন্ধ্যা, স্বপ্নবাজ রূপবতী, মাস্টার বিল্ডার, ক্ষুদিত পাষাণ। ১৯৮১ সাল থেকে বাংলাদেশ টেলিভিশনের মাধ্যমে টিভি নাটকে অভিষেক হয় তাঁর। খালেদ খান অভিনীত প্রথম টিভি নাটক হলো সিঁড়িঘর। এরপর অসংখ্য টিভি নাটকে অভিনয় করেন তিনি। একাধিক নাটকে তাঁর বেশ কিছু সংলাপও জনপ্রিয়তা পায়। বিশেষ করে নব্বই দশকের নাটক রূপনগর-এ তাঁর ‘ছি ছি, তুমি এত খারাপ’ শীর্ষক সংলাপটি চলে আসে মানুষের মুখে মুখে। তাঁর অভিনীত জনপ্রিয় টিভি নাটকগুলোর মধ্যে উল্লেখযোগ্য হলো: এইসব দিনরাত্রি, তুমি কোন কাননের ফুল, রূপনগর, মফস্বল সংবাদ, লোহার চুড়ি, সকাল সন্ধ্যা।


title: খালেদ খান

text: ১৯৮১ সালে খালেদ খান ঢাকা বিশ্ববিদ্যালয় থেকে ফিন্যান্স বিভাগ থেকে বি. কম ও ১৯৮৩ সারে এম. কম ডিগ্রি লাভ করেন। ১৯৮৩ সালে ঢাকা বিশ্ববিদ্যালয় থেকে স্নাতকোত্তর ডিগ্রি নেয়া এই শিল্পী অভিনয় শুরু করেন আশির দশকে, মঞ্চনাটকের মাধ্যমে। হুমায়ূন আহমেদের ধারাবাহিক নাটক 'এইসব দিনরাত্রি' ও ইমদাদুল হক মিলনের 'রূপনগর' নাটকে অভিনয় করে সে সময় দারুন জনপ্রিয়তা পান তিনি। রূপনগর নাটকে ‘ছি, ছি, তুমি এতো খারাপ’ সংলাপটি সেই সময় দর্শকদের মুখে মুখে ফিরত। নাগরিক নাট্যসম্প্রদায়ের হয়ে মঞ্চে দেওয়ান গাজীর কিসসা, নূরুল দীনের সারাজীবন, দর্পনসহ ৩০টির বেশি নাটকে অভিনয় করেছেন। নির্দেশনা দিয়েছেন পুতুল খেলা, ক্ষুধিত পাষাণসহ ১০টির বেশি নাটক। অসুস্থ হওয়ার আগে তিনি নাগরিক নাট্যাঙ্গনের 'রক্ত করবী' নাটকের বিশু পাগল চরিত্রে অভিনয় করেন। সুবচন নাট্য সংসদের 'রূপবতী' নাটকেরও নিদের্শনা দেন। সর্বশেষ ইউনিভার্সিটি অফ লিবারেল আর্টসের নিবন্ধক হিসেবে কর্মরত ছিলেন তিনি। রবীন্দ্রসংগীত শিল্পী মিতা হক তার স্ত্রী। কণ্ঠশিল্পী ফারহিন খান জয়িতা তাদের সন্তান।


title: খালেদ খান

text: ২০০৯ সালে তিনি ইউনিভার্সিঠি অব লিবারেল আর্টস বাংলাদেশের রেজিস্ট্রার হিসেবে নিয়োগ পান। ২০০৫ সালে তিনি বেঙ্গল গ্রুপের ভাইস প্রেসিডেন্ট হিসেবে কাজ শুরু করেন। ২০০১ সালে তিনি একুশে টেলিভিশনের জেনারেল ম্যানেজার হিসেবে কাজ শুরু করেন। ১৯৯৭ সালে বেক্সিমকো ফার্মার ইনচার্জ হিসেবে কাজ করেন।


title: খালেদ খান

text: তিনি টিভি পর্দায় কাজ করেছেন 'সিঁড়িঘর', 'এই সব দিনরাত্রি', 'তুমি কোন কাননের ফুল', 'রূপনগর', 'মফস্বল সংবাদ', 'ওথেলো এবং ওথেলো', 'দমন', 'লোহার চুড়ি'র মতো জনপ্রিয় নাটকে। 'রূপনগর' নাটকের হেলাল চরিত্রের জন্য তিনি খ্যাত। চরিত্রের জনপ্রিয় একটি সংলাপ "ছি ছি ছি তুমি এত খারাপ" জনপ্রিয় হয়েছিল। তাঁর খুব প্রিয় গান ছিল রবীন্দ্রসংগীত ‘দূরে কোথায় দূরে...’, ‘আহা, তোমার সঙ্গে প্রাণের খেলা’


title: খালেদ খান

text: খালেদ খানের ভাইয়ের নাম শাহীন খান। তিনিও অভিনয় শিল্পী হিসেবে খ্যাত। খালেদ খানের স্ত্রীর নাম মিতা হক। তিনি রবীন্দ্রসংগীত শিল্পী। তার কন্যার নাম জয়িতা।


title: খালেদ খান

text: ২০ ডিসেম্বর ২০১৩ সালে ঢাকার বারডেম হাসপাতালে মটর নিউরন রোগের কারণে মৃত্যু বরণ করেন খালেদ খান। কেন্দ্রীয় শহীদ মিনারে খালেদ খানের প্রতি জাতির শ্রদ্ধা নিবেদন


title: খালেদ খান

text: মোহাম্মদ জাকারিয়া পদক, নুরুন্নাহার স্মৃতি পদক, সিজেএফবি সেরা পরিচালক, ইমপ্রেস-অন্যদিন সেরা অভিনেতা।


title: রামপ্রসাদ বিসমিল

text: রামপ্রসাদ বিসমিল (১১ জুন ১৮৯৭ - ১৯ ডিসেম্বর ১৯২৭) হলেন একজন ব্রিটিশবিরোধী বিপ্লবী। ব্রিটিশ সরকার তাকে গোরক্ষপুর জেলে ফাঁসিতে ঝুলিয়ে মৃত্যুদন্ড দেয়। বিসমিল ছিলেন বিপ্লবী সংগঠন হিন্দুস্তান রিপাবলিকান এসোসিয়েশনের প্রতিষ্ঠাতা সদস্য। শহীদ ভগৎ সিং তাঁকে এই বলে প্রশংসা করেছেন যে তিনি উর্দু ও হিন্দিতে একজন মহান কবি ও লেখক ছিলেন, যিনি ইংরেজি থেকে "ক্যাথেরিন" এবং বাংলা থেকে "বলশেভিক কী কর্তৃত্ব" অনুবাদ করেছিলেন।


title: জামায়াতে ইসলামী (দ্ব্যর্থতা নিরসন)

text: জামায়াতে ইসলামী বলতে বোঝাতে পারে পারেঃ


title: জামায়াতে ইসলামী

text: জামায়াতে ইসলামী (Urdu: جماعتِ اسلامی) একটি ইসলামিক রাজনৈতিক দল ও সামাজিক সংগঠন যা ব্রিটিশ ভারতে ১৯৪১ সালে ইসলামী চিন্তাবিদ সাইয়েদ আবুল আ'লা মওদুদী কর্তৃক প্রতিষ্ঠিত হয়।


title: ইঙ্গ-মহীশূর যুদ্ধ

text: ইঙ্গ-মহীশূর যুদ্ধ ১৮'দশ শতাব্দীর শেষ তিন দশক ধরে চলা ভারতের একটি পালাক্রমিক যুদ্ধ, যা মহীশূর রাজ্য এবং প্রধাণত: মাদ্রাজ প্রেসিডেন্সির ব্রিটিশ ইস্ট ইন্ডিয়া কোম্পানির প্রতিনিধিদের মধ্যে সংগঠিত হয়েছিলো। চতুর্থ যুদ্ধে, হায়দার আলী ও টিপু সুলতানের পতন ঘটে এবং ব্রিটিশ এবং তাদের জোট নিজেদের মধ্যে রাজ্যটি বণ্টন করে নেয়।


ইঙ্গ-মহীশূর যুদ্ধ


title: ইঙ্গ-মহীশূর যুদ্ধ

text:
স্থায়ীত্বকালঃ ১৭৮০-১৭৮৪
দ্বিতীয় অ্যাংলো-মযহীসুর যুদ্ধ 1780 থেকে 1784 সাল পর্যন্ত মহীশূর রাজত্ব এবং ব্রিটিশ ইস্ট ইন্ডিয়া কোম্পানির মধ্যে দ্বন্দ্ব ছিল। সেই সময়, মেসোর ভারতের একজন প্রধান ফরাসি সহযোগী ছিলেন এবং ব্রিটেনের মধ্যে ফরাসি ও ডাচের বিরুদ্ধে দ্বন্দ্ব ছিল। আমেরিকান বিপ্লবী যুদ্ধ ভারতে অ্যাংলো-মহীশূরিয়ান প্রতিদ্বন্দ্বিতা ছড়িয়ে দিয়েছে। কোম্পানির পক্ষে সৈন্যদের বিশাল সংখ্যাগরিষ্ঠতা ব্রিটিশ কর্তৃপক্ষের দ্বারা উত্থাপিত, প্রশিক্ষিত, প্রদত্ত ও পরিচালিত হয়। যাইহোক, ব্রিটেন থেকে পাঠানো ক্রাউন সৈন্যরা এবং হ্যানোভার থেকে পাঠানো সেনাদের দ্বারা কোম্পানির অপারেশনগুলি [1] ব্রিটেনের রাজা জর্জ তৃতীয় দ্বারা শাসিত হয়েছিল।
1779 সালে মাহের ফ্রেঞ্চ বন্দরের ব্রিটিশ বন্দোবস্তের পর, মহীশূরিয়ান শাসক হায়দার আলী 1780 সালে ব্রিটিশদের বিরুদ্ধে যুদ্ধ শুরু করেন, যা প্রচারাভিযান শুরুতে উল্লেখযোগ্য সাফল্য লাভ করে। যুদ্ধ চলাকালে, ব্রিটিশরা কিছু আঞ্চলিক ক্ষতি উদ্ধার করে। ফ্রান্স ও ব্রিটেন উভয় যুদ্ধের প্রচেষ্টায় সহায়তা করার জন্য ইউরোপ থেকে সেনা ও নৌবাহিনীর স্কোয়াড্রন পাঠিয়েছিল, যা 1780 সালে ব্রিটেনের ডাচ প্রজাতন্ত্রের বিরুদ্ধে যুদ্ধ ঘোষণা করার পরে বিস্তৃত হয়েছিল। 1783 সালে ফ্রান্স ও ব্রিটেনের মধ্যে একটি প্রাথমিক শান্তি সংবাদ পৌঁছেছিল, যার ফলে মহীশূরিয়ান যুদ্ধের প্রচেষ্টায় ফরাসি সমর্থন প্রত্যাহার করা হয়। ফলে ব্রিটিশরা মহীশূরের সাথে সংঘর্ষের অবসান ঘটায় এবং ব্রিটিশ সরকার মহীশূররের সাথে শান্তি রক্ষা করার জন্য কোম্পানির আদেশ দেয়। এর ফলে 1784সালে মংলোর চুক্তি স্বাক্ষরিত হয় এবং পদত্যাগের ফলে রাষ্ট্রীয় কর্মকর্তারা ওয়ারেন হেস্টিংসকে অত্যন্ত প্রতিকূল বলে মনে করেন।


title: ইঙ্গ-মহীশূর যুদ্ধ

text: স্থায়ীত্বকালঃ ১৭৯০-১৭৯২


title: ইঙ্গ-মহীশূর যুদ্ধ

text:
সময়ঃ ১৭৯৯।
এটাই শেষ মহী শূরের যুদ্ধ যেখানে টিপু সুলতানকে হত্যা করা হয়। আর কোম্পনি শাষনের কাছে হেরে যায় মহী শুরের বাঘ।


title: ফ্লোরেন্স

text:
ফ্লোরেন্স (; ) মধ্য ইতালির তুস্কানি (তুস্কানা) অঞ্চল ও ফ্লোরেন্স প্রদেশের প্রধান শহর হিসেবে খ্যাত। রোমের উত্তর-পশ্চিমে প্রায় ২৩০ কিলোমিটার দূরে এ শহরের অবস্থান। ১৮৬৫ থেকে ১৮৭০ সাল পর্যন্ত মেয়াদকালে এ শহরটি আধুনিক ইতালি রাজতন্ত্রের রাজধানী হিসেবে পরিচিত ছিল। আর্নো নদীর তীরে অবস্থিত ফ্লোরেন্সের সবচেয়ে জনবহুল, যার সংখ্যা প্রায় ৩,৭০,০০০জন।
ঐতিহাসিক দৃষ্টিকোণ বিশ্লেষণ ও শহরের গুরুত্ব অনুধাবন করে ইউনেস্কো ১৯৮২ সালে এ শহরকে বিশ্ব ঐতিহ্যের তালিকায় অন্তর্ভুক্ত করে। সুপ্রাচীন ভবনগুলোয় চিত্রিত শিল্পশৈলীর মাধ্যমে ফ্লোরেন্সের জনগণের ধর্মীয়, শিল্পকলা, শক্তিমত্তা, এমন-কি অর্থ-প্রাচুর্য্যের নিদর্শন লক্ষ্য করা যায়। এ শহরের সর্বাপেক্ষা জনপ্রিয় ব্যক্তিত্বদের মধ্যে রয়েছেন লিওনার্দো দ্য ভিঞ্চি, মাইকেল অ্যাঞ্জেলো, দাঁন্তে, ম্যাকিয়াভেলী, গ্যালিলিওসহ সুপরিচিত মেডিসি পরিবারের শাসকদের নাম সবিশেষ উল্লেখযোগ্য।


title: ফ্লোরেন্স

text: ঐতিহাসিক দৃষ্টিকোণ থেকে ফ্লোরেন্সের রয়েছে গৌরবোজ্জ্বল ইতিহাস। খ্রীষ্ট-পূর্ব প্রথম শতাব্দীতে রোমান সামরিক উপনিবেশ হিসেবে ফ্লোরেন্সকে দেখা যায়। মধ্যযুগে ইউরোপের ব্যবসা-বাণিজ্যের প্রধান কেন্দ্রস্থল হিসেবে বিবেচিত ছিল ফ্লোরেন্স, যা ঐ সময়ে অন্যতম সমৃদ্ধশালী শহরে পরিণত করেছিল। প্রায়শঃই এ শহরকে ইতালির পুণঃজাগরণের পীঠস্থান রূপে গণ্য করা হয়ে থাকে। এ শহরটি দীর্ঘদিন মেডিসি পরিবার কর্তৃক শাষিত হয়েছে। পাশাপাশি, অনেক ধর্মযাজক ও প্রজাতান্ত্রিক অভ্যুত্থানের মাধ্যমে রাজনৈতিক ইতিহাস গড়ে উঠে। চতুর্দশ শতক থেকে ষোড়শ শতক পর্যন্ত জ্ঞানচর্চা, চিত্রকলা ও স্থাপত্যকলার জন্যও শহরটি বিখ্যাত। যারফলে এ শহরকে মধ্যযুগের এথেন্স নামে ডাকা হয়। বলা হয়ে থাকে যে, প্রায় এক হাজার বিখ্যাত ইউরোপীয় চিত্রকর দ্বিতীয় শতকে এখানে পদার্পণ করেন। তন্মধ্যে প্রায় ৩৫০ জন ফ্লোরেন্সে বসবাস কিংবা কাজ করেছেন। ফ্লোরেন্সের বর্তমান গৌরবোজ্জ্বল দিক বলতে প্রধানতঃ সুদূর অতীতকেই নির্দেশ করে।


title: উমর আকমল

text: উমর আকমল (; জন্ম: ২৬ মে ১৯৯০) হলেন একজন পাকিস্তানি আন্তর্জাতিক ক্রিকেটার। তিনি পাকিস্তান জাতীয় ক্রিকেট দলের হয়ে শ্রীলঙ্কার বিরুদ্ধে ২০০৯ সালের ১ আগষ্ট একদিনের আন্তর্জাতিকে এবং টেষ্টে নিউজিল্যান্ডের বিরুদ্ধে ২০০৯ সালে ২৩ নভেম্বর তারিখে আত্মপ্রকাশ করেন। উমর হলেন একজন ডানহাতি ব্যাটসম্যান এবং মাঝে মধ্যে দলের প্রয়োজনে অফস্পিন বলও করে থাকেন। উমরের দুটি ভাই রয়েছেন যারা পাকিস্তানের হয়ে আন্তর্জাতিক ক্রিকেট খেলে থাকেন; একজন হলেন কামরান আকমল এবং অন্যজন আদনান আকমল। বর্তমানে তিনি উইকেটরক্ষক এর দায়িত্ব পালন করছেন। এই দুজন ছাড়া পাকিস্তান দলের তরুণ উদীয়মান ক্রিকেট বাবর আজম ও তার আপন চাচাতো ভাই।


title: উমর আকমল

text: তিনি ছিলেন ক্যারিবিয়ান প্রিমিয়ার লীগের (সিপিএল) ফ্রাঞ্জাইন একজন খেলোয়াড়। তার সাথে পাকিস্তান দলের আরও দুজন খেলোয়াড় হলেন মোহাম্মদ হাফিজ এবং শোয়েব মালিক। এছাড়াও উক্ত প্রতিযোগীতায় আহমেদ শেহজাদ প্রতিনিধিত্ব করেন।


title: উমর আকমল

text: উমর হলেন তিন ভাইয়ের মধ্যে সর্বকনিষ্ট। তার অন্য দুইজন ভাই আদনান আকমল এবং কামরান আকমল যারা উভয়ই পাকিস্তান দলের হয়ে উইকেট রক্ষক এর দায়িত্ব পালন করে থাকেন। বাবর আজম ও তার সম্পর্কের আপন চাচাতো ভাই।


title: উমর আকমল

text: উমর পাকিস্তান দলের হয়ে মালয়েশিয়া অনুষ্ঠিতব্য অনূর্ধ্ব ১৯ ক্রিকেট বিশ্বকাপ খেলার মাধ্যমে ক্রিকেটের জগতে আবির্ভূত হন। পরে তার সাফল্য তাকে প্রথম শেনীর ক্রিকেটে ২০০৭-০৮ সিজনের খেলায় "কায়েদ আযম ট্রফিতে" সুই সাউদান গ্যাস এর হয়ে খেলেছেন। তাকে পাকিস্তান দলের ভবিষ্যত প্রজন্মের অন্যতম সেরা একজন খেলোয়াড় হিসেবে বিবেচনা করা হয়। সাধারণত তিনি আক্রমণাত্মক ক্রিকেট খেলে থাকেন। উমরের ৬ ম্যাচের প্রথম শেণীর ক্রিকেটে ২৪৮ রান করেন মাত্র ২২৫ বলে যাতে ছিল চারটি ছয়ের মার। পরবর্তীতে তিনি তার ৮ম ম্যাচে মাত্র ১৭০ বলে অপরাজিত ১৮৬ রান করেন।


title: টিকেইন্টার (পাইথন গুই ফ্রেমওয়ার্ক)

text: টিকেইন্টার (ইংরেজী: "Tkinter") হচ্ছে পাইথন প্রোগ্রামিং ভাষার ষ্ট্যাণ্ডার্ড গ্রাফিকাল ইউজার ইন্টারফেস বা গুই (GUI) টুলকিট বা ফ্রেমওয়ার্ক। টিকেইন্টার একটি ক্রস প্লাটফর্ম গ্রাফিকাল ইউজার ইন্টারফেস বিল্ডার। পাইথন ইন্টারপ্রেটারের সাথে এই টুলকিটটি বিল্ট ইন অবস্থায় থাকে। টিকেইন্টার পাইথনের ডি ফ্যাক্টো ষ্ট্যাণ্ডার্ড গুই।


title: টিকেইন্টার (পাইথন গুই ফ্রেমওয়ার্ক)

text: টিকেইন্টার নামটি এসেছে টিকে ইন্টারফেস থেকে। ফ্রেডরিক লান্ঢকে টিকেইন্টারের জনক বলা হয়। টিকে গুই টুলকিটটি এসেছে সান ল্যাবস এর স্ক্রিপ্টিকস (Scriptics) থেকে।


title: টিকেইন্টার (পাইথন গুই ফ্রেমওয়ার্ক)

text: টিকেইন্টার মডিউল ব্যবহার করে নিচে একটি পাইথন প্রোগ্রাম দেয়া হল


title: টিকেইন্টার (পাইথন গুই ফ্রেমওয়ার্ক)

text: আউট পুট


title: টিকেইন্টার (পাইথন গুই ফ্রেমওয়ার্ক)

text: টিকেইন্টার ছাড়াও পাইথনের আরও বেশ কিছু গুই প্রোগ্রামিং টুলকিট রয়েছে। তবে টিকেইন্টার পাইথনের সবচাইতে বেশি ব্যবহৃত টুলকিট। পাইথন ৩.০ সংস্করণ থেকে টিকেইন্টার (Tkinter) ও অন্যান্য মডিউলকে টিকেইন্টার (tkinter) প্যাকেজ দ্বারা প্রতিস্থাপন করা হয়েছে। একটি সম্পূর্ণ টিসিএল (TCL) ইন্টারপ্রেটার পাইথন ইন্টারপ্রেটারের সাথে সংযুক্ত করা আছে। সুতরাং অন্যান্য আধুনিক টিকে বাইন্ডিংস গুলোর মত টিকেইন্টারও পাইথনের র‍্যাপার হিসেবে ইমপ্লিমেন্ট হয়ে থাকে। যেহেতু দুটো পৃথক ইন্টারপ্রেটারকে (পাইথন ও টিসিএল ইন্টারপ্রেটার) একত্রিত করা হয়েছে সেহেতু প্রত্যেক টিকেইন্টার কল, টিসিএল কমান্ডে অনুবাদিত হয়ে সম্পাদিত হতে পারে।


title: টিকেইন্টার (পাইথন গুই ফ্রেমওয়ার্ক)

text: টিকেইন্টার ফ্রেমওয়ার্কটি অনেকগুলো মডিউল নিয়ে গঠিত। টিকে ইন্টারফেসটি একটি বাইনারি এক্সটেনশন মডিউল _টিকেইন্টার (_tkinter) এর সহায়তায় গঠিত। এই মডিউলটি টিকের (Tk) লো লেভেল ইন্টারফেস নিয়ে গঠিত।


title: টিকেইন্টার (পাইথন গুই ফ্রেমওয়ার্ক)

text: পাইথন ২.৭ এবং পাইথন ৩.১ সংস্করণে টিকে ৮.৫ (Tk 8.5 version) সংস্করণের থিমড টিকে (themed Tk) বা টিটিকে (ttk) এর ফাংশনালিটিকে যুক্ত করা হয়েছে। ফলে টিকে উইডগেট গুলোকে সফটওয়্যারটি যেই প্লাটফর্মে চলছে (রান করছে) সেই প্লাটফর্মের ইন্টারফেসের সাথে মানানসই করে উপস্থাপন করা যায়। এর মাধ্যমে টিকেইন্টারের বিরুদ্ধে প্রোগ্রামারদের একটি দীর্ঘদিন পুরনো অভিযোগের সমাধান করা সম্ভব হয়েছে।


title: টিকেইন্টার (পাইথন গুই ফ্রেমওয়ার্ক)

text: টিকে গুই ইন্টারফেস এবং টিকেইন্টার টুলকিট দুটো টুলই প্রায় সব ইউনিক্স প্লাটফর্মকে সমর্থন করে। তাছাড়াও সকল উইন্ডোজ ও ম্যাকিন্টোশ সিস্টেমও সমর্থন করে। টিকে ৮.০ সংস্করণ থেকে এর দ্বারা উন্নয়নকৃত সফটওয়্যার গুলোতে নেটিভ লুক ও ফীল পাওয়া যায়। অর্থাৎ যে প্লাটফর্মে সফটওয়্যারটি রান করছে সেই প্লাটফর্মের ইন্টারফেসের মত ইন্টারফেস পাওয়া যায়।